
AMELIORAREA  DOTAŢIUNII  CLERULUI  NOSTRU. 

Vrând  să  tratez  în  cele  următoare  chestiunea  ameliorării  do- 
taţiunii  clerului  nostru,  declar  din  capul  locului,  că  voiu  evită 
orice  accente  de  demagogie  lărmuitoare  şi  interesată,  lăsând  me¬ 
seria  aceasta  pe  seama  altora  şi  năzuindu-mă  să  înfăţişez  starea 
lucrului  cât  se  poate  de  obiectiv.  Numai  în  acest  chip  tratând  o 
chestiune  atât  de  importantă  şi  în  acelaş  timp  foarte  delicată, 
cred  că  se  poate  contribui  într’adevăr  la  o  rezolvire  favorabilă  a 
ei.  în  felul  demagogic,  cum  e  discutată  această  chestiune  din  altă 
parte,  nu  se  poate  obţinea  alt  rezultat,  decât  acela,  că  se  pun 
în  agitaţie  sufletele,  se  agravează  situaţia  celor  chemaţi  să  facă 
paşii  de  lipsă  şi  se  compromite  întreaga  acţiune,  cum  s’a  dovedit 
nu  de  mult,  când  tot  prin  o  propagandă  demagogică  şi  fără  cap 
a  fost  compromisă  ideea  organizării  preoţimii  noastre.  Sunt  con¬ 
vins  că  astfel  judecă  şi  preoţii  noştri  această  chestiune  care-i 
priveşte  nu  numai  pe  dânşii,  ci  întreaga  noastră  biserică. 

Chestiunea  ameliorării  dotaţiunii  clerului  a  fost  pusă  în  dis¬ 
cuţie  în  timpul  din  urmă  prin  câteva  declaraţii  ale  ministrului  de 
culte  şi  instrucţiune  publică,  contele  Zichy  Jânos,  care  a  promis 
că  va  prezentă  corpurilor  legiuitoare  ale  ţării  un  nou  proiect  de 
lege  a  congruei.  Dar  abstrăgând  dela  aceasta,  chestiunea  îmbu¬ 
nătăţirii  situaţiei  materiale  a  preoţimii  noastre  a  devenit  tot  mai 
actuală  şi  mai  arzătoare,  pe  măsura  în  care  împrejurările  de  traiu 
din  ce  în  ce  mai  grele,  reclamă  cu  insistenţă  o  rezolvire  favora¬ 
bilă  a  ei.  Ceice  cunosc  starea  materială  a  preoţilor  noştri,  trebue 

să  recunoască,  că  pentru  cei  mai  mulţi  ea  este  foarte  apăsă¬ 
toare  şi  devine  pe  zi  ce  merge  tot  mai  grea. 

Să  ne  dăm  seama  de  împrejurările  cari  au  creat  această  si¬ 
tuaţie,  ca  să  putem  scoate  apoi  concluziile  ce  se  vor  impune. 

Preoţimea  noastră  cea  veche  a  trăit  o  vieaţă  patriarhală  în 
rând  cu  poporul  pe  care-1  păstorea  şi  de  care  se  deosebea  foarte 
puţin  atât  în  privinţa  însuşirilor  bune  cât  şi  a  celor  rele  ale  ei.  Mo¬ 
desta  învăţătură  de  carte,  care  se  mărginea  Ia  rânduielile  slujbelor 
şi  cântărilor  bisericeşti,  şi-o  primea  acea  preoţime  Ia  şcolile  mă¬ 
năstireşti  şi  la  cele  de  pe  lângă  scaunele  vlădicilor,  până  ce  n’arn  ' 
fost  lipsiţi  de  aceştia,  ori  se  moştenea  dela  tată  la  fiu.  Trebu¬ 
inţele  materiale  ale  vieţii  şi  le  alină  acea  preoţime,  parte  muncind 
alături  cu  poporul  la  coarnele  plugului,  parte  din  jertfele  şi  din 
daniile  de  bună  voie  ale  credincioşilor.  Aceste  stări  au  dăinuit 
până  aproape  de  mijlocul  veacului  trecut,  pentrucă  şi  păstorirea 
domolului  episcop  Vasile  Moga  a  adus  schimbări  foarte  neînsem¬ 
nate,  atât  în  ce  priveşte  cultura  cât  şi  dotaţiunea  materială  a  preo- 
ţimii  noastre. 

Fără  îndoială  au  fost  grele  şi  apăsătoare  acele  lungi  veacuri 
trecute,  dar  în  decursul  lor  s’a  încheiat,  prin  împărtăşirea  aceleiaş 
sorţi,  acea  strânsă  şi  nedespărţită  legătură  sufletească  a  preoţimii 
noastre  cu  poporul,  care  formează  un  frumos  titlu  de  glorie  pentru 
această  preoţime  şi  care  a  ferit-o  de  a  se  diferenţia  şi  constitui 
într’o  tagmă  de  oameni  cu  interese  străine  de  adevăratele  interese 
ale  poporului.  în  acele  timpuri  grele  s’a  închiegat  acea  legătură 
duhovnicească  dintre  preoţimea  şi  poporul  nostru,  care  este  şi 
astăzi  o  forţă  nebiruită  pentru  biserica  noastră  şi  căreia  poporul 
îi  dă  expresiune  prin  frumoasa  numire  de  «părinte»,  cu  care  se 
adresează  preotului  său. 

Dar  acea  stare  a  preoţimii  n’a  putut  rămânea  staţionară  în 
mijlocul  frământărilor,  a  năzuinţelor  generale  spre  progres  şi  a 
schimbărilor  destul  de  mari  ce  s’au  petrecut  în  vieaţa  poporului 
şi  a  bisericii  noastre  începând  cu  a  doua  jumătate  a  veacului  trecut 
şi  până  astăzi.  Desrobit  de  lanţurile  seculare,  poporul  nostru  în¬ 
cepând  cu  acest  timp,  a  intrat  în  alvia  unei  vieţi  mai  largi,  mai 
complexe  şi  mai  intensive.  Ca  o  apă,  care  a  fost  oprită  în  cursul 
ei,  rumpând  la  un  moment  zăgazurile  se  revarsă  în  toate  părţile, 
aşa  s’a  revărsat  forţele  deslănţuite  ale  poporului  nostru  şi  s’au 

pus  la  lucru  pe  toate  terenele  vieţii  sale.  Nu  e  aici  locul  să  ne 
ocupăm  de  părţile  luminoase  şi  de  cele  umbroase  ale  acestei  des- 
voltări.  întrebarea  care  ne  interesează  Ia  acest  loc  e:  putut-a  ră¬ 
mânea  preoţimea  staţionară  în  mijlocul  acelor  schimbări  ?  N’a  putut 
şi  nici  n’ar  fi  fost  bine,  ci  ar  fi  fost  un  mare  rău  să  fi  rămas  în 
starea  ei  de  până  atunci !  Dacă  s’ar  fi  întâmplat  acest  lucru,  preo¬ 
ţimea  şi  biserica  noastră  şi -ar  fi  pierdut  apostolescul  rol  pe  care 
l-au  avut  în  tot  trecutul  neamului  nostru.  Am  fi  ajuns  —  mu- 
tatis  mutandis  —  în  situaţia  preoţimii  şi  a  bisericii  din  regatul 
României,  care,  fiindcă  n’a  progresat  paralel  cu  desvoltarea  ge¬ 
nerală  a  ţării,  a  rămas  nebăgată  în  seamă  la  o  parte. 

Ei  bine,  la  noi,  din  norocire,  nu  s’au  petrecut  lucrurile  astfel, 
ci  biserica  şi  preoţimea  a  ţinut  pas  cu  lumea  şi  s’a  pus  în  fruntea 
acţiunilor  de  progres,  unde  stă  şi  astăzi.  S'ar  fi  putut  face  acest 
lucru  cu  preoţi  ca  cei  de  pe  vremea  episcopului  Vasile  Moga  şi 
de  mai  înainte?  Eu  cred  că  nu.  Prin  urmare  oricât  ne-am  în¬ 
duioşa  de  poezia  vieţii  patriarhale  a  preoţimii  noastre  din  trecut, 
trebue  să  recunoaştem,  că  cu  acea  preoţime  n’am  putea  conduce 
poporul  spre  progres  între  împrejurările  schimbate  de  astăzi.  Accen¬ 
tuez  acestea  faţă  de  aceia  cari  oftează  după  vremile  trecute  şi 
vorbesc  de  preoţimea  noastră  cea  veche  cu  un  fel  de  regret  că 
nu  o  avem  în  locul  celei  de  astăzi. 

A  fost  însă  o  deosebită  purtare  de  grijă  a  lui  Dumnezeu  faţă 
de  biserica  şi  poporul  nostru,  că  tocmai  la  începutul  erei  celei 
noue,  ce-a  urmat  dela  anul  1848  încoace,  ni-a  trimis  în  fruntea 
bisericii  un  bărbat  ca  Marele  Andreiu.  Mai  ales  în  asemenea  tim¬ 
puri  de  prefacere  generală,  când  formele  vieţii  de  mai  înainte  se 
clatină  sub  picioare,  iar  altele  noue  n'au  avut  vreme  destulă  să  se 
consolideze,  se  simte  trebuinţa  unui  îndrumător  înţelept  şi  energic, 
care  să  ştie  cârmuî  desvoltarea  lucrurilor  pe  calea  cea  mai  bună. 
Un  astfel  de  povăţuitor  a  fost  mitropolitul  Şaguna  şi  pentru  preo¬ 
ţimea  noastră,  în  stadiul  ei  de  transiţie  dela  tipul  vechiu  al  preo¬ 
tului  românesc  la  preoţimea  zilelor  noastre.  El  s’a  convins  în¬ 
dată  la  începutul  activităţii  sale  că,  cu  preoţimea  îngenunchiată 
şi  înapoiată  în  cultură  de  mai  înainte  nu-şi  va  putea  realiză  mă¬ 
reţele  scopuri  de  înălţare  a  bisericii  şi  poporului  românesc,  ce-I 
însufleţeau ;  de  aceea,  între  cele  dintâi  şi  mai  de  căpetenie  preo¬ 
cupaţii  ale  sale  a  fost  şi  aceea,  cum  să-şi  crească  un  cler  cult, 

13* 


106 


care  să  stea  la  înălţimea  cerinţelor  timpului.  în  scopul  acesta 
Şaguna  a  prefăcut  modesta  şcoală  clericală  cu  un  curs  de  6  luni 
de  pe  vremea  lui  Moga  într’un  seminar,  pe  care  l-a  organizat 
succesiv  până  la  cursul  de  trei  ani,  l-a  provăzut  însuş  cu  câteva 
manuale  destul  de  bune,  a  aplicat  profesori  cu  pregătiri  ştiinţifice 
superioare,  iar  dela  tinerii  cari  doreau  să  fie  primiţi  în  seminar 
a  cerut  o  cvalificaţie  pregătitoare  din  ce  în  ce  mai  completă.  Insă 
la  aplicarea  tuturor  acestor  şi  altor  asemenea  măsuri  cari  ţinteau 
la  ridicarea  culturii  clerului,  Şaguna  a  înţeles  să  respecte  tradi¬ 
ţiile  bune  de  mai  înainte  şi  astfel  să  păstreze  în  desvoltarea  cul¬ 
turală  a  preoţimii  noastre  continuitatea  necesară  pentru  a-i  asi¬ 
gură  trăinicia?  Sub  o  asemenea  povăţuire  înţeleaptă  s’a  făcut 
începutul  ridicării  culturale  a  preoţimii  noastre  din  starea  ei  îna¬ 
poiată  în  care  o  aruncase  vitregitatea  timpurilor  trecute. 

Dar  mitropolitul  Şaguna  s’a  preocupat  şi  de  dotaţiunea  clerului 
nostru  ştiind  bine  că  un  cler  apăsat  de  greutăţile  materiale  zil¬ 
nice  nu  se  poate  dedică  în  măsura  cuvenită  chemării  sale  sfinte. 
Părerile  sale  în  această  privinţă  le  putem  cunoaşte,  între  altele, 
dintr’un  memoriu  adresat  în  anul  1850  «măritului  domn  comisar 
împărătesc»  Eduard  de  Bach,  Ia  cererea  acestuia.  In  acest  me¬ 
moriu,  dupăce  arată  starea  materială  deplorabilă  în  care  ajunsese 
biserica  noastră,  cere  să  i  se  dea  din  visteria  ţării  un  ajutor  mai 
mare  pentru  acoperirea  şi  satisfacerea  multelor  trebuinţe,  ca : 
pentru  zidirea  şi  înzestrarea  unei  biserici  catedrale,  a  reşedinţei 
episcopeşti,  a  institutului  teologic-pedagogic,  pentru  întregirea  sa¬ 
larului  episcopului,  pentru  dotaţiunea  dignitarilor  şi  a  persona¬ 
lului  cancelariei  episcopeşti,  pentru  salarizarea  profesorilor  semi- 
nariali,  apoi  se  întrepune  pentru  îmbunătăţirea  situaţiei  materiale  a 
protopopilor  şi  a  preoţilor.  Cererile  sale  şi  le  motivează  între 
altele  cu  următoarele  cuvinte:  «cutez  a  adauge,  că  dacă  aiurea 
se  făcură  lucruri  mai  mari  şi  mai  bune,  unele  ca  acelea  nu  se 
făcură  fără  nedreptăţirea  bisericei  şi  a  naţiunei  mele,  căci  fiii  ei 
au  fost  siliţi  să  dee  zeciuiala  roadelor  ostenelelor  sale  la  preoţii 
străini,  şi  să  facă  robote  la  alte  naţii,  şi  aşa  dacă  sunt  preoţii 
aceştia  cultivaţi,  aşa  precum  aduce  cu  sine  mărimea  treptei  preo¬ 
ţeşti,  nu  e  de  mirare,  pentrucă  ei  ca  mirenii  au  avut  de  religia 
şi  naţia  lor  şcoli  unde  s’au  putut  cultivă  şi  bucuros  s'au  dat  la 
învăţături,  pentrucă  ştia,  că  osteneala  şi  cheltuiala  lor  în  şcoli  se 

va  răsplăti  cu  vremea,  aşa  tocmai  nu  e  de  mirare,  de  nu  sunt 
toţi  preoţii  mei  aşa  cultivaţi,  cum  cere  dela  ei  starea  lor,  căci 
una,  ca  mireni,  nu  învăţă  în  şcoli  naţionale,  care  pentru  consti¬ 
tuţia  veche  nu  puteau  avea,  ci  învăţau  în  şcolile  altor  naţii,  unde 
cu  greu  se  primeau  şi  li-se  făceau  multe  feluri  de  împedecări, 
alta  iară  nu-i  îmbărbăta  nădejdea,  că  ostenelele  lor  în  şcoale  fă¬ 
cute,  se  vor  răsplăti,  ştiind  că  dacă  şi  se  vor  face  preoţi  —  Ia 
altă  deregătorie  nici  că  puteau  gândi  —  nu  vor  avea  multă  vreme 
pentru  deprindere  în  învăţături,  pentrucă  vor  fi  siliţi  pânea  cea 
de  toate  zilele  cu  sudoarea  feţelor  lor  a  o  agonisi  şi  din  aceea 
a  da  zăciuială  la  preoţii  străini  şi  aşa  ceice  simţeau  în  sine  che¬ 
mare  cătră  treapta  preoţiei,  numai  cu  nădejdea  aceia  se  făceau 
preoţi,  că  doară  se  va  milostivi  Dumnezeu  şi  împăratul,  ca  să  le 
îmbunătăţească  soartea  lor.  Credem  Măria  Ta,  că  credincios  îţi 
tălmăcesc  rugarea  preoţimei  mele  ...  când  îţi  raportez  că  al  un¬ 
sprezecelea  ceas  este,  ca  preoţimea  mea  să  se  pue  în  dotaţia 
care  meritează  > . . .  Cu  privire  la  dotaţia  preoţimei  parohiale  îşi 
dă  părerea  în  următoarele  puncte: 

1.  Ca  să  i-se  dea  porţie  canonică  după  legea  dietană  art, 
15.  §..  14.  15  din  1846/7. 

2.  In  locurile  fiscale  să  aibă  preoţii  mei  aceleaşi  ecuivalente 
de  porţie  canonică,  de  care  se  bucură  şi  alţi  preoţi. 

3.  în  pământul  regesc,  care  după  vorba  împărătească,  di- 
versitatem  jurium  non  patitur,  unde  în  vre-un  sat  curat  românesc 
se  află  după  absolutismul  vechiu  porţie  canonică,  casa  sau  moara 
vre-un  ui  preot  evanghelic,  acele  să  se  dee  preotului  meu  local, 
care  are  popor  în  acelaş  sat. 

4.  Tot  în  pământul  regesc,  unde  nu  ar  fi  cu  putinţă  ca  să 
se  dee  porţie  canonică,  acolo  din  lada  alodială  sătească  să  se 
plătească  un  ecvivalent  de  400  fl.  argint. 

5.  Să  se  dee  fieştecărui  paroh  câte  12,  10  şi  8  stângini  de 
lemne  şi  casă  parohială. 

«Iar  de  s’ar  introduce  din  partea  statului  vre-o  provizie  pentru 
preoţime  de  obşte,  la  acea  întâmplare  mă  rog  ca  şi  clerul  meu  să 
fie  socotit  deopotrivă  cu  cele  de  alte  religii». 

Aceste  cereri  corespundeau  împrejurărilor  acelui  timp,  dar 
dela  a.  1850  şi  până  astăzi  împrejurările  de  vieaţă  s’au  schimbat 
mult. 

Până  la  anul  1898  susţinerea  preoţimii  a  rămas  în  sarcina 
credincioşilor.  Neînsemnatul  ajutor  acordat  sub  titlul  de  «milă 
împărătească»  şi  care  dela  un  timp  n’a  mai  putut  fi  primit,  nici 
nu  poate  fi  luat  în  considerare,  când  vorbim  de  dotaţia  preoţimii 
noastre  în  trecut.  Porţia  canonică,  unde  eră,  casa  parohială,  unde 
eră,  şi  modestele  contribuţii  şi  venituri  stolare  au  format  întreaga 
retribuţie  materială  a  preoţilor  noştri.  Că  această  retribuţie  n’a 
fost  suficientă  să  satisfacă  nici  cele  mai  reduse  pretenţii  ale  unei 
case  preoţeşti,  e  lucru  evident.  Din  cauza  aceasta  preoţii  noştri 
au  fost  nevoiţi  să  continue  traiul  de  gospodari,  ca  din  veniturile 
lucrării  pământului  şi  prin  cruţare  exemplară  să  poată  suportă  greu¬ 
tăţile  traiului  zilnic.  Mai  apăsată  de  aceste  greutăţi  eră  preoţimea 
noastră  din  Ardeal  şi  din  Bihor,  pe  când  cea  din  Bănat  şi  din 
comitatul  Aradului  eră  încâtva  uşurată  prin  faptul,  că  acolo,  aproape 
toate  parohiile  au  cel  puţin  câte  o  sesiune  urbarială  de  32  ju- 
găre  catastrale  pământ  roditor. 

Dar  pe  măsura  în  care  a  progresat  scumpirea  traiului  şi  ur¬ 
carea  plăţii  lucrătorilor,  se  reduceau  veniturile  îndeletnicirii  gos¬ 
podăreşti  şi  situaţia  materială  a  preoţimii  s’a  agravat.  In  acelaş 
timp  s’au  sporit  şi  greutăţile  chemării  preoţeşti,  căci  poporul, 
intrat  acum  în  curentul  unei  vieţi  mai  largi,  trebuia  ferit  de  mul¬ 
tele  influinţe  stricăcioase  şi  străine  de  spiritul  bisericii  şi  a  cul¬ 
turii  noastre.  Conducerea  lui  a  fost  lăsată  aproape  exclusiv  în 
seama  preoţimii  şi  a  devenit  din  ce  în  ce  mai  grea.  Peste  acestea 
s’au  mai  adus  şi  cunoscutele  legi  politice-bisericeşti,  cari  nu  numai 
că  au  fost  nefavorabile  pentru  sporirea  religiozităţii  şi  moralităţii 
în  popor,  dar  au  scurtat  în  mod  simţitor  şi  pe  preoţi  în  veni¬ 
turile  lor.  Prin  urmare:  pe  când  de-o  parte  greutăţile  chemării 
pastorale  creşteau  şi  reclamau  tot  mai  mult  pe  preot,  pe  atunci, 
de  altă  parte,  veniturile  preoţimii  scădeau  şi  ea  ajunge  într’o  si¬ 
tuaţie  materială  tot  mai  critică. 

în  această  situaţie  ne  găseam  la  a.  1898,  când  s’a  adus  cu¬ 
noscutul  articol  de  lege  XIV  despre  întregirea  veniturilor  paro¬ 
hiale  sub  numirea  de  «congruă». 

Când  a  fost  prezentat  acel  articol  de  lege  ca  proiect  ca¬ 
merei  deputaţilor,  s’a  început  şi  la  noi  o  vie  discuţie  asupra  lui, 
punându-se  întrebarea:  să  recurgă  şi  biserica  noastră  Ia  ajutorul 

oferit  preoţilor  ei  din  partea  statului  între  condiţiile  stabilite  în 
proiectul  pe  cale  a  deveni  lege,  ori  să  nu  recurgă? 

Proiectul  avea  într’adevăr  părţi  cari  nu  puteau  fi  aduse  în 
perfect  acord  cu  drepturile  autonome  ale  bisericei  noastre.  îm¬ 
potriva  acelor  părţi  jignitoare,  consistoarele  noastre  eparhiale  au 
remonstrat  în  reprezentaţiunile  ce  le-au  trimis  camerei  deputaţilor 
şi  casei  magnaţilor.  Dar  acele  reprezentaţiuni,  ca  şi  gravaminele 
ridicate  în  casa  magnaţilor  de  I.  P.  Sfinţia  Sa  actualul  mitropolit 
al  nostru,  care  pe  atunci  eră  episcop  al  eparhiei  Aradului,  —  n’au 
fost  luate  în  considerare.  Proiectul  a  devenit  lege  sancţionată, 
şi  guvernul  a  pus  termin  până  la  care  şi  biserica  noastră  aveâ 
să  se  declare  ce  atitudine  va  luă  faţă  de  ajutorul  oferit  preoţilor 
ei  prin  acea  lege. 

Chestiunea  a  fost  prezentată  sinoadelor  eparhiale,  ca  să  se 
pronunţe  asupra  ei.  Sinodul  arhidiecezan  şi  cel  al  eparhiei  Ara¬ 
dului  s’au  pronunţat  pentru  primirea  ajutorului  oferit,  pe  când  si¬ 
nodul  eparhiei  Caransebeşului  s’a  pronunţat  contra  primirii  lui. 
Pe  urma  acestei  divergenţe  de  păreri,  s’a  ivit  necesitatea  de  a  se 
convocă  congresul  nostru  naţional  bisericesc,  ca  să  decidă  defi¬ 
nitiv  asupra  chestiunii.  Congresul  s’a  întrunit  în  sesiune  extraor¬ 
dinară  în  ziua  de  16/28  Mai  1899.  Divergenţa  de  păreri  s’a  susţinut 
şi  în  sânul  congresului.  Unii  dintre  membrii  congresului,  scoţând 
la  iveală  condiţiile  jignitoare  între  cari  se  oferea  din  partea  sta¬ 
tului  ajutorul,  s’au  declarat  pentru  respingerea  lui,  susţinând  că 
numai  în  acest  chip  ne  putem  păstră  neştirbite  drepturile  bise¬ 
ricei  şi  libertatea  preoţimei.  Alţii  însă,  accentuând  situaţia  mate¬ 
rială  precară  a  preoţimii  şi  datorinţa  statului  de  a  veni  în  aju¬ 
torul  ei,  precum  şi  «anarhia»  ce  puteâ  să  urmeze  dacă  guvernul 
ar  fi  împărţit  ajutorul  direct  preoţilor,  deci  cu  încunjurarea  au¬ 
torităţii  bisericeşti,  s’au  pronunţat  pentru  primirea  lui  între  con¬ 
diţiile  statorite  de  legea  sancţionată.  Rezultatul  se  ştie:  congresul 
a  primit  cu  40  contra  alor  28  voturi  concluzul,  ca  şi  biserica  noa¬ 
stră  să  reflecteze  la  ajutorul  oferit  preoţilor  ei  din  visteria  statului. 

Se  puteâ  procedă  altfel  între  împrejurările  date?  Nu  s’a  putut. 
Recunoaştem  că  a  fost  frumoasă  însufleţirea  celor  câţiva  repre¬ 
zentanţi  ai  clerului  cari,  de  dragul  păstrării  intacte  a  drepturilor 
bisericei,  au  fost  în  contra  primirii  ajutorului.  Este  adevărat  că 
ne  însufleţeşte  şi  ne  impresionează  mai  mult  acea  biserică  şi  acea 

preoţime,  care  preferă  să  trăiască  prin  propria-i  putere,  din  jert¬ 
fele  şi  dragostea  credincioşilor  ei,  decât  să  renunţe  la  libertatea 
şi  la  intregitatea  drepturilor  sale.  Acest  punct  de  vedere  ideal 
l-au  recunoscut  în  principiu  toţi  bărbaţii  bisericei  noastre.  Dar 
ca  să  poţi  pune  şi  în  practică  acest  principiu,  îţi  trebuesc  multe 
mijloace,  atât  morale  cât  şi  materiale.  Un  popor  sărac  şi  o  bise¬ 
rică  asuprită  veacuri  de-arândul,  ca  a  noastră,  n’a  putut  merge 
pe  această  cale.  La  trecut  nu  ne  puteam  întoarce  fără  ca  să  punem 
în  joc  interesele  de  progres  ale  bisericei. 

Sub  forţa  acestor  împrejurări  am  primit  ajutorul  oferit.  Când 
l-am  primit,  ne-am  pus  pe  punctul  de  vedere  că  statul,  în  virtutea 
serviciilor  mari  ce  i  le  aduce  biserica  pentru  realizarea  scopurilor 
sale,  e  dator  să  o  ajutoreze.  Se  înţelege  că  o  biserică  îşi  poate 
validitâ  această  pretenţie  numai  dacă  şi  statul  îi  recunoaşte  im¬ 
portanţa.  La  noi  acesta  este  cazul.  în  însaş  motivarea  proiec¬ 
tului  devenit  articolul  XIV  de  lege  din  1898,  dupăce  nu  se  ac- 
ceptează  punctul  de  vedere  al  separării  bisericei  de  stat,  ca  unul 
care  nu  e  executabil  în  praxă,  fiindcă  contrazice  desvoltării  noa¬ 
stre  de  drept  istoric,  se  zice:  «De  aceea  legislaţiunea  maghiară 
s’a  pus  şi  cu  ocaziunea  aducerii  legilor  ecleziastice-politice  pe  baza 
altui  sistem...  în  acest  punct  de  vedere  principiar  se  exprimă 
părerea,  că  statul,  pe  lângă  toată  separarea  sferelor  de  activitate 
obiectivă,  scopurile  acelea  spre  a  căror  realizare  se  năzuesc  so¬ 
cietăţile  religionare  existente  pe  teritorul  lui  prin  instituţiunile  lor, 
din  punct  de  vedere  al  existenţii  statului  nu  le  priveşte  de  indi¬ 
ferente,  ci  de  atari,  cari  şi  în  privinţa  desvoltării  existenţei  sta¬ 
tului  au  însemnătate  şi  valoare  mare.  Statul,  ce  e  drept,  urmă¬ 
reşte  cu  mijloacele  sale  externe  alte  scopuri,  osebite  de  ale  so¬ 
cietăţilor  religionare,  dar  temeiul  şi  conţinutul  etic  pentru  sco¬ 
purile  sale  îl  scoate  din  activitatea  societăţilor  religionare  exi¬ 
stente  pe  teritorul  lui.  Din  acest  fapt  istoric  urmează  dela  sine 
că  statul  procede  în  interesul  său  bine  priceput,  promovează  rea¬ 
lizarea  mai  uşoară  a  scopurilor  sale,  când  se  sileşte  a  promova 
cu  toate  mijloacele  posibile  activitatea  rodnică  a  societăţilor  reli¬ 
gionare  concrescute  istoriceşte  cu  societatea  statului.  Cu  oca¬ 
ziunea  desbaterii  asupra  legii  despre  liberul  exerciţiu  al  religiunii 
am  semnalat,  zice  ministrul,  că  susţinem  poziţia  de  drept  public 
al  bisericilor  istorice,  nu  voim  să  curmăm  desvoltarea  istorică  a 

acelora,  ci  dimpotrivă,  vrem  ca  să  se  desvoalte  mai  departe  şi 
încă  în  astfel  de  direcţiune,  ca,  având  în  vedere  principiul  sepa¬ 
rării  sferelor  de  activitate  obiectivă,  statul  cu  bisericile  istorice, 
cu  confesiunile  legalmente  recepte  împreună  şi  ajutându-se  îm¬ 
prumutat  să  lucreze  cât  se  poate  mai  cu  succes  pentru  înaintarea 
culturii  materiale  şi  spirituale  a  cetăţenilor». 

Acest  principiu  este  favorabil  de-opotrivă  pentru  desvoltarea 
bisericei  şi  a  statului ;  căci  numai  când  aceste  două  puteri  se  spri- 
jinesc  în  activitatea  lor,  recunoscându-şi  împrumutat  sfera  de 
competenţă,  pot  contribui  cu  succes  la  înaintarea  membrilor  lor. 
Dar  ne  întrebăm;  aplicatu-s’a  acest  principiu  după  dreptate  şi  în 
măsura  în  care  merită  biserica  noastră?  Ca  să  răspundem  la 
această  întrebare  nu  vom  înşiră  multele  gravamine  pe  cari  le-am 
putea  invocă,  ci  vom  scoate  la  iveală  numai  unul,  anume:  ne¬ 
dreptatea  ce  s'a  făcut  preoţimii  noastre,  când  în  legea  de  con- 
gruă  din  1898  s’au  statorit  (§.  4  şi  5)  două  gradaţiuni  pentru  în¬ 
tregirea  venitelor:  până  la  1600  cor.  celor  cu  8  clase  liceale,  şi 
până  la  800  cor.  celor  cu  clase  mai  puţine.  La  urcarea  salariilor  învă¬ 
ţătorilor,  notarilor  şi  a  tuturor  categoriilor  de  funcţionari  publici 
nu  s’a  făcut  deosebire  între  cei  cu  mai  multă  şi  între  cei  cu  mai 
puţină  cvalificaţie,  fiindcă  cerându-li-se  muncă  egală,  eră  cu  drep¬ 
tate  să  li  se  dea  şi  plată  egală. 

De  ce  s’a  abandonat  acest  principiu,  când  a  fost  vorba  de 
dotaţiunea  preoţimii?  Ministrul  de  atunci  a  spus,  şi  unii  oameni 
de  bună  credinţă  dintre  ai  noştri  au  şi  crezut,  că  acea  măsură 
s’a  luat  în  lege  pentruca  să  dee  îndemn  preoţilor  de  a-şi  câştigă 
cvalificaţie  completă.  Dacă  într’adevăr  acesta  ar  fi  fost  motivul, 
atunci  trebuiâ  să  se  normeze  în  lege  că  numai  pe  viitor  se  vor 
întregi  veniturile  până  la  suma  de  1600  cor.  numai  acelor  preoţi, 
cari  vor  avea  cvalificaţia  de  8  clase  liceale.  Dar  intenţia  vădită 
a  legiuitorului  a  fost,  ca  prin  acea  măsură  să  scurteze  preoţimea 
noastră,  singura  care  în  majoritate  covârşitoare  aveâ  cvalificaţie 
sub  8  clase.  Această  intenţie  s’a  dat  şi  mai  mult  pe  faţă  în  ar¬ 
ticolul  de  lege  XIII  din  1909,  care  în  §  3  alinea  IV  normează  că: 
«acel  post  de  paroh,  care  până  la  1  Ianuarie  1908  a  fost  ocupat 
de  un  preot  cu  cvalificaţie  inferioară,  numai  în  acel  caz  poate 
reflectă  la  o  întregire  mai  mare  a  venitelor  (adecă  la  1600),  dacă 
numărul  credincioşilor  din  parohie  se  ridică  la  800  suflete  şi 

dacă  jumătate  (adecă  400  cor.)  din  plusul  de  800  cor.  recerut 
pentru  întregire  o  asigură  pe  seama  parohului  în  mod  stabil, 
respectiva  confesiune».  Numai  «în  cazuri  cari  merită  atenţiune 
excepţională  (?!),  ministrul  cultelor  —  cu  considerare  specială  la 
principiul  de  tratament  egal  faţă  de  confesiuni  —  se  poate  abate 
dela  condiţiunile  acestea».  Câtă  nesinceritate  să  te  provoci  la 
principiul  de  tratament  egal  faţă  de  confesiuni  tocmai  atunci, 
când  pe  una  dintre  ele  o  nedreptăţeşti ! 

De  ce  să  nu  fie  preoţii  noştri  vrednici  de  o  dotaţie  egală 
cu  cei  ai  altor  confesiuni,  când  şi  ei  sunt  cel  puţin  tot  pe  atât 
de  folositori  poporului  pe  care-1  păstoresc  şi  statului?  Iar  dacă 
nu  toţi  şi-au  putut  câştigă  cvalificaţia  cerută  de  8  clase,  pe  care 
ar  fi  dorit  şi  ar  fi  fost  destoinici  să  şi-o  câştige,  aceasta  nu-i  din 
vina  lor,  ci  e  din  vina  tratării  maştere  şi  a  stării  de  asuprire,  în 
care  a  fost  ţinută  biserica  noastră  din  partea  statului  în  decursul 
atâtor  veacuri.  Ar  fi  fost  cu  dreptate,  ca  acum,  când  statul  s’a 
pus  pe  baza  principiului  egalei  îndreptăţiri  a  tuturor  confesiunilor, 
să-şi  aducă  aminte  de  nedreptăţile  ce  ni-Ie-a  făcut  în  trecut  şi  să 
le  repare  mai  ales  faţă  de  noi.  Foarte  bine  a  scos  la  iveală  I. 
P.  S.  Sa  actualul  nostru  mitropolit  acest  gravamen  în  cuvântarea 
ce  a  ţinut  la  1898  în  casa  magnaţilor,  spunând  următoarele:  «Pur- 
cezând  din  aceste  motive,  statul  ar  avea  datorinţa  a  concurge 
fără  vre-o  restrângere  la  ameliorarea  dotaţiunii  preoţilor  din  pa¬ 
rohiile  mai  slab  dotate  şi  bisericile  i-ar  fi  recunoscătoare . . .  Deşi 
nu  pot  înţelege,  care  ar  fi  adevăratul  motiv,  ca  preoţii  cei  cu  8 
clase  gimnaziale  să  capete  duplu,  ca  ceice  au  numai  6  sau  7  clase, 
trebue  să  declar,  că  această  dispoziţiune,  după  mine  nedreaptă, 
atinge  mai  ales  pe  preoţimea  gr.-or.  română,  dintre  care  mare 
parte  au  numai  6  şi  7  clase  gimnaziale,  dar  totodată  trebue  să 
şi  adaug,  că  la  aceasta  nu  poartă  vina  numai  acea  preoţime,  nici 
biserica,  ci  şi  însuş  statul,  care  n’a  permis  confesiunii  noastre 
gr.-or.  române,  nici  pe  banii  ei  proprii,  a  înfiinţa  gimnazii  confe¬ 
sionale,  unde  tinerimea  ar  putea  studia  cu  spese  mai  modeste, 
ca  în  cele  străine,  aşa  că  confesiunea  gr.-or.  din  patrie,  cu  peste 
un  milion  şi  jumătate  de  suflete,  abia  are  un  singur  gimnaziu  cu 
8  clase,  pe  când  alte  confesiuni  cu  asemenea  număr  de  suflete 
au  poate  şi  10  gimnazii». 

Dar  aceste  motive,  dacă  n’au  fost  luate  în  considerare  la  1898,  vor 
trebui  repeţite  ca  să  fie  considerate  în  viitor,  căci  aşa  cere  dreptatea. 

Când  scriu  aceste  şire  găsesc  din  ziare  că  noul  şef  al  gu¬ 
vernului  ţării  a  repeţit  făgăduinţa  referitoare  la  o  nouă  regulare 
a  congruei.  De  data  aceasta  nu  ne  mai  găsim  în  faţa  unei  ho- 
tărîri  principiare:  să  primim  ori  să  nu  primim  ajutorul?  Che¬ 
stiunea  aceasta  s’a  decis  la  1898.  Sinoadele  noastre  din  acest  an 
încă  au  recunoscut  necesitatea  ameliorării  dotaţiunii  preoţimii  şi, 
în  vederea  unei  procedări  unitare,  au  înaintat  chestiunea  la  con¬ 
gresul  care  se  va  ţinea  la  toamnă.  E  lucru  limpede,  că  numai  un 
cler  care  e  pus  la  adăpost  de  grijile  vieţii  zilnice,  se  poate  de¬ 
dică  neîmpedecat  de  ele  chemării  sale  grele.  Căci  ce  nu  se  cere 
astăzi  dela  preoţimea  noastră?  Se  cere  să  facă  totul  pentru  îna¬ 
intarea  poporului.  E  bine  că  i-se  cere  această  mare  jertfă,  căci 
prin  aceasta  se  recunoaşte  marea  importanţă  ce  o  are  preoţimea. 
Va  trebui  să  ne  punem  pe  gânduri  atunci,  când  nu  i-s’ar  mai 
cere  nimic,  ci  ar  fi  nebăgată  în  seamă.  Dar  dacă  se  cere  dela 
preot  să  se  dedice  binelui  obştesc,  dacă  se  cere  să  fie  devotat 
cu  totul  chemării  sale  sublime,  atunci  trebue  să  i-se  recunoască 
dreptul  la  o  dotaţie  corăspunzătoare  exigenţelor  vieţii  de  astăzi. 
Sinoadele  au  apreciat  aceste  motive  juste  şi,  credem,  le  va  aprecia 
şi  congresul.  Dar  nu  dela  aceste  corporaţiuni  ale  noastre,  nici 
dela  consistoarele  şi  arhiereii  noştri  atârnă  ameliorarea  dotaţiunii. 
Ceeace  pot  şi  trebue  să  facă  aceşti  factori  conducători  ai  noştri 
e,  să  apere  drepturile  şi  să  ceară  cu  insistenţă  aplicarea  postula¬ 
telor  dreptăţii  fi  faţă  de  preoţimea  noastră ,  ca  faţă  de  preoţimea 
altor  confesiuni,  reparând  nedreptatea  ce  i-s'a  făcut  prin  legea  din 
1898.  Nu  ne  îndoim  că  îşi  vor  şi  face  datorinţa. 

Noi  credem  însă,  că  acum,  când  e  pe  cale  a  se  aduce  o 
nouă  lege  pentru  regularea  dotaţiunii  preoţimii,  e  foarte  inopor¬ 
tună  alarmarea  preoţimii,  cum  s’a  început  din  o  parte.  Cetitorul 
înţelegător  va  înţelege  situaţia;  nu  mai  e  trebuinţă  să  motivăm 
pe  larg  şi  deschis,  că  dând  din  mâni  şi  din  picioare  după  ajutor, 
se  agravează  numai  poziţia  arhiereilor  noştri  şi  se  fac  foarte  rele 
servicii  cauzei  întregi. 

Dar  oricum  va  fi  noua  lege  pentru  ameliorarea  dotaţiunii  preo- 
ţimei,  noi  trebue  să  nu  încetăm  a  ne  preocupă  de  crearea  mijloacelor 
proprii,  din  cari  la  vreme  de  năcaz  şi  strâmtorare  să  ne  putem 
susţinea  preoţimea.  Principiile  de  guvernare  astăzi  se  schimbă 
repede,  —  de  aceea  trebue  să  ne  gândim  la  ajutorul  pe  care  ni 

l-am  putea  da  noi,  când  pe  cel  din  afară  nu  l-am  mai  primi. 
Soartea  noastră  nu-i  permis  să  ni-o  legăm  atât  de  strâns  de 
factori  externi.  Să  se  cugete  deci  preoţii  noştri  la  crearea  de 
fonduri  prin  parohii,  iar  autorităţile  noastre  superioare  bisericeşti 
la  crearea  de  fonduri  centrale  în  vederea  aceluiaş  scop.  Să  nu 
ne  surprindă  momentul  critic  fără  de  nici  o  pregătire,  căci  atunci 
va  fi  rău  de  noi.  Să  nu  lucrăm  numai  sub  impresia  trebuinţelor 
momentane,  ci,  fiind  vorba  de  o  tagmă  de  oameni  atât  de  im¬ 
portantă  şi  neînlocuibilă,  cum  este  preoţimea  noastră,  să  ne  gândim 
şi  la  asigurarea  viitorului  ei,  căci  de  ea  vom  avea  lipsă  câtă 
vreme  va  trăi  biserica  şi  poporul  nostru.  Preoţit  noştri  trebue  să 
rămână  pt  vecii  vecilor  părinţii  bisericei  şi  ai  poporului  nostru. 

Nichita  Albu. 


OESPRE  CALEA  ARĂTATĂ  OMULUI  DE  DUMNEZEU. 

Faptele  mari  au  lipsă  de  pregătiri  mari;  acesta-i  un  adevăr 
dovedit  nu  numai  de  ordinea  firească  a  lucrurilor  şi  de  către 
legile  analogiei,  ci  şi  de  mărturisirea  clară  şi  evidentă  a  istoriei, 
adecă  a  faptelor  însăşi.  Tot  ceeace  se  făptuieşte  mare  în  această 
lume,  a  fost  precedat  de  alte  fapte,  cari  au  deschis  calea.  Grecii 
au  un  cuvânt  (ioov^ov)  pentru  a  însenină  un  fapt,  care  s’a 
întâmplat  —  în  legătură  —  înainte  de  alt  fapt,  fără  de  care  cest 
din  urmă  n’ar  fi  avut  loc.  In  vieaţa  omenimei  există  un  mare 
eveniment,  către  care  convergează  toate  celelalte,  sau  pentru  a 
ne  exprimă  mai  bine,  în  vederea  căruia  toate  celelalte  evenimente 
şi-au  dat  concursul,  fie  pentru  a-1  pregăti,  fie  pentru  a-I  aplică: 
acesta  este  întruparea  Cuvântului  lui  Dumnezeu.  «Şi  cu  adevărat, 
zice  Sf.  Pavel,  mare  este  taina  creştinătăţii;  Dumnezeu  s’a  arătat 
în  trup,  s’a  îndreptat  în  Duhul,  s’a  arătat  îngerilor,  s’a  propove- 
duit  între  neamuri,  crezut  a  fost  în  lume,  înălţatu-s’a  întru  mărire». 
(I.  Tim.  III.  16). 

In  tot  aceeaşi  vieaţă  a  omenimei  se  va  întâmplă  un  alt  fapt, 
care  urmează  din  cel  precedent  cu  care  este  în  mod  intim  împreu¬ 
nat;  el  nu  s’a  împlinit,  dar  se  va  împlini:  acesta  este  zeificarea 
celor  aleşi  întru  Isus  Christos. 

Aceste  două  fapte  sunt  ca  două  centre  în  jurul  cărora  se 
învârt  toate  câte  s’au  petrecut  şi  toate  cele  ce  se  vor  petrece 
în  viitor.  Odată  săvârşite  acestea,  nu  vor  mai  există  alte  eveni¬ 
mente  secundare,  succesive;  ceasul  vieţii  celei  vecinice  va  fi  sosit. 
După  cum  toate  evenimentele,  începând  dela  obârşia  Iumei  până 
la  domnia  lui  August  au  pregătit  întruparea  Domnului  nostru 

Isus  Christos,  pentruca  Dumnezeu,  ca  să  zicem  aşa,  să  se  facă  om; 
tot  astfel  tot  —  ceeace  s’a  întâmplat  de  atunci  încoace  şi  toate  câte 
se  vor  întâmplă  până  la  sfârşitul  lumii,  au  pregătit  sau  vor  pregăti 
zeificarea  omenirii  alese,  pentruca  omul  să  fie  tot  mai  mult  apropiat 
de  Dumnezeu.  Eu  concep  aşa  dară  tot  timpul  dela  începutul  lumii 
până  la  sfârşitul  veacurilor,  ca  o  linie  dreaptă ;  la  mijlocul  acestei 
linii  observ  cel  mai  mare  din  evenimente,  întruparea  Cuvântului 
lui  Dumnezeu ;  la  sfârşit  zeificarea  omului ;  la  început  fiinţa,  veci- 
nicia,  Părintele,  principiu  al  tuturor  lucrurilor;  Fiul ,  scopul  fie¬ 
cărei  creaturi  —  Duhul ,  cârmuind  toate,  mai  întâi  către  incarna- 
ţiunea  Cuvântului,  apoi  către  zeificarea  omului. 

Această  privire  generală  ne  descopere  lămurit  calea  Domnului. 
Vedem  dintr’o  singură  privire  timpul  şi  eternitatea;  întru  început 
un  Dumnezeu;  la  mijloc,  un  Dumnezeu;  la  sfârşit  încă  un  Dum¬ 
nezeu.  Aceşti  trei  Dumnezei ,  cari  umplu  vecinicia  şi  timpul  au 
între  ei  aceasta  analogie:  Dumnezeul-începutului  are  cu  Dumne¬ 
zeul  dela  mijloc  aceleaşi  legături,  pe  cari  le  are  acesta  din  urmă 
cu  Dumnezeul  final,  legături,  pe  cari  le  vom  formula  —  aşa-zicând 
în  chip  matematic,  şi  ’n  limba  grecească  în  felul  următor: 
xţ>icroi>,  xQi-ntoz  âvUyoixor.  Cu  alte  cuvinte:  Voinţa  lui  Dumnezeu  a 
voit,  înainte  de  toate  veacurile,  două  lucruri  într’atâta  de  unite 
şi  coherente,  încât  unul  fără  celalalt  n’au  putut  să  fie :  cel  dintâi, 
ca  Fiul  său  să  devină  om,  când  prin  natura  sa  eră  Dumnezeu; 
al  doilea,  ca  omul  să  ajungă  Dumnezeu,  cu  toate  că  prin  firea 
Iui  el  este  muritor. 

In  epistola  către  Evrei,  Sfântul  Pavel,  după  ce  a  înşirat  un 
număr  mare  de  Sfinţi,  se  exprimă  în  chipul  următor:  «Şi  aceştia 
toţi  mărturisiţi  fiind  prin  credinţă,  n’au  luat  făgăduinţa.  Dumnezeu 
ceva  mai  bun  pentru  noi  mai  înainte  văzând,  ca  să  nu  primească 
fără  de  noi  covârşire»  (Evrei  XI,  39.  40.)  Aşa  dară  Sfântul  Pavel, 
care  eră  foarte  învăţat  în  tainele  lui  Dumnezeu  cugetă,  că  nici 
unul  din  Sfinţi  n’a  ajuns  încă  la  desăvârşire,  şi  că  făgăduinţa  lui 
Dumnezeu  rămâne  încă  incompletă,  pentrucă  ea  va  fi  împlinită 
odată  pentru  toţi  aceia,  cari  sunt  sfinţiţi  prin  sângele  Domnului 
Isus  Christos.  Dar  care  este  aceasta  făgăduinţă  a  lui  Dumnezeu 
şi  care  este  acea  desăvârşire  a  firei  noastre,  despre  care  vor¬ 
beşte  apostolul?  Nu  este  altceva  decât  zeificarea  naturii  noastre 
şi  acea  adopţiune  divină,  de  care  Dumnezeu  însuşi  a  vorbit  în 
chipul  următor:  Eu  am  zis:  dumnezei  sunteţi  şi  fii  ai  Domnu¬ 
lui».  (loan  X.  34).  In  favoarea  acestei  zeificări  a  avut  Ioc  întru¬ 
parea,  după  mărturia  aceluiaş  apostol,  care  a  zis:  «Iar  când  a 
venit  plinirea  vremei,  a  trimes  Dumnezeu  pe  Fiul  său,  cel  născut 
din  femee,  care  s’a  făcut  subt  lege.  Ca  pre  cei  de  subt  lege  să-i 
rescumpere,  ca  să  luăm  moştenirea  fiască».  (Gal.- IV.  4.  5.) 

Intr’adevăr,  celace  este  şi  se  chiamă  Fiu  al  lui  Dumnezeu  este 
cu  necesitate  Dumnezeu,  după  cum  celce  este  şi  se  numeşte 
fiul  omului  este  cu  necesitate  om. 

Acum,  care  este  calea  Domnului,  pe  care  cuvântul  durnne- 
zeesc  ne  porunceşte  să  o  pregătim,  şi  care  ne  va  conduce  către 
înalta  noastră  destinaţiune ?  Am  putea-o  defini:  desvoltarea  şi 
aplicarea  întrupării  lui  Dumnezeu  şi  a  zeificării  omului,  după 
timpurile,  pe  care  Dumnezeu  le-a  hotărit  în  înţelepciunea  sa  cea 
vecinică. 

Jumătate  din  aceasta  cale  şi  o  parte  din  ceealaltă  s’a  împlinit: 
este  ceeace  numim  trecut.  Cealaltă,  pe  care  o  numim  viitor,  se 
deschide  înaintea  noastră;  numai  cât  pentru  a  umblă  pe  ea,  noi 
avem  nevoie  de  lumină,  căci  fără  lumină  nime  nu  poate  merge,  nici 
chiar  pe  cărarea  cea  mai  largă  şi  cea  mai  dreaptă:  «Cel  ce  umblă 
întru  întunerec,  nu  ştie  unde  merge».  Iată  pentru  care  pricină 
facem  încercarea  să  răspândim  oarecare  lumină  cu  privire  la 
aceasta  cale  dumnezeiască,  ca  să  ştim,  în  ce  chip  ni  se  cade 
să  umblăm  pe  ea. 

II. 

Toţi  ceice  voiesc  să  umble  în  calea  Domnului  sunt  datori 
să  fie  cu  băgare  de  seamă  la  trei  puncte  principale,  pe  cari  le-am 
arătat:  începutul,  mijlocul  şi  sfârşitul.  Intru  început  am  pus  fiinţa 
vecinică,  pe  Tatăl.  Noi  avem  să-l  concepem  ca  pe  un  Dumnezeu 
real  şi  personal,  binele  şi  frumosul  prin  fiinţă,  ca  pe  un  Dumne¬ 
zeu,  care  este,  care  trăieşte,  care  voieşte,  care  lucrează  cu  o  înţe¬ 
lepciune  şi  c’o  putere  nemărginită.  La  mijloc  am  aşezat  pe  Cu¬ 
vântul  cel  întrupat,  pe  Isus  Christos,  Dumnezeu  şi  om  desăvârşit, 
aparţinând  la  Dumnezeire  prin  firea  sa  dumnezeiască,  la  omenire 
prin  natura  sa  omenească;  fiind  o  singură  persoană,  mijlocitor 
între  timp  şi  eternitate,  între  finit  şi  infinit.  La  sfârşit  am  pus  pe 
om,  împreunat  cu  Divinitatea  prin  Isus  Christos  şi  în  Isus  Christos. 

Acum  ca  să  mergem  către  scopul  final  al  omenirii,  adecă 
către  zeificarea  sa  (sfinţirea  sa),  să  examinăm  ce  fel  este  natura 
şi  condiţiunile  (acestei  zeificări),  conform  cărora  avem  să  ne  în¬ 
dreptăm  paşii  în  calea  lui  Dumnezeu. 

Mai  întâi  care  este  natura  zeificării  omenirii  ?  Pentru  a  avea 
despre  aceasta  o  idee  clară  şi  exactă,  trebuie  să  cunoaştem  mai 
înainte  de  toate,  ce  este  Dumnezeu  şi  ce  fel  de  idee  avem  să 
ne  facem  despre  fiinţa  lui.  Prin  cuvântul  Dumnezeu,  noi  înţelegem 
o  fiinţă,  care  pricepe  toate,  care  poate  toate,  a  căruia  lucrare  şi 
voinţă  sunt  esenţialminte  bune;  o  fiinţă  desăvârşită,  prea  fericită, 
care-i  mulţumită  cu  sine  însăşi. 

Ideea  despre  zeificarea  omenească  se  deduce  cu  necesitate 
din  cea  despre  Dumnezeu;  putem  aşadară  să  o  definim:  «O  îm- 

părtăşire  cât  e  cu  putinţă  mai  desăvârşită  cu  însuşirile  (atributele) 
lui  Dumnezeu,  care  (împărtăşire)  va  face  aşa  de  fericită  firea  noa¬ 
stră,  cât  o  permite  aceasta  fiinţa  ei.»  Zicând  că  omul  va  ajunge 
Dumnezeu,  înţelegem,  că  omul  se  va  împărtăşi  din  înţelepciunea, 
din  puterea,  din  bunătatea  lui  Dumnezeu,  aşa  fel,  încât  —  după 
cum  zice  sf.  Sscriptura  —  vom  fi  aşa-zicând  asemenea  lai,  trans¬ 
formaţi  întru  Dânsul. 

O  teorie  psichologică  despre  firea  noastră,  şi  făgăduinţele 
lui  Dumnezeu  însuşi,  cuprinse  în  Noul-Testament,  se  sprijinesc 
reciproc  pentru  a  constată  acest  sublim  adevăr:  că  destinaţiunea 
omenească  este  zeificarea,  şi  că  suprema  Provedinţă  conduce 
spre  aceasta  ţintă  toate  faptele,  cari  se  petrec  în  timp. 

Reflectând  asupra  noastră  înşine,  noi  observăm  în  noi  o 
dorinţă  înăscută  şi  nelimitată  de  a  şti,  de  a  putea  şi  de  a  lucră 
întotdeauna  cu  desăvârşire.  Dumnezeu,  creindu-ne  a  întipărit 
asupra  firii  noastre  imaginea  înţelepciunei  sale,  a  puterii  şi  a 
bunătăţiii  sale,  ca  pe  un  tip,  a  căruia  realizare  nu  vom  dobândi-o 
decât  prin  zeificarea  noastră.  Cetim  în  dumnezeiasca  Scriptură: 
«Celace  crede  întru  mine,  lucrurile  care  eu  fac  şi  acela  va  face; 
şi  mai  mari  decât  acestea  va  face».  (Ioan  XIV,  1 2.)  Aceasta  făgă¬ 
duinţă  corăspunde  poftei  de  putere.  Ea  ne  asigură,  că  noi  vom 
primi  puterea  dumnezeiască  şi  că  vom  face  astfel  de  opere,  cari 
«numai  la  Dumnezeu  sunt  cu  putinţă».  «Mângăitorul,  Duhul  cel 
Sfânt,  pe  care-1  va  trimite  Tatăl  întru  numele  meu,  acela  pe  voi 
vă  va  învăţă  toate,  şi  va  povăţui  pe  voi  la  tot  adevărul».  (Ioan 
XIV.  26;  XVI,  13).  Aceasta  făgăduinţă  corăspunde  dorinţei  de 
ştiinţă.  Domnul  nostru  şi  învăţătorul  Isus  Christos  ne  va  face 
să  vedem  lămurit  natura  lui  Dumnezeu,  a  Părintelui  său,  şi  nu 
va  lăsă  în  sufletul  nostru  nici  un  fel  de  îndoială  sau  de  neştiinţă. 
Sfântul  Ioan  a  scris  în  epistola  sa  cea  dintâi:  «Iubiţilor,  acum  fii  ai 
lui  Dumnezeu  suntem;  şi  încă  nu  s’a  arătat  ce  vom  fi.  Ci  ştim, 
că  când  se  va  arătă,  asemenea  lui  vom  fi :  că-1  vom  vedeă  pe 
el  precum  este»  (I  Ioan  III,  2).  Ceeace  însemnează,  că  noi  vom 
vedeă  limpede  pe  Dumnezeu,  şi  că  vom  fi  înşine  asemenea  lui 
Dumnezeu. 

Tot  astfel  cetim  în  evanghelia  sfântului  Ioan:  «Celace  ră¬ 
mâne  întru  mine,  şi  eu  întru  el,  acela  aduce  roadă  multă:  că  fără 
de  mine  nu  puteţi  face  nimic»  (Ioan  XV,  5).  Această  făgăduinţă 
corăspunde  dorinţei  de  a  lucră  cu  perfecţiune.  în  chipul  acesta 
făgăduinţele  dumnezeeşti  corăspund  tuturor  dorinţelor  firii  noastre. 

Aş  putea  înmulţi  mărturiile,  citând  Amai  multe  alte  texte  din 
sfânta  Scriptură.  însă  pentru  ce  folos?  întreaga  sfânta  Biblie  pro¬ 
clamă  acest  adevăr:  că  Dumnezeu  în  bunătatea  sa,  a  voit  să  facă 
o  creatură,  care  să  fie  odată  zeificată  şi  asemenea  lui,  atâta  cât 

îngădue  aceasta  deosebirea  celor  două  naturi  finită  şi  infinită.  Eu 
nu  pot  să  nu  mă  încred  nici  în  cartea  conştiinţei  mele,  nici  în 
cea  a  Testamentului  lui  Dumnezeu  sancţionată  prin  sângele  lui 
Iisus  Christos.  înA  cartea  conştiinţei  mele  cetesc:  «Am  dorinţa 
de  a  fi  zeificat».  în  cartea  dumnezeească  cetesc :  «Fii  desăvârşit, 
precum  Tatăl  tău  cel  ceresc  desăvârşit  este;  într’o  zi  vei  fi  ase¬ 
menea  Lui,  identificat  cu  El».  Aş  putea  după  toate  acestea,  să 
mă  îndoiesc  de  firea  mea  şi  despre  destinaţiunea  mea? 

însă  sub  ce  fel  de  condiţiuni  poate  omul  ajunge  la  zeificare, 
care  este  scopul  nostru?  Acest  lucru  îl  vom  examina  în  cele 
următoare. 

IU. 

Am  dovedit,  că  destinaţiunea  omenească  nu  poate  fi  altceva 
decât  însaş  zeificarea;  că  această  zeificare  constă,  potrivit  aspira- 
ţiunilor  firii  noastre  şi  amăsurat  mărturisirii  confirmative  a  sfintei 
Scripturi,  într’o  participare  într’atâta  de  perfectă,  cât  o  îngăduie 
firea  noastră,  la  înţelepciunea,  puterea  şi  la  bunătatea  lui  Dum¬ 
nezeu,  participare,  am  zis,  prin  care  natura  noastră  va  ajunge 
fericită  şi  completă.  Dară  sub  ce  condiţiuni  vom  putea  noi  să 
ne  împărtăşim  cu  aceste  atribute  dumnezeeşti?  Această  întrebare 
voim  să  o  cercetăm  acum. 

Aceste  condiţiuni  se  deduc  în  mod  natural: 

1°  din  natură  omenească;  2°  din  voinţă  dumnezeească. 

Printre  însuşirile  esenţiale,  cari  Ie  observăm  în  natura  ome¬ 
nească,  aceia  care  ne  izbeşte  privirea  mai  mult  decât  celelalte  este 
cea  a  sociabilităţii.  Omul  este  în  mod  firesc  o  fiinţă  socială,  con¬ 
form  cu  definiţiunea  lui  Aristot,  şi  prin  urmare  fără  de  societate 
el  nu  e  în  stare  nici  să  trăiască  pe  pământ,  nici  să  ajungă  la  de¬ 
stinaţiunea  sa  cea  înaltă.  Sau,  condiţiunea  esenţială  pentru  orice 
societate,  este  legea.  După  o  maximă  din  vechime,  ea  este  (legea) 
sufletul  cetăţii  (l’âme  dela  viile).  Dacă,  pentru  existenţa  omului, 
trebue  să  existe  o  societate,  tot  asemenea  pentru  existenţa  socie¬ 
tăţii,  e  necesară  existenţa  unei  legi,  ceeace  presupune  o  dregătorie, 
care  să  o  aplice.  Dară  nu  orice  lege,  nu  oricare  ocârmuire  ne 
poate  pe  noi  conduce  cătră  destinaţiunea  noastră;  trebue  o  lege, 
o  conducere,  care  să  fie  în  raport  cu  această  destinaţiune.  Şi 
această  destinaţiune  fiind  supranaturală,  divină,  în  mod  necesar 
e  de  lipsă,  ca  legea,  care  ne  conduce  cătră  dânsa,  să  fie  dumne¬ 
zeească,  ca  dregătoria,  care  o  aplică  să  fie  însuş  Dumnezeu. 

E  lucru  evident,  că  o  lege  zeificătoare,  pentru  a  zice  astfel, 
nu  poate  veni  decât  dela  Dumnezeu,  şi  un  rege  aşa  zicând  zei- 
ficător  nu  poate  fi  decât  Dumnezeu  însuş.  Căci  dacă  noi  recu¬ 
noaştem,  că  Dumnezeu  singur  poate  diviniza,  adecă  să  comple¬ 
teze  firea  noastră,  trebue  să  recunoaştem  şi  aceea,  că  Dumnezeu 

singur  cunoaşte  legea  zeificătoare ;  şi  dacă  aplicarea  unei  legi  pre¬ 
supune  cunoaşterea  ei  desăvârşită,  este  sigur,  că  nime  altul  nu  va 
putea  să-i  facă  aplicarea  în  afară  de  Dumnezeu.  Noi  nu  făgăduim, 
că  omul  e  în  stare  să  înveţe  şi  să  practice  această  lege.  Dar 
pentru  a  o  învăţă  el  are  nevoe  de  un  învăţător;  şi  pentru  a  o 
aplică  are  trebuinţă  de  un  exemplu.  Ştiinţa  se  ’ntroduce  în  suflet 
prin  urechi,  însă  virtutea  întră  în  acelaş  suflet  mai  ales  prin  ochi. 
Ştiinţa  pretinde  un  învăţământ;  virtutea  cere  un  model. 

în  ce  mod  va  putea  să  domnească  Dumnezeu  printre  oameni 
şi  să  aplice  legea  sa  prin  exemplul  său?  Acî  se  iveşte  o  mare 
dificultate.  Ar  fi  fost  cu  neputinţă  de  deslegat  această  greutate 
înainte  de  întruparea  Domnului  nostru  lisus  Christos.  Dară  astăzi, 
când  suntem  în  posesiunea  luminei,  care  emanează  din  acel  soare 
dumnezeesc,  care  străluceşte  pe  orizontul  lumii  noastre;  când 
avem  mărturia  afirmativă  a  istoriei  a  tot  ceeace  numim  trecut, 
avem  datoria  să  o  înşirăm  ^printre  axiomele  tot  aşa  de  sigure  ca 
şi  adevărurile  matematice.  în  virtutea  analogiei,  care  leagă  pe  om 
cu  Dumnezeu  prin  Dumnezeu-Omul,  noi  înţelegem,  că  Dumnezeu 
prin  mijlocirea  lui  Christos,  comunică  cu  lumea;  căci  Christos, 
Cuvântul  întrupat,  a  dat  societăţii  omeneşti  o  lege  dumnezeeascâ, 
şi  a  aplicat-o  prin  pildele  sale.  în  felul  acesta  eu  văd  pe  om 
într’o  societate  dumnezeeascâ,  bucurându-se  de  o  lege  dumne- 
zeească  sub  o  ocârmuire  dumnezeeascâ. 

Biserica,  care  este  această  societate,  are  toate  cele  de  lipsă 
pentru  a  ne  face  să  ajungem  la  destinaţiunea  noastră  cea  nemu¬ 
ritoare.  Ea  formează  pe  pământ  o  societate  printre  societăţile 
curat  omeneşti,  cu  cari  ea  nu  poate  fi  nici  identificată,  nici  ame¬ 
stecată,  deoarece  ea  se  deosebeşte  de  acestea  prin  Regele  său 
cel  vecinie,  prin  legea  sa  divină  şi  prin  scopul  său  suprem.  Sta¬ 
tele  au  ca  şi  biserica,  legile  lor,  ocârmuirile  lor  şi  scopul  lor. 
însă  toate  acestea  sunt  pământeşti,  omeneşti,  trecătoare  şi  se 
mărginesc  la  vieaţa  de  acum.  Biserica  dimpotrivă  poate  susţinea 
cu  tărie:  «Legile  mele  nu  vin  decât  dela  Dumnezeu  însuş;  regele 
meu  este  pururea  acelaş,  este  întemeetorul  meu,  mântuitorul,  în¬ 
văţătorul  meu,  lisus  Christos,  fiiul  unic  al  lui  D-zeu,  care  dom¬ 
neşte  întru  mine,  care  se  supune  cel  dintâi  legilor  sale  şi  care-mi 
dă  în  chipul  acesta  exemplul  oricărei  virtuţi.  Scopul  meu  este  cel 
mai  mare,  cel  mai  nobil,  cel  mai  înalt,  ce  se  poate  închipui,  este 
zeificarea  membrilor  mei,  desăvârşindu-i  atât  de  mult,  cât  sufere 
acest  lucru  natura  lor». 

Cine  ar  putea  —  după  toate  acestea  —  să  confunde  bise¬ 
rica  cu  statul?  Ea  se  deosebeşte  de  acesta,  dupăcum  se  deose¬ 
beşte  cerul  de  pământ.  Biserica  este  întotdeauna  una,  pentrucă 
are  totdeauna  -acelaş  rege,  totdeauna  aceleaş  legi,  totdeauna  acelaş 

scop.  Caracterul  ei  este  neschimbabil,  existenţa  ei  nemuritoare; 
câtă  vreme  statele  se  schimbă  şi  se  succed,  neavând  vre-odată 
nici  aceleaşi  guverne,  nici  aceleaşi  legi,  constituţiile  lor  n’au  tot¬ 
deauna  acelaş  scop. 

Condiţiunea  esenţială  pentru  a  ajunge  la  destinaţiunea  noa¬ 
stră  este  aşadară  să  intrăm  în  societatea  dumnezeească ;  dar  unde 
este  aceasta?  cu  alte  cuvinte  care  este  adevărata  biserică  a  lui 
lisus  Christos?  La  această  chestiune  trebue  ca  să  răspundem. 

IV. 

Adevărata  societate  dumnezeească. 

Dupăcum  —  în  timpurile  vechi  —  Israil  împărţit  în  două- 
sprăzece  triburi,  împreunate  într’o  singură  împărăţie,  s’a  fost  des¬ 
părţit  şi  desbinat  în  două  regate  vrăşmaşe,  aşa  noul  Israil,  pe 
care  Domnul  l-a  ales  din  toate  popoarele  şi  din  toate  seminţiile 
pământului,  a  fost  aşişderea  împărţit  în  două  părţi.  Creştinismul 
dupăce  a  triumfat  asupra  păgânismului  şi  a  ereziilor,  şi  şi-a  înălţat 
tronul  său  în  mijlocul  lumei  civilizate,  s’a  desbinat  în  urma  unor 
judecăţi,  pe  cari  singur  Domnul  le  cunoaşte. 

Există  între  aceste  două  sfâşieri  o  analogie  izbitoare.  Cele 
douăsprezece  triburi  din  Israil  s’au  împărţit  într’un  chip  cu  totul 
inegal;  au  fost  deoparte  10  triburi,  şi  de  cealaltă  numai  două. 
Dară  pe  cât  de  mult  întrecea  Israil,  sau  cele  zece  triburi  —  cu 
numărul  —  pe  celelalte  două,  sau  pe  Iuda,  pe  atâta  Iuda  covârşiâ 
pe  Israil  în  prerogative.  Templul,  cultul,  archa,  testamentul,  făgă¬ 
duinţele,  Dumnezeu,  cu  un  cuvânt,  rămaseră  cu  minoritatea;  şi 
majoritatea  căzu  din  rebeliune  în  idolatrie  şi  ’n  greşală. 

Creştinismul  încă  este  divizat  în  două  părţi :  papismul  şi  or¬ 
todoxia.  Cel  dintâi,  care  îşi  are  scaunul  său  în  Apus,  se  mândreşte 
cu  numărul  aderenţilor  săi.  Ortodoxia,  care  rezidă  în  biserica 
orientală,  se  extinde  numai  asupra  alor  mai  puţine  naţiuni,  pe 
cari  le  putem  asemănă  cu  cele  două  triburi  a  lui  luda  şi  a  lui 
Beniamin.  Insă  cu  cât  ortodoxia  este  de  desubtul  păgânismului 
cu  privire  la  număr  şi  cantitate,  cu  atâta  o  întrece  prin  credin- 
cioşia  ei  faţă  de  tradiţiunile  părinteşti.  Ea  are  templul  cel  vechiu, 
vechia  doctrină,  instituţiunile  antice ;  ea  nu  recunoaşte  de  cap  al 
ei  decât  unul,  pe  lisus  Christos. 

Se  pare,  că  papismul  ţine  puţină  socoteală  de  aceste  avan- 
tagii  şi  preferă  inovaţiunile  sale;  în  loc  de  a  se  sprijini  pe  tra¬ 
diţiunile  anticităţii,  îşi  pune  toată  încrederea  în  însemnătatea  sa 
numerică,  în  sabia,  în  aurul  său. 

Regatul  lui  Israil,  sau  al  celor  zece  triburi,  cu  toate  că  mai 
număros,  a  fost  cel  mai  slab,  deoarece  a  fost  nimicit  cel  dintâi; 

cel  al  lui  luda,  mai  puţin  număros,  a  fost  mai  puternic,  fiindcă 
a  dăinuit  —  după  prorocia  patriarhului  lacob,  până  Ia  venirea 
Domnului  nostru  Iisus  Christos.  Să  ni-se  dea  voie  prin  urmare 
să  profeţim  şi  să  zicem,  că  împărăţia  ortodoxiei  se  va  continuă 
pe  pământ  până  la  a  doua  venire  cu  mărire  a  Domnului  nostru ; 
însă  împărăţia  papismului,  materialistă  şi  pământească,  va  dispărea 
de  pe  pământ,  ca  şi  toate  domniile,  ce  vin  din  această  lume.  Lui 
Dumnezeu  îi  place  a  se  pune  întotdeauna  de  partea  celor  slabi 
şi  smeriţi  cu  inima,  pentru  a-şi  arătă  puterea  sa,  dupăcum  a  fost 
scris:  «Şi  cele  slabe  ale  lumei  a  ales  Dumnezeu,  ca  să  ruşineze 
pe  cele  tari».  (I.  Cor.  I.  27).- 

De  teama,  ca  să  nu  crează  cineva,  că  noi  zugrăvim  gratuit 
papismul  în  colorile  cele  mai  întunecate,  în  timp  ce  pentru  orto¬ 
doxie  păstrăm  toate  trăsăturile  frumseţii,  vom  judecă  cele  două 
Biserici,  nu  din  reproşurile,  ce-şi  fac  în  mod  mutual,  ci  din  cuvin¬ 
tele,  cu  cari  fiecare  se  recomandă  în  faţa  lumii.  Căci  după  mărtu¬ 
risirea  evanghelică,  judecata,  ce  se  întemeiază  pe  cuvintele  celui 
ce  este  judecat,  este  o  judecată  dreaptă,  conform  cu  acest  cuvânt 
«Din  gura  ta  te  voiu  judecă,  slugă  vicleană»  (Luca  XIX,  22). 

Ce  zice  papismul?  «Eu  am  dreptul  să  guvernez  şi  să  conduc 
pe  toţi  creştinii  şi  toată  lumea  după  voinţa  mea,  pentru  singurul 
motiv,  că  eu  sunt  în  Roma  şi  fiindcă  scaunul  din  Roma  este 
acela  al  Sfântului  Petru,  Petru  a  fost  cel  dintâiu  printre  apoştoli, 
singur  Petru  a  primit  dela  Domnul  cheile  adecă  puterea,  eu  sunt 
urmaşul  sf.  Petru  prin  urmare  eu  sunt  pe  pământ  capul  Bise¬ 
ricii,  mie  au  să  se  supună  toţi  aceia,  cari  aspiră  să  fie  mân¬ 
tuiţi  întru  Isus  Christos.  Toţi  aceia,  cari  sunt  contrari  acestui 
drept  dumnezeesc,  nu  sunt  creştini,  n’au  nici  o  parte  la  împă¬ 
răţia  cerurilor,  pentrucă  eu  singur  posed  cheile  acesteia,  şi  eu 
nu  voiu  îngădui  nici  unuia  din  vrăşmaşii  mei  să  între  într’ânsa. 
Pentru  susţinerea  puterii  mele  spirituale,  am  lipsă  de  o  putere 
timporală,  şi  am  primit-o  aceasta  dela  Dumnezeu  pentru  scăparea 
şi  conservarea  mea.  Pronia  dumnezeiască,  prevăzând,  că  puterea 
spirituală  nu  va  fi  de  ajuns  pentru  menţinerea  pe  pământ  a  pre¬ 
rogativelor  mele  şi  a  adevărului  creştin,  care  lăcuieşte  întru  mine, 
a  voit  să  mă  investească  cu  aceasta  putere  timporală.  Dacă  m’aş 
despoiâ  de  aceasta,  eu  aş  fi  mort  îndată  şi  adevărul  creştin  ar 
dispărea  de  pe  pământ».  —  Acesta  este  glasul  papismului.  Putem 
să  rezumăm  învăţătura  lui  în  aceste  două  aserţiuni:  «Eu  sunt 
urmaşul  Sfântului  Petru ;  deci  eu  am  dreptul  să  guvernez  lumea 
întreagă  după  voinţa  mea.»  —  «Eu  am  şi  voiu  avea  în  pose¬ 
siunea  mea  totdeauna  aceasta  sabie,  pentrucă  eu  am  primit  dela 
D-zeu,  aceasta  binecuvântare  a  lui  Esau:  «Cu  sabia  ta  vei  trăi.» 
Cea  dintâi  aserţiune  corespunde  puterii  spirituale;  cea  de  a  doua 

celei  timporale.  Astfel  este  papismul  după  propria  sa  mărturisire. 

Să  ascultăm  acum  ortodoxia: 

«Eu  sunt  consoaţa  curată  a  Fiului  Iui  Dumnezeu;  eu  am 
sfânta  datorinţă  de  a  păzi  credinţa  Soţului  meu.  întreaga  doc¬ 
trină  şi  toate  poruncile  Domnului  meu  Isus  Christos  sunt  păzite 
în  adâncul  celor  din  lăuntru  ale  mele,  după  cum  legea  dumne¬ 
zeiască  fuse  păstrată  în  arca  Vechiului  Testament.  Când  îmi  deschid 
gura,  nu  să  aud  decât  cuvintele  Domnului  meu;  şi  cela  ce  mă 
ascultă,  ascultă  pe  Isus  Christos  însuşi.  Celce  se  lapădă  de  mine 
se  lapădă  de  lisus  Christos  însuş.  Având  conştiinţa  că  eu 
sunt  trupul  Mântuitorului  meu,  nu  pot  purtă  decât  un  singur 
cap,  care  este  acela;  care  m’a  scăpat  de  moarte  şi  de  osândă; 
care  mă  îndreptează  şi  mă  conduce  cu  o  înţelepciune  desăvârşită, 
întreaga  mea  viaţă  de  pe  pământ  nu-i  altceva,  decât  o  imitare 
şi  o  icoană  a  vieţii  lui  Isus  Christos.  Eu  trăiesc,  după  cum  a 
trăit  el,  plină  de  Duhul  Sfânt.  Eu  propoveduiesc  adevărul,  după 
cum  l-a  propus  el ;  mă  rog  Iui  Dumnezeu,  cum  el  s’a  rugat ;  mă 
alătur  crucii,  după  cum  el  s’a  legat  de  cruce;  în  sfârşit  eu  trium- 
fez,  după  cum  el  a  triumfat.  Domnul  meu  Isus  Christos  nu  se 
apără  cu  sabia  asemenea  regilor  pământului ;  tot  aşa  şi  eu  des- 
preţuiesc  a-mi  luă  refugiul  la  acest  mijloc  pentru  a-mi  susţinea 
autoritatea  mea  spirituală,  care  este  nemuritoare  şi  invincibilă.  Toată 
puterea-mi  vine  dela  Soţul  meu,  şi  n’am  a  mă  teme  de  nimica, 
răzimându-mă  liniştită  pe  braţul  său  cel  atot-puternic.  Eu  sunt 
cea  care  am  moştenit  binecuvântarea  patriarhului  lacob,  şi  nu 
voiesc  să  trăiesc,  asemenea  fratelui  meu  Esau,  în  virtutea  unei 
săbii  materiale,  ci  în  puterea  unei  săbii  duhovniceşti,  a  acelei 
săbii,  pe  care  o  arătă  Sfântul  Pavel,  când  ziceâ:  «Că  în  trup 
umblând  nu  ne  oştim  trupeşte ;  Că  armele  oştirii  noastre  nu  sunt 
trupeşti,  ci  puternice  prin  Dumnezeu  spre  stricarea  zidurilor.  Cu 
care  surpăm  izvodirile  minţii  şi  toată  înălţarea,  care  se  ridică  îm¬ 
potriva  ştiinţii  lui  Dumnezeu,  şi  robim  toată  mintea  spre  ascultarea 
lui  Christos  .  (II.  Cor.  X.  3,  4,  5.)  Iată  cele  două  societăţi  creştine. 
Acum  mă  adresez  inteliginţii  tuturora,  cari  voiesc  a  se  numi  creştini, 
şi  îi  întreb:  Care  din  două  trebue  să  o^  alegem?  Papismul  sau  orto¬ 
doxia?  însă  să  mai  aşteptăm  puţin.  înainte  de  a  judecă  să  ascul¬ 
tăm  glasul  adevărului  însuş. 

V. 

Glasul  adevărului. 

Dupăce  am  auzit  ortodoxia  şi  papismul,  să  ascultăm  adevărul : 
«Atunci  lisus  a  grăit  popoarelor  şi  învăţăceilor  săi.  Zicând:  pe 
scaunul  Iui  Moisi  au  şezut  Cărturarii  şi  Fariseii».  Ce  făceau  ei? 
«închideau  împărăţia  ceriurilor  înaintea  oamenilor  că  ei  înşişi  ne- 
întrând,  nici  pe  ceice  întră,  nu-i  lăsau  să  între».  (Mat.  XXIII,  1,  2,  14). 

Papismul,  după  proprii  săi  prietini,  se  bazează  pe  succesiunea 
sfântului  Petru,  considerând  această  temelie  ca  cea  mai  neclintită. 
Lui  îi  place  să  exagereze  prerogativele  acordate  acestui  apostol, 
nu  pentru  a-i  face  cu  ele  vre-o  cinste,  ci  pentru  a  trage  folos 
din  ele.  «Petru  —  zice  el,  a  fost  cel  dintâi  între  apostoli;  Petru 
singur  a  primit  dela  Domnul  cheile;  Petru  este  temelia,  piatra, 
capul  bisericii';.  Dar  pentruce  oare  atâţia  titii  atribuiţi  sfântului 
Petru?  De  tot  simplu  —  pentru  a  face  să  decurgă  toate  acele  pri¬ 
vilegii  preţioase  asupra  aceluia,  care  şade  pe  scaunul,  al  căruia 
întemeetor  ar  fi  fost  el  (Petru) !  însă  nu  poate  cineva  să  ocupe 
scaunul  lui  Petru  fără  de  a  posedă  prerogativele  sale,  şi  cu  nişte 
dispoziţiuni  opuse  acelora,  ce  Ie  avu  acest  apostol?  Scaunul  lui 
Moisi  eră  sfânt  şi  organul  adevărului,  însă  aceia,  cari  îl  ocupau, 
erau  pentru  aceea  interpreţii  adevărului?  Iisus  Christos  a  susţinut 
contrarul  şi  ne-a  învăţat  să  nu  ne  lăudăm  de  loc  cu  cutare  ori 
cutare  succesiune. 

Acela,  care  şade  pe  scaunul  sfântului  Petru,  poate  închide 
înaintea  oamenilor  intrarea  în  împărăţia  cerurilor,  asemenea  acelora 
cari  au  şezut  pe  scaunul  Iui  Moisi.  Succesiunea,  pe  care  papismul 
o  dă  drept  temelie  a  privilegiilor  sale,  nu  dovedeşte  prin  urmare 
*  nimica  în  favorul  său. 

Adevărul  osândeşte  încă  acest  principiu,  prin  cuvintele,  pe 
cari  le  cităm  mai  jos :  Iisus  Christos  le  spunea  într’o  zi  Iudeilor, 
că  pentru  a  fi  adevărat  slobozi,  trebue  să  observe  cuvântul  Iui. 
Iudeii,  mândri  de  strămoşii  lor,  răspunseră  cu  aroganţă,  că  ei  erau 
slobozi,  fiind  sămânţă  a  lui  Avraam.  Iisus  Christos  le  dete  să  în¬ 
ţeleagă,  că  lucrurile  lor  ar  fi  trebuit  să  fie  mai  vrednice  de  o  astfel 
de  origine.  De  a-ţi  fi  fost  —  zise  el,  -  fii  ai  lui  Avraam,  a-ţi 
fi  făcut  lucrurile  lui  Avraam ;  în  locul  acestora  voi  faceţi  lucrurile 
diavolului;  voi  fii  ai  diavolului  sunteţi,  şi  poftele  tatălui  vostru 
voiţi  să  faceţi,  care  ucizător  de  oameni  a  fost  din  început,  şi 
întru  adevăr  n’a  stătut,  că  nu  este  adevăr  întru  dânsul.  Când 
grăeşte  minciună,  dintru  ale  sale  grăeşte,  că  mincinos  este,  şi 
tatăl  eh.  (loan  VIII,  39,  44).  în  sfârşit  Iisus  Christos,  pentru  a 
încurcă  pe  fiii  cei  mincinoşi  ai  lui  Avraam,  atâta  de  mândri  de 
obârşia  îor,  le  zise,  că  D-zeu  ar  putea  face  din  pietri  adevăraţi 
fii  a  Iui  Avraam. 

Hotărît  lucru,  papii  nu  se  coboară  mai  direct  din  sfântul 
Petru,  decât  se  coborau  Iudeii  din  Avraam,  Succesiunea  din  pă¬ 
rintele  poporului  ales  era  aşa  de  puţin  lucru  în  ochii  lui  Iisus 
Christos,  de  îndată  ce  urmaşii  făceau  lucruri  rele,  ce  poate  în¬ 
semnă  în  ochii  săi  succesiunea  dela  sf.  Petru,  dacă  papii  nu  fac 
lucrurile  acestui  apostol  ?  Noi  suntem,  zic  ei,  următorii  sf.  Petru, 
noi  şedein  pe  scaunul  său  apostolic.  Dar  oare  Iisus  Christos  n’ar 

putea  să  le  spună,  asemenea  Iudeilor:  «Dacă  voi  sunteţi  urmă¬ 
torii  sf.  Petru,  faceţi  lucrurile  sf.  Petru.  Sfântul  Petru  eră  ca  o 
oaie  în  mijlocul  lupilor;  voi  nu  sunteţi  oare  ca  nişte  lupi  în  mij¬ 
locul  oilor?  Sfântul  Petru  păstoria  turma  mea  nu  cu  sila  şi  des¬ 
potismul,  ci  cu  dragoste,  nu  cu  agonisele  urîte,  ci  cu  osârdie  şi 
desinteres;  el  nu  stăpâniâ  asupra  moştenirei  mele,  ci  pildă  făcân- 
du-se  turmei  prin  virtuţile  sale  (1  Petru  V,  2,  3):  faceţi  şi  voi 
tot  aşa»? 

Dacă  papii  săvârşesc  lucruri  în  opunere  cu  cele  ale  sf.  Petru, 
lisus  Christos  n’ar  putea  să  le  vorbească  tot  aşa  de  pe  faţă,  ca 
şi  Iudeilor  şi  să  le  spună  nişte  lucruri  tot  aşa  de  puţin  măgu¬ 
litoare  ? 

Aşadară,  în  ochii  lui  lisus  Christos,  temelia  succesiunei,  pe 
care  papismul  ar  voî  să  se  sprijineascâ,  nu  este  o  temelie  solidă. 

Am  ascultat  papismul,  ortodoxia  şi  însuş  adevărul.  Pentru 
cine  se  pronunţă  adevărul.  Noi  credem,  că  nime  nu  poate  sta  la 
îndoială  cu  răspunsul,  că  adevărul  s’a  rostit  pentru  ortodoxie  îm¬ 
potriva  papismului.  Aşadară  oricine  poate  în  sinul  bisericii  orto¬ 
doxe  să  urmeze  calea  lui  D-zeu  şi  să  ajungă  la  destinaţiunea  sa 
duhovnicească. 

După  Macraki.  Trad.  I.  Beleuţâ. 


UN  POPOR  PIERDUT:  ARMENII  DIN  REGATUL 

UNGAR. 

—  O  pagină  încheiată  din  «evoluţia*  religioasă  a  statului  ungar.  — 

(Sfârşit). 

Armenii  sunt  arătaţi  în  statistica  dela  1900  ca  având  numai 
277  suflete.  Cităm  un  pasaj  prea  caracteristic  din  Darea  de  samă 
statistică  regnicolară  dela  1900  (Tom.  X,  pag.  84)  «în  urma 
contopirei  Armenilor  în  maghiarime,  dânşii  sunt  deja  în  starea  de 
perire  totală ;  cifra  lor  de  câteva  sute  s’a  scris  în  partea  cea  mai 
mare  în  Gherla.  Conscripţia  dela  1880  a  mai  găsit  3523  indivizi 
de  limbă  armeană,  la  1890  însă  numai  2070,  iar  cu  10  ani  mai 
apoi  numărul  Armenilor  a  fost  numai  de  277.  Contopirea  lor  aşa 
dar  a  urmat  extraordinar  de  repede». 

Poate  că  aceşti  277  indivizi  vor  fi  bătrânii,  de  cari  spunem 
că-şi  mai  dau  bineţe  între  Armeni  pe  limba  lor. 

Iar  acum  să  auzim  partea  a  doua  a  tristei  poveşti  despre 
«Ecclesia  Armenica»  şi  «Naţio  Armenica»  a  veacului  XVIII. 

Pentru  a  fi  cât  mai  bine  înţeleşi,  ne  vom  folosi  textual  de 
o  mărturie  contimporană  cu  noi.1 


1  «Az  Ormeny  ritus  magyar  misszioja*  de  «Veridicus».  Cluj,  1910  (?). 

«în  mijlocul  elementelor  polietnice  distructive  ale  imperiului 
maghiar,  dar  mai  ales  între  pornirile  naţionaliste  separatistice  din 
părţile  ardelene,  —  naţiunea  maghiară  alcătuitoare  de  stat  poate 
să  privească  cu  un  sentiment  satisfăcut  la  mica  oază  răcoritoare 
a  patriotismului:  la  Armenii  aşezaţi  în  Ardeal  la  1672». 

«Acest  fragment  de  popor  oriental,  cristalizat  în  sămânţie 
maghiară,  în  toată  fiinţa  sa,  a  devenit  cu  sentiment  maghiar;  la 
aşezarea  sa  în  ţară  chiar,  a  renunţat  la  portul  naţional  şi  a  îm¬ 
brăcat  haina  ungurească,  pentruca  şi  cu  exteriorul  să-şi  docu¬ 
menteze  alipirea  nestrămutată  faţă  de  patrie. 

«Cu  o  energie  de  admirat  şi-a  însuşit  limba  statului,  co- 
merciului  indigen  i-a  dat  un  avânt  ne  mai  pomenit  până  atunci... 

«Totdeauna  a  stat  alăturea  de  cavalereasca  naţiune  maghiară, 
cu  ea  s’a  bucurat  de  succese,  dupăcum  cu  dânsa  şi-a  vărsat  sân¬ 
gele  în  luptele  de  apărarea  patriei,  şi  în  proporţie  cu  contin¬ 
gentul  său  numeric,  şi  astăzi  (Armeanul)  jertfeşte  mai  mult  pe 
altarul  culturii  maghiare. 

«Pe  lângă  susţinerea  pioasă  a  străbunelor  obiceiuri  armene 
păstrate  în  vieaţa  familiară,  astăzi  Armeanul  numai  în  privinţa  fi- 
ziognomică  şi  religioasă  şi-a  mai  păstrat  caracterul  extern  al  ori- 
ginei  sale  orientale»  (Az  ormeny  ritus  magyar  misszioja»  pag.  3). 

După  o  atât  de  radicală  prefacere  etnică,  socială-culturală 
şi  religioasă  a  Armenilor  de  odinioară,  nu  e  mirare,  că  am  ajuns 
zilele  când  poate  chiar  unul  din  urmaşii  suprimătorilor  «bisericii» 
şi  «naţiei»  armene  ardelene  face,  în  broşura  citată,  apologia  ri¬ 
tului  armean  şi  a  restituiriii  scaunului  episcopesc  armean. 

Dar  militarea  aceasta  pentru  conservarea  ritului  şi  pentru  re¬ 
stituirea  scaunului  episcopesc  armean  —  să  nu  ne  amăgim  cre¬ 
zând  altfel  —  are  exclusiv  un  fond  de  altă  natură  decât  religios : 
«Armenii,  dacă  primesc  episcopie  armeană,  peste  o  generaţie, 
două  îşi  maghiarizează  liturghia  . . .  Armenimea  ar  crea  în  această 
patrie  prima  biserică  naţională  maghiară. . . 

«Iată  misiunea  Armenilor  maghiari. . .  b>  (pag.  6). 

«Iată  ,  aşa  îi  înţelegem  pe  Pester  Lloyd,  care  în  1899 
(Nr.  78)  şi  el  vărsă  pentru  Armeni  lacrimi  ca  acestea:  Pe  când 
toate  naţionalităţile  s’au  putut  organiză  bisericeşte  independent, 
ba  chiar  şi  azi  se  bucură  de  subvenţie  permanentă  dela  stat,  pe 
atunci  credincioşilor  Armeni  catolici  nu  li  s’a  făcut  parte  de  nici 
un  sprijin  moral  ori  material,  în  afară  de  înarticularea  în  lege  a 
bisericii  lor»,  (o.  c.  pag.  16). 

Durerea  aceasta  mare  pentru  Armeni,  —  pe  care  şi  noi  o 
împărtăşim  ce  e  drept,  dar  din  motive  cu  totului  contrare,  —  o 
motivează  al  nostru  «Veridicus»  cu  aceea,  că,  zice,  Armenii  me- 

rită  de-a  dreptul  să  li-se  spună,  că  sunt  mai  maghiari  decât  Ma¬ 
ghiarii».  (o.  c.  19). 

De  o  eventuală  «rearmenizare»  a  Armenilor  nu  se  mai  ţine 
cont:  ea  este  exchisâ  prin  aproape  desăvârşita  maghiarizare  a 
Armenilor,  aşa  că  d’abiâ  ici-colo  numai  bătrânii  îşi  mai  dau 
bineţe  pe  armeneşte.  (o.  c.  pag.  17 — -18). 

Unui  atare  element  desnaţionalizat  respective  maghiarizat 
aproape  cu  desăvârşire  pot  reclamă  concetăţenii  noştri  fără  nici 
o  bătaie  de  cap  reînacfivarea  episcopiei  sale  vechi  şi  acordarea 
de  autonomie  bisericească,  irelevant  că  în  aceeaşi  vreme  şi  din 
aceeaş  parte,  care  caută  să  zidească  autonomia  bisericii  armene, 
se  trage  zi  de  zi  tot  mai  mult  temelia  de  sub  autonomia  bise¬ 
ricească,  fondată  pe  legile  aceluiaşi  stat,  a  celorlalte  neamuri  ne¬ 
maghiare. 

«în  Armean,  Maghiarul  nu  s’a  înşelat  niciodată,  şi  nici  nu  se 
va  înşelă  niciodată»,  (o.  c.  pag.  22). 

Un  publicist  ardelean  a  accentuat  odinioară,  că  «în  decurs 
de  30  ani  am  avut  patru  miniştri  armeni.  Las’  să  avem  şi  mi¬ 
niştri  valahi . . .  dar  (Valahii)  mai  întâi  să  devină  fii  pe  atât  vred¬ 
nici  de  încredere  ai  patriei,  ca  Armenii»  (pag.  5). 


Am  scris  în  rândurile  de  faţă,  pe  cât  s’a  putut  cu  cuvintele 
altora  mai  bine  informaţi,  trista  poveste  —  bisericească,  cultu¬ 
rală  şi  socială  —  a  Armenilor  din  regatul  ungar,  ca  o  ilustrare 
a  manoperelor  religioase. 

Aceste  manopere  «religioase»  ne  sunt  de  altfel  cunoscute 
din  vechime  chiar,  cu  toate  mijloacele  lor  de  o  extremă  silnicie 
şi  brutalitate,  desfăşurate  pentru  anihilarea  oricăror  alte  credinţe 
religioase,  în  favorul  latinizării  în  credinţă  şi  în  rit. 

Cu  toate  că  veacul  XIX  a  adus  şi  în  regatul  ungar  egala 
îndreptăţire  a  bisericilor  de  deosebite  credinţe,  diplomaţia  şi  apu¬ 
căturile  ei  totuşi  au  rămas  aceleaşi  în  pornirea  lor  agresivă, 
cu  aceea  singură  deosebire  numai,  că,  în  loc  de  latinizarea  în 
credinţă  şi  în  rit,  şi  în  loc  de  silnicele  mijloace  medievale,  şi-a 
fixat  un  alt  scop  şi  şi-a  ales  alte  mijloace,  mai  «moderne»,  cu 
cari  să  poată  operă,  cu  oareşicare  justificare,  şi  la  lumina  zilei 
veacului  XX. 

Latinizarea  s’a  substituit  cu  maghiarizarea,  iar  brutalităţii  do¬ 
vedite  prin  atâtea  persecuţii  sângeroase  îi  ţine  locul  tendenţa  de 
a  organiză  tot  atâtea  biserici  naţionale  maghiare  în  coasta  bise¬ 
ricilor  ortodoxe  şi  a  celor  unite  din  patrie. 

Singuri  Armenii  sunt  azi  în  regatul  ungar  în  situaţia,  de  a 
nu  le  mai  trebui  episcopie  în  scopul  maghiarizării  lor  proprie. 
Deplin  maghiarizaţi  fiind  ei,  episcopia  pierdută  în  veacul  XVIII 
li  se  poate  restitui  în  dragă  voie,  fără  vr’o  frică  de  primejdia 
rearmenizării».  Din  contră,  cum  am  spus-o  mai  sus,  dacă  epi¬ 
scopia  armeană  ar  fi  restituită,  reintegrarea  aceasta  firească  s’ar 
face  nu  pentru  a  satisface  unor  necesităţi  de  ordine  spirituală  pe  cari 
le  respectă  oricare  stat,  ci  exclusiv  spre  scopul  de  a  face  prozeli¬ 
tism  de  maghiarizare  printre  celelalte  neamuri  din  ţară. 

Pentru  aşa  ceva  însă  ar  fi  puţini  cei  vr’o  20,000  Armeni, 
chiar  şi  dacă  toţi  ar  fi  —  episcopii 

Dar  nici  nu  isprava  aceasta  maghiară,  mai  mare  ori  mai 
mică,  a  episcopiei  armene  eventual  reintegrate,  este  chestiunea 
de  actualitate  pentru  noi,  ci  altceva. 

Armenii  ungari  sunt  îngenunchiaţi  total,  ca  biserică,  ca  popor 
şi  ca  cultură  specifică. 

Slovacii,  dimpreună  cu  Rutenii  uniţi,  sunt  înjugaţi  la  carul 
ierarhiei  latino-ungare,  care  azi  bate  aceleaşi  cărări  şi  cătră  acelaş 
scop,  ca  puterea  de  stat. 

Numai  Românii  şi  Sârbii,  organizaţi  în  trei  biserici  autonome, 
două  ortodoxe  şi  una  unită,  se  mişcă  ceva  mai  liber  în  cadrele 
autonomiei  garantate  prin  legi  de  stat. 

Iar  acum,  politica  religioasă  de  stat  şi  alăturea  de  ea  poli¬ 
tica  militantă  a  clerului  latino-ungar,  vor  ca  pe  Românii  şi  Ru¬ 
tenii  uniţi  pe  de-o-parte  să-i  îngremieze  maghiarismului  latin  în 
cadrele  unei  «autonomii  catolice  ungare  >,  iar  pe  de  alta,  ceeace 
nu  ar  putea  mistui  «autonomia  catolică  ungară',  să  cadă  în 
ghiarele  unei  alte  organizaţii,  ce  se  proiectează  în  coasta  bisericii 
unite  —  episcopia  gr.-catolică  maghiară. 

Dar  şi  cele  2  biserici  ortodoxe,  română  şi  sârbă,  sunt  luate 
în  combinaţia  de  a  fi  fericite  cu  episcopie  ortodoxă  orientală 
maghiară. 

între  atari  semne  prevestitoare  de  grea  primejdie  -  avem 
să  ne  scoatem  toate  posibilele  învăţăminte  la  oricine  şi  oriunde 
le-am  află.  Iar  Armenii  noştri,  —  despoiaţi  de  organizaţia  lor 
proprie,  bisericească  şi  chiar  civilă,  de  odinioară,  de  limba  şi  cul¬ 
tura  lor  specifică,  —  ne  prezintă  un  preţios  învăţământ  despre 
ceeace  păţeşte  un  popor  care-şi  reneagă  tradiţiile. 

Pagina  <  Armenilor  •>  în  istoria  politicei  religioase  a  statului 
nostru  sa  încheiat  cu  desfiinţarea  lor. 

Stă  deschisă  acum,  de-o  lungă  vreme,  «pagina*  la  fel  a  Slo¬ 
vacilor  şi  Rutenilor,  şi,  poate,  nu-i  departe  vremea,  când  în 

acelaş  fel  să  se  încheie  şi  pagina  lor.  Cel  puţin  aşa  se  dreg 
lucrurile. 

Se  deschide  acum  o  nouă  --pagină»,  sub  titlul  de  «episcopie 
greco-catolică  maghiară»  şi  de  «episcopie  ortodoxă  maghiară», 
şi  este  rândul  bisericii  româneşti  de  cele  2  credinţe  să  lase  ori 
nu  să  se  încheie  şi  această  pagină  la  fel  cu  ceea  a  Armenilor. 

Căci  lucrurile  în  această  direcţie  îşi  iau  cursul! 

Gh.  C. 


EDUCAŢIA  CREŞTINĂ  A  VOINŢEI. 

—  Dup i  Petrow.  — 

« împărăţia  lui  Dumnezeu  e  în  voi ». 

(Luca,  17,  21). 

'  împărăţia  cerurilor  se  sileşte  şi  silitorii  o 
răpesc  pe  ea, .  (Matei,  XI,  12) 

Omul  e  o  fiinţă  cât  se  poate  de  complicată.  Se  naşte  şi 
trăeşte  cu  o  mulţime  de  instincte,  care  variază  atât  în  privinţa 
însuşirilor  lor.  cât  şi  cu  privire  la  intensitatea  ivirii  lor.  Există 
trebuinţi  spirituale,  intelectuale,  estetice  şi  morale;  însă  există  şi 
mai  mult  instincte  sau  trebuinţi  fizice  şi  corporale.  Satisfacerea 
acestora  aduce  cu  ea  o  vieaţă  vegetativă  sau  animalică,  fără  che¬ 
stiuni  spirituale,  fără  ideal,  fără  aspiraţii  mai  înalte,  drept  vorbind, 
nu  vieaţă,  ci  vegetare.  Asta  e  forma  rudimentară  şi  inferioară  de 
vieaţă. 

Satisfacerea  trebuinţelor  intelectuale  dă  omului  posibilitatea 
de  a  se  orienta  în  vieaţă.  Cu  ajutorul  ştiinţei,  omul,  prin  raţiunea 
Iui  examinătoare  şi  cu  fiecare  generaţie  nouă  cunoaşte  din  ce  în 
ce  mai  bine  universul,  care  e  arena  activităţii  lui;  îşi  determină 
mai  bine  aptitudinile  şi  e  mai  îndemânatic  în  stăpânirea  forţelor 
naturii.  Insă,  asta  nu-i  totul.  Omul  nu  e  numai  spectatorul  dramei 
care  se  desfăşură  în  faţa  lui,  ci  o  persoană  cooperatoare,  care  par¬ 
ticipă  în  mod  nemijlocit  la  ea.  Chestiunea  felului  cum  îşi  va  fo¬ 
losi  forţele  cunoscute,  a  rolului  pe  care  şi-l  va  alege:  dacă  va  fi 
un  erou  nobil,  un  conlucrător  devotat  la  binele  comun  ori  un 
vagabond  inutil,  sau  un  egoist  învârtoşat  —  e  o  chestiune  foarte 
serioasă,  fatală  chiar.  Cunoaşterea  datoriei  nu-i  dă  puterea  de  a 
o  îndeplini.  Izvorul  tuturor  acţiunilor  omului  e  voinţa;  şi  pentruca 
omul  să  meargă  pe  calea  adevărată  şi  raţională  a  vieţii,  aleasă 
de  el,  nu-i  de-ajuns  numai  cunoştinţa  minţii,  ci  e  nevoie  de  un 
act  adecă  de  o  exprimare  externă  a  voinţii.  Satisfaceţi  trebuin¬ 
ţele  inimii  în  modul  cel  mai  potrivit,  daţi  inimii  o  perspectivă, 
care^s’o  înlănţue  şi  s’o  extazieze;  puneţi-i  înainte  un  ideal,  care, 
prin  impresia  covârşitoare  a  mărimii  lui,  să  subjuge  voinţa  omului 
şi  veţi  avea  o  vieaţă  aşa  cum  trebue  să  fie  şi  cum  poate  fi.  Gro- 

zăvia  vieţii  care  ne  înconjoară,  fondul  întunecos  şi  neîmbucurător 
al  ei,  se  explică  numai  prin  neglijarea  trebuinţelor  inimii  şi  apare 
ca  rezultatul  unei  voinţi  stricate  şi  rele  a  omului. 

De  aceea,  am  fi  ispitiţi  să  credem  că  ştiinţa  care  tratează 
despre  adevărata  educaţie  a  voinţii  trebue  să  se  cultive  foarte 
mult  la  noi.  «In  schimb,  scrie  un  autor  francez,  e  de  mirat  că 
oamenii  recunosc  pretutindeni  trebuinţa  învăţăturilor  şi  cunoştin¬ 
ţelor;  şi  îşi  dau  toate  silinţele  în  direcţia  aceasta;  numai  ştiinţa 
vieţii  n’o  studiază  şi  nu  vor  s’o  înveţe».  Uitaţi-vă  cum  se  în¬ 
grijesc  părinţii  de  desvoltarea  fizică  şi  spirituală  a  copiilor  lor, 
şi  cât  de  puţin  se  gândesc  ei  la  educaţia  morală  a  acestora.  Ce 
atenţie  şi  ce  îngrijire  într’o  privinţă  şi  ce  indiferenţă  remarcabilă, 
ce  linişte  nepăsătoare  în  alta!  Astupă  orice  crepătură  observată 
la  ferestrile  din  camerele  copiilor;  feresc  pe  micuţi  de  orice  ume¬ 
zeală,  fie  cât  de  mică,  de  orice  curent,  fie  el  cât  de  slab  şi  ne¬ 
însemnat,  li  se  dă  hrană  la  ore  regulate,  ca  doctoriile;  îi  culcă 
la  ore  anumite;  urmăresc  cu  multă  grije  până  şi  cea  mai  neîn¬ 
semnată  tuşă  şi  râgăială,  auzită  în  camerile  copiilor;  urmăresc  cu 
încordare  orice  urcare  uşoară  de  temperatură  observată  la  copil. 
Vine  vremea  când  copii  încep  să  înveţe;  li  se  pun  la  dispoziţie 
toate  mijloacele  posibile  de  învăţat,  cele  mai  superioare  metoade 
de  învăţământ :  profesori  acasă,  guvernante  şi  repetitoare ;  ba  chiar 
părinţii  înşişi  fac  pregătirile  de  lipsă  în  vederea  unei  ore  de  studiu. 
Se  dă  cel  puţin  a  suta  parte  dintr’o  asemenea  atenţie  din  partea 
părinţilor  şi  educatorilor,  când  e  vorba  de  îngrijirile  privitoare  la 
educaţia  morală  a  copiilor.  Dacă  copilul  ajunge  necioplit,  ce-i 
mâhneşte  şi  mişcă  mai  mult  pe  părinţi:  Stricăciunea  morală  pre¬ 
matură  a  sufletului  copiilor,  ori  desvoltarea  prea  întârziată  a  minţii  ? 
Dacă  într’un  copil,  odată  cu  creşterea  în  greutate,  încep  să  se 
arate  şi  instinctele  inferioare,  supte  de  el  odată  cu  laptele  mamei 
şi  nutrite  de  aceeaş  atmosferă  morală  a  camerei  în  care  stau 
copiii,  dacă,  cu  fiecare  cuvânt  nou,  se  arată  din  ce  în  ce  cu  mai 
multă  putere,  pofte,  minciuni,  ipocrisie  şi  alte  viţii,  inerente  co¬ 
piilor  noştri,  —  primele  semne  ale  stricăciunii  morale  a  copilului 
—  nu  ne  amintesc  toate  acestea  de  sgomotul  făcut  la  arătarea 
primelor  simptome  ale  boalelor  copiilor  precum:  pojarul,  scar- 
latina  sau  difteria. 

Se  cheltuesc,  oare,  toate  silinţele  necesare  pentru  găsirea  cau¬ 
zelor  infecţiunii  morale,  se  face  oare  şi  desinfectarea  morală  ne¬ 
cesară  cum  se  face  la  boalele  epidemice  ale  copiilor?  Să  trecem 
acum  dela  copii  la  tineri.  Afară  de  marele  număr  de  societăţi  şi 
asociaţii,  care  există  în  sânul  tinerimii  studioase  pentru  întărirea 
desvoltării  fizice  şi  sprijinirea  cultivării  ştiinţifice  şi  artistice, 
există,  oare,  cel  puţin,  uniuni  morale  izolate,  care  să-şi  fi  ales  ca 

scop  săvârşirea  şi  întărirea  educaţiei  morale  personale.  Toate 
acestea  sunt  chestiuni  la  care  realitatea  ne  dă  răspunsuri  dureroase 
şi  sdrobitoare.  Nu-i  greu  să  vedem  dece  lucrurile  stau  aşa  de  rău.  In 
economia  politică  e  o  lege  după  care,  cultivarea  unei  întinderi  mari 
de  pământ  începe  totdeauna  cu  parcelele  mai  puţin  productive,  dar 
uşor  de  lucrat  şi  sfârşeşte  cu  bucăţile  de  pământ  cele  mai  roditoare, 
care  cer  mai  multă  muncă  şi  mai  multe  săpături  adânci  spre  a  putea 
fi  cultivate.  Exact  acelaş  lucru  îl  vedem  şi  în  domeniul  educaţiei. 
Şi  aici,  de  obiceiu  trebue  să  începem  cu  învăţarea  şi  împroprierea 
apariţiilor  celor  mai  puţin  complicate,  care  au  mai  multă  influenţă 
asupra  acţiunilor  noastre  şi  tocmai  târziu  să  trecem  la  fenome¬ 
nele  esenţiale,  adânc  înrădăcinate,  care  sigur  că  cer  mai  multă 
osteneală  şi  mai  multă  atenţiune,  însă,  în  schimb,  se  oglindesc 
în  vieaţă  cu  mai  multă  tărie  şi  sunt  de  mai  mult  folos.  Incon¬ 
testabil  că  e  mai  uşor  să  întărim  organismul  fizic  al  copilului, 
fâcându-1  mai  svelt  şi  mai  abil  sau  să  înbogăţăţim  mintea  copi¬ 
lului  cu  cunoştinţe  multilaterale  şi  să-i  formăm  gustul  pentru  fru¬ 
mosul  artistic,  decât  să  formăm  în  ei  un  caracter  moral  desăvârşit, 
îndreptându-le  voinţa  spre  căutarea  adevărului  veşnic  şi  a  fru¬ 
museţii  sufletului»;  şi  totuş  acesta  formează  esenţa  omului.  în¬ 
ţeleptul  roman  Epictet  zice:  -'Ve-ţi  face  cel  mai  mare  serviciu 
statului,  dacă,  în  loc  să  ridicaţi  clădiri  înalte,  vă  ve-ţi  sili  să  înăl¬ 
ţaţi  sufletele  concetăţenilor  voştri;  căci  e  mult  mai  bine  ca  oa¬ 
menii  cu  suflet  mare  să  se  mulţămească  cu  colibe  inferioare,  decâ- 
să  ştii  că  în  camere  măreţe  se  ascund  suflete  mici  .  Swift  în 
«Guliver  >  al  lui,  ne  sfătueşte  ca,  Ia  alegerea  persoanelor  admi¬ 
nistrative,  a  funcţionarilor  statului,  să  dăm  mai  multă  atenţie  în¬ 
suşirilor  morale  decât  capacităţilor  şi  talentelor  lor.  După  pă¬ 
rerea  lui,  cele  mai  înalte  daruri  ale  spiritului  nu  pot  înlocui  în¬ 
suşirile  morale  şi  de  aceea,  e  foarte  primejdios  lucru  să  încre¬ 
dinţăm  funcţiuni  conducătoare  oamenilor  bine  înzestraţi  din  punct 
de  vedere  spiritual,  dar  cari  n’au  un  puternic  sprijin  normal,  fiindcă 
la  un  om  cu  bune  intenţii,  o  greşală  comisă  din  neştiinţă,  nu 
poate  avea  urmări  atât  de  fatale  pentru  binele  general,  ca  acti¬ 
vitatea  unui  om  stricat  moralmente,  care  —  mulţămită  talentelor 
lui  are  posibilitatea  de  a-şi  desvoltâ  şi  ascunde  şi  mai  mult  vi- 
ţiozitatea. 

Rousseau  adaugă:  'Fiecare  poate  fi  un  :  domn  mare  >,  însă, 
nu  fiecare  e  în  stare  să  fie  om».  Ca  să  fii  om  în  adevăratul  în¬ 
ţeles  al  cuvântului,  trebuie  să  munceşti  cu  tărie  asupra  ta  însuţi, 
să  duci  o  luptă  plictisitoare  şi  stăruitoare  cu  instinctele  animalice 
grosiere,  şi  să  ai  continuu  privirea  îndreptată  spre  cel  mai  înalt 
ideal  al  vieţii.  Şi  tocmai  aici  se  ascunde  greşala  de  căpetenie  a 
felului  nostru  de  educaţie.  Mulţi  cred  că  trebuie  numai  decât  să 

arătăm  copiilor  ce  e  bine  şi  ce  e  râu  şi  în  urmă  ei  vor  face 
numai  bine.  în  majoritatea  cazurilor,  rezultatul  moral  ce  se  poate 
ajunge  prin  educaţie,  e  mai  mult  un  rezultat  al  educaţiei  inimii 
şi  voinţei,  decât  al  minţii.  Numai  dacă,  în  loc  să  arătaţi  copilului 
că  cutare  lucru  e  bun  şi  cutare  e  rău,  dimpotrivă  îl  faceţi  să 
simtă  lucrul  acesta;  numai  dacă  (prin  exemplul  vostru  propriu 
sau  prin  exemplul  altora)  îl  faceţi  să  iubească  virtutea  şi  să  urască 
viţiul ;  numai  dacă  întăriţi  în  ei  instinctele  nobile  şi  slăbiţi  pe  cele 
inferioare,  numai  dacă  chemaţi  la  vieaţă  sentimentul  binelui,  amorţit 
până  acum ;  numai  dacă  infiltraţi  în  el  năzuinţa  simpatică  spre  el, 
numai  aşa,  zic,  veţi  creşte  într’adevăr  pe  copil  şi  veţi  face  din 
el  un  adevărat  om.  Filozoful  moralist  german  Hilty  zice:  îndo¬ 
parea  micilor  copii  cu  învăţături  religioase  o  socotesc  ca  o  gre- 
şală  pedagogică,  care  porneşte  deobiceiu,  dela  un  citat  rău  înţeles 
al  lui  Hristos.  într’adevăr  ştim  că  Iisus  « iubia  şi  binecuvânta» 
pe  copii,  însă,  niciodată  nu  le-a  propoveduit  învăţături  înalte  şi 
nici  nu  le-a  zis  să-i  urmeze  lui  (Corn.  Ev.  Mat.  18,  2.  Marcu  10, 
16;  Luca  18,  16).  Copiii  au  nevoie  mai  mult  de  iubire  şi  de 
exemple  decât  de  învăţături  religioase.  De  cele  mai  multe  ori, 
însă,  mulţimea  celor  din  urmă  (care  sunt  şi  mai  ieftine)  stă  în 
raport  invers  cu  mulţimea  celor  dintâi  şi,  când  vine  timpul  în 
care  copiii  să  poată  face  singuri  uz  de  religiune,  mijlocul  acesta, 
adesea,  în  ei  e  deja  uzat.»  («Das  Gliick  >,  I,  117). 

Acum  să  vedem  ce  efecte  are  această  direcţie  educativă 
asupra  acelora  cari  au  să  vină  în  locul  nostru,  asupra  viitoarelor 
generaţii!  Atât  în  literatură  cât  şi  în  societate  în  sinul  tinerimii 
se  simte  mult  lipsa  unor  interese  mai  înalte,  micşorarea  idealu¬ 
rilor  şi  completa  slăbire  a  voinţei ;  nu  mai  avem  luptători  pentru 
o  idee;  conştiinţa,  datoria,  binele  general  sunt  noţiuni  uitate. 
Insă,  de  unde  avem  să  luăm  şi  idealuri  înalte  şi  caractere  pu¬ 
ternice  şi  voinţe  de  fier?  Pe  ogor  creşte  numai  ceeace  am  să- 
mânat  Tinerimea  ajunge  aşa  cum  o  creşte  familia,  şcoala  şi  vieaţa. 
Un  caracter  moral  desăvârşit,  adecă  o  stăpânire  de  sine  neclintită, 
o  afirmare  continuă  în  sufletul  nostru  a  simţemintelor  nobile  şi  a 
ideilor  morale  împotriva  instinctelor  animalice  nu-i  înăscută.  Ca¬ 
racterele  nu  se  formează  de  vreo  putere  necunoscută  în  ateliere 
misterioase  ale  naturii,  ci  de  noi  înşine  în  mijlocul  vieţii  încon¬ 
jurătoare.  Dacă  în  educarea  tinerimii  nu  se  dă  atenţia  cuvenită 
formării  caracterului,  dacă  se  desvoltă  inteligenţa,  se  formează 
gustul,  şi  nu  se  educă  voinţa,  nu  putem  avea,  şi  nici  nu  vom 
avea  caractere  până  ce  starea  aceasta  nu  se  va  schimbă. 

Aici  cred  de  trebuinţă  să  mă  opresc  puţin  asupra  unei  teorii 
a  lui  Schopenhauer,  privitoare  la  chestiunea  ce  ne  interesează. 
Vestitul  Apostol  al  Pesimismului  susţine  că  caracterul  se  naşte 

cu  omul  şi  nu  se  poate  schimbă.  Sub  învălişul  schimbăcios  al 
diferitelor  faze  ale  vârstei,  al  împrejurărilor,  al  cunoştinţelor  şi 
părerilor,  se  ascunde,  ca  racul  în  cochilia  lui,  omul  neschimbăcios 
şi  pururea  acelaş.  Se  schimbă  doar  formele  apariţiunii,  în  care' 
se  arată  caracterul  în  diferite  timpuri  şi  în  diferite  împrejurări, 
dar  caracterul  însuş  nu  se  schimbă.  Cu  aceeaş  doză  de  răutate 
unul  se  poate  sfârşi  pe  eşafod  iar  altul  moare  liniştit  în  sînul 
familiei.  Una  şi  aceeaş  cantitate  de  răutate  se  poate  arătă  la  un 
popor  în  cele  mai  grosolane  nelegiuiri :  în  ucideri  şi  mâncări  de 
oameni  (Kanibalism);  iar  la  altul  în  intrigi  de  curte,  apăsări  şi 
certuri  fine,  prevăzătoare  şi  elegante  chiar.  Forma  doar  e  deo¬ 
sebită,  însă  esenţa  e  aceeaş.  Fie  că  apa  se  rostogoleşte  spume¬ 
gând  de  pe  stâncă,  fie  că  se  coboară  paşnic,  ca  pe  ţărmul  unui 
lac  liniştit,  fie  că  ţâşneşte  în  sus  în  formă  de  izvor,  tot  apă  ră¬ 
mâne,  cu  toate  particularităţile  ei.  Tot  aşâ  e  şi  cu  caracterul 
omului:  se  arată  înt’ro  formă  deosebită  şi  în  condiţii  deosebite, 
dar  în  esenţă  e  unul  şi  acelaş.  A  schimbă  caracterul,  zice  Scho- 
penhauer,  e  tot  atât  de  imposibil,  ca  şi  când  ai  încercă  să  trans¬ 
formi  aurul  în  diamant.  Nu  poţi  scăpă  pe  un  egoist  de  egoismul 
lui,  după  cum  nu  poţi  despărţi  o  pisică  de  dragostea  ei  cătră 
şoareci.  Orice  om  e  acelaş  şi  rămâne  continuu  acelaş,  în  cele 
mai  deosebite  condiţii.  Dacă  caracterul  s’ar  schimbă  mereu  şi  ar 
progresă  din  an  în  an,  desăvârşindu-se,  oamenii  mai  bătrâni  ar 
trebui  să  fie  mai  virtuoşi  ca  cei  tineri;  realitatea  însă  nu  vor¬ 
beşte  la  fel.  Toate  raţionamentele  acestea  nu  stau  în  picioare  în 
faţa  unei  critici  serioase. 

Ele  nu  arată  că  caracterele  nu  se  pot  schimbă,  ci  numai,  că, 
de  obiceiu,  nu  se  schimbă,  şi  că  majoritatea  oamenilor  nici  nu 
se  încearcă  să  le  transforme.  Vrem  mai  bine  să  mergem  înainte 
pe  drumul,  pe  care  l-am  apucat,  chiar  dacă  vedem  că  e  rău, 
decât  să  apucăm  pe  un  drum  nou,  serios  şi  frumos.  Căci  oamenii 
temându-se  de  lupta  şi  încordările,  pe  care  le  implică  lupta  cu 
ei  înşişi  şi  cu  mediul  înconjurător,  pentru  cele  mai  înalte  principii 
ale  vieţii,  mai  de  grabă  se^  abat  dela  idealurile  lor  decât  dela 
frumseţea  şi  liniştea  vieţii.  însă,  dacă  omul,  Ia  intrarea  într’o 
vieaţă  independentă,  în  anii  activităţii  sale  sociale  face  un  com¬ 
promis  cu  idealurile  sale,  se  înţelege  că  la  bătrâneţe  n’are  să  fie 
un  model  de  virtute  şi  —  după  Schopenhauer  —  în  tot  timpul 
vieţii  va  rămâneâ  credincios  caracterului  său.  El  nu  se  sileşte 
să-şi  schimbe  caracterul,  nu  ureşte  răul,  nu  simte  nevoia  de  a 
face  o  sforţare  lăuntrică  spre  a  distruge  răul  din  sine  şi  spre  a 
se  scăpă  energic  de  el  şi  astfel  şi  caracterul  rămâne  neschimbat; 
asta  nu  înseamnă  însă  că  nu  se  poate  schimbă. 

Natural,  dacă  am  putea  dovedi  că  orice  luptă,  în  genere,  e 
zadarnică,  şi  că  omul,  cu  toate  sforţările  lui,  nu  se  poate  schimbă ; 

că,  de  pildă,  egoistul  nu  se  poate  înălţă  la  sacrificiul  de  sine,  că 
asasinul  nu  poate  ajunge  un  samarinean  milostiv,  desfrânatul 
pierdut  un  ascet  intransigent,  am  avea  un  argument  decisiv. 

însă,  nu  suntem  de  loc  îndreptăţiţi  a  susţinea  aşa  ceva. 
Dimpotrivă,  cunoaştem  o  mulţime  de  exemple  când  chiar  cei 
mai  răi,  sub  influenţa  anumitor  împrejurări,  au  ajuns  eroi,  săvâr¬ 
şind  fapte  nobile,  în  adevăratul  înţeles  al  cuvântului.  Mulţi  sfinţi, 
ca  tâlharul  de  pe  crucea  din  Golgota,  sunt  mărturii  vii  în  ceeace 
priveşte  faptul  cât  de  exhabrupte  şi  imediat  se  poate  săvârşi  o 
schimbare  independentă  a  voinţei  omeneşti. 

Prin  urmare,  caracterul  nu  e  ceva  ce  nu  se  poate  schimbă; 
e  un  product  a  ceeace  ni  s’a  dat  dela  natură  şi  a  ceeace  a  făcut 
familia,  şcoala  şi  —  aici  e  esenţialul  —  noi  înşine.  De  acum, 
dacă  simţiţi  în  voi  setea  după  ideal  şi  năzuinţa  sfântă  după  bine 
şi  adevăr,  şi  nu  vreţi  să  dispară,  fără  a  fi  ajuns  la  desăvârşire, 
dacă  nu  vreţi  ca  vieaţa  să  vă  înăbuşe  visurile  de  aur,  lucraţi  la 
formarea  caracterului  vostru,  oţeliţi-vă  voinţa  în  serviciul  unor 
idealuri  scumpe,  prin  care  vieaţa  devine  mai  frumoasă  şi  omul 
într’adevăr  om,  năzuiţi  spre  cea  mai  bună  biruinţă,  care  e  biruinţa 
asupra  voastră  înşivă,  asupra  tuturor  instinctelor  josnice  ale  naturii. 
Cea  mai  frumoasă  biruinţă  e  învingerea  de  sine.  «Cine  se  învinge 
pe  sine  în  aşa  fel  încât  instinctele  inferioare  să  asculte  de  raţiune, 
iar  raţiunea  să  se  supună  în  totul  lui  Dumnezeu»,  zice  Toma  â 
Kempis,  «acela  s’a  biruit  pe  sine  şi  stăpâneşte  lumea». 

Ştim  că  biruinţa  aceasta  nu  se  câştigă  uşor.  Evanghelia  ne 
spune:  «împărăţia  lui  Dumnezeu  se  sileşte»,  adecă  se  câştigă 
numai  cu  osteneală.  Educarea  morală  de  sine,  desvoltarea  sta¬ 
tornică  a  naturii  spirituale  e  o  muncă  care  necesită  observaţii 
constante  şi  o  straşnică  disciplină  de  sine.  Nu  înzadar  a  zis  Petru 
cel  mare,  văzându-şi  nerăbdarea  şi  neînfrânarea  naturii  lui:  «Am 
înfrânt  pe  Streliţi,  am  biruit  Sofia,  am  învins  pe  Carol  Xll-lea  al 
Suediei,  însă  nu  sunt  în  stare  să  mă  stăpânesc  pe  mine  însumi». 

(Va  urma).  Ditil  1.  CortlileSCU. 

PĂREREA  PREOTULUI  SAVA  POPOVJC1  BARCIANU 

DIN  RĂŞINARI 

asupra  unei  gramatici  româneşti,  apărute  în  Viena  la  1851. 

în  legătură  cu  articolul  părintelui  Emilian  Cioran :  «O  familie 
de  preoţi  în  Răşinari »  apărut  în  Nr.  4—5  ai  «Revistei  Teologice» 
din  1912,  poate  fi  de  interes  şi  următoarea  comunicare,  privitoare 
la  al  5-lea  preot  din  seria  prezentată  în  acel  articol. 

Vasilie  loanovici  din  Bucovina  a  publicat  la  1851  în  Viena 
« Gramatica  limb  ei  româneşti  pentru  întâia  şi  a  doua  clasă  a  şcoa- 
lelor  poporene »  (122  pagini)  şi  prin  mijlocirea  ministerului  austriac 
de  culte  şi  instrucţie  a  cerut,  ca  această  carte  să  fie  introdusă 
şi  în  şcoalele  poporale  române  din  Transilvania.  Guvernul  arde¬ 
lean  a  transpus  cartea  lui  loanovici  episcopului  Şaguna,  s’o  exa¬ 
mineze  şi  să-şi  dea  părerea  asupra  ei  (zu  prilfen  und  zu  begut- 
achten,  ob  dieselbe  auch  fur  die  romănischen  Volksschulen  Sieben- 
btîrgens  sich  eignen  wiirde  oder  nicht?» 

Şaguna  a  dispus,  ca  această  «gramatecă»  să  se  dee  părin¬ 
telui  Savva  Popovici  spre  opinie. 

Sava  Popovici  înaintează  la  25  Noemvrie  1851  următoarea 
opinie : 

«Prea  Luminate  şi  înalt  Prea  Sfinţite 
Domnule  Episcop! 

La  graţioasa  provocare  a  Înalt  Preasfinţiei  Voastre  cu  data 
26  Oct.  a.  c.  Nr.  692  spre  a-mi  da  opiniunea  în  privinţa  «gra¬ 
maticii  limbei  româneşti  pentru  şcoalele  poporene,  compuse  de 
V.  loanovici  şi  tipărită  în  Viena»,  dacă  aceasta  s’ar  potrivi  şi 
pentru  şcoalele  noastre  poporene  din  Transilvania  sau  nu?  Umilit 
am  de  a  face  prin  aceasta  înalt  Preasfinţiei  Voastre  cunoscut: 
precumcă  am  cetit  şi  examinat  numita  gramatică  şi  după  puţinele 
mele  cunoştinţe,  ce  am  în  ramul  acesta,  am  aflat,  că  n’ar  fi  tocmai 
potrivită  pentru  şcoalele  noastre  române  de  aici,  din  mai  multe 
cauze : 

a)  Autorul  deşi  zice  îndată  la  început: 

>Gramateca  ne  învaţă  cuvenit  a  vorbi  şi  a  scrie  o  limbă» 
nu  s’a  ţinut  însă  de  această  regulă.  Declinaţiunile  sunt  peste 
tot  greşite.  Genitivul  sau  lipseşte  cu  totul,  sau  e  dat  greşit  mai 
cu  seamă  la  Numeral  şi  Pronume.  Acusativul  în  nimic  nu  se 
deschilineşte  de  Genetiv,  deşi  învaţă  că  Genitivul  stă  la  între¬ 
barea:  a  cui?  şi  Acusativul  la  întrebarea:  pe  cine  sau  pe  ce? 
—  Asemenea  şi  regulele  în  privinţa  genului  Substantivelor  şi  a 
formării  Multoraiului  nu  sunt  lămurite.  Dară  nici  vorbele  nu  sunt 
cu  totul  libere  de  greşele. 

b)  Uniformitatea  în  binescriinţă,  cum  o  renumeşte  Autorul, 
nici  cum  în  decursul  opului  său  nu  o  vedem  observată.  Aşa: 
Articul,  Articulul  şi  Articule;  Numeri  şi  numere,  omenesc  şi 
ominesc ;  gramatecal  şi  gramatical,  dechînabil  şi  declinabîl  ş.  a.  m. 

c)  Mulţimea  Neologismilor  nu  puţin  întunecă  regulele  gra¬ 
maticale,  prin  care  geniul  limbei  sufere  foarte.  Eu  nu  pricep, 
pentru  ce  părţile  vorbirei  să  nu  se  numească  pe  numele  lor, 
precum  s’a  obicinuit  şi  la  alte  Naţiuni,  ci  să  se  numească  unele 
numai  cu  numiri  nouă:  Insuşitiv,  Părtăşitiv,  Zicământ  (verb)  Azică- 
mânt,  Legătivă,  Simţitivă;  bineleginţă,  binescriinţă,  poşezătiv, 
lucrătiv,  trecătiv;  stătiv  (neutru)  supunătiv  ş.  a.  m. 

Din  acestea  dară  precum  şi  din  altele  asemenea,  ce  s’ar  mai 
fi  putut  zice  asupra  Sintacsei  (compunământ !)  şi  a  ortografiei 
încheiu,  că  numita  Gramatică  întocmită  în  două  tomuri  pentru 
patru  clase,  după  a  mea  părere  aşa,  precum  se  află  acum  nu 
s’ar  putea  întrebuinţa  în  şcoalele  noastre  de  studiu  gramatical, 
neavând  însuşirile  cerute,  de  a  învăţă  pe  şcolari  regulele  limbei 
într’un  tip  plăcut  şi  lesne  de  înţeles,  spre  a  ajunge  scopul  dorit. 

Pe  lângă  care  a  mea  smerită  opiniune  reintorcând  şi  împăr- 
tăşitele  două  Gramatici  dimpreună  cu  Esmisul  guvernial,  rămân 
cu  cea  mai  profundă  veneraţiune 

Al  înalt  Preasfinţiei  Voastre 

umilit  şi  ascultător  fiu 

Sabba  Popoviciu  Barcianu  m.  p., 

paroh  local  şi  Asesor  consistorial  decorat  cu  cruce  de 
aur  cu  coroană  pentru  merite. 

Comunicare  de:  Dr.  1.  Lupaş. 


MIŞCAREA  SECTEI  ADVENTISTE  ÎN  ROMÂNIA  ŞI 
SCRIERILE  ÎNDREPTATE  ÎMPOTRIVA  EI. 

Secta  adventiştilor  are  puţini  aderenţi  între  credincioşii  bisericei 
noastre,  dar  are  totuşi  multe  puncte  comune  cu  nazarenismul  dela 
noi.  Vom  stărui  încâtva  asupra  credinţelor  acestei  secte,  pentrucă  adesea 
auzim  ridicându-se  aceleaşi  acuzaţii  la  adresa  bisericei  noastre,  pe  cari  i  le 
aduc  şi  adventiştii. 

Această  sectă  îşi  are  numirea  dela  cuvântul  englezesc  «advent»=ve- 
nire,  sosire,  fiindcă  aşteaptă  a  doua  venire  a  Mântuitorului  pentru  de  a 
întemeia  o  îmoărăţie  de  o  mie  de  ani.  E  condusă  deci  de  ideea  chilias- 
mului  vechiu.  Adventiştii  au  6  secte,  cu  aproape  aceleaşi  credinţe.  Mai 
mult  s’au  răspândit  adventiştii  de  ziua  a  7-a,  sau  sabatiştii  (pentrucă .  săr- 
bează  Sâmbăta  în  Ioc  de  Duminecă)  prin  strădaniile  misionarului  german 
Konrad.  Aceştia  afară  de  Chiliasm,  —  al  cărui  temeiu  spun  că  s’ar  află 
în  Apocalips  la  cap  XX  1 — 6,  —  şi  de  sărbarea  Sâmbetei,  mai  au  şi  alte 

învăţături  deosebite  de  ale  noastre.  Nu  admit  ierarhia  bisericească,  au 
numai  botezul  şi  sf.  cuminecătură,  deci  2  taine,  dar  cu  o  învăţătură  plină 
de  aberaţii;  condamnă  închinarea  la  icoane  şi  la  sf.  cruce  şi  astfel  nici 
nu-şi  fac  niciodată  semnul  crucii;  sunt  contrari  ai  serviciului  militar,  nu 
admit  jurământul  etc. 

Aceste  învăţături  au  aflat  aderenţi  mai  ales  în  populaţia  săracă  şi 
printre  locuitorii  din  mahalalele  Bucureştilor,  unde  au  şi  o  revistă:  «Sem¬ 
nele  Timpului»,  şi  organizaţie  proprie.  încă  în  anul  1910  doi  profesori 
de  religie  ai  liceului  din  Ploieşti,  observă  că  adventiştii  sunt  o  sectă  pri¬ 
mejdioasă,  care  ameninţă  legea  strămoşască  şi  unitatea  noastră  naţională, 
cari  au  fost  în  decursul  veacurilor  porţile  de  aramă  ale  neamului  româ¬ 
nesc.  Au  văzut,  că  această  sectă  are  predicatori  pregătiţi,  cari  ştiu  atrage 
în  cursa  lor  pe  cei  slabi  de  înger.  în  urma  adresei  ce  o  au  îndreptat  cătră 
Mitropolitul-primat  de  atunci,  Athanasie,  Consistorul  superior  bisericesc  a 
şi  luat  în  11  Maiu  1910  măsurile  pentru*  îndreptarea  răului  (vezi  revista: 
«Biserica  Ortodoxă  Română».  Nr.  10  din  1911,  pag.  991 — 997). 

în  aceeaş  vreme  însă,  din  îndemnul  curat  de  a  ţinea  departe  de  trupul 
neamului  curentul  molipsitor  al  adventismului,  au  apărut  în  scurtă  vreme 
şi  câteva  scrieri  cari  combat  cu  energie  învăţăturile  sectei  acesteia  şi  cari 
merită  atenţia  mai  ales  a  preoţimii,  O  atare  scriere  e:  « Dumineca ,  Botezul 
şi  Ierarhia  bisericească  după  adventişti »  de  Economul  C.  Nazarie ,  prof.  la 
facultatea  teologică  din  Bucureşti,  —  apărută  în  Bucureşti  1910.  Tipografia 
Cărţilor  bisericeşti. 

Cu  preciziune  şi  claritate  ne  arată  că  dela  Adam  până  la  Moisi,  deci 
timp  de  2500.  ani  nici  pomenire  n’a  fost  despre  sărbarea  Sâmbetei.  (Ei 
zic,  că  încă  Aflfam  şi  Eva  o  au  sărbătorit  în  raiu  şi  că  Avram  încă  a  primit 
poruncă  dela  Jahve  să  păzească  Sâmbăta.)  Sâmbăta  s’a  dat  pe  muntele 
Sinai,  dar  şi  aici  numai  pentru  Israiliţi,  căci  numai  lor  s’a  dat  legea  şi  astfel 
şi  porunca  a  4-a  a  decalogului,  ceeace  se  vede  şi  din  cuvintele  Ap.  Pavel 

care  spune  apriat,  că  păgânii  n’au  lege  (Romani  II.  14).  Iar  fiindcă  Sânt, _ 

băţa.aJQst  semnul  legăturei  între  ,£}ze.u. şi  poporul . cel  ales_-(Ezechil  XX. 

10 — 12,  20),  urmează,  c¥  dându-se  la  o  parte  prin  venirea  Mântuitorului 
legătura  cea  veche,  s’a  rupt  şi  semnul  acesteia,  adecă  Sâmbăta. 

Mântuitorul  a  mers  în  sinagogă  Sâmbăta,  nu  că  doar  acesteia  i-ar  fi  \ 
dat  o  deosebită  cinstire,  ci  ca  supunându-se  legii,  să  rescumpere  de  sub  1 
blăstămul  ei  pe  cei  de  sub  lege  (Galat  4 — 5).  Prin  enunţiamentul  dela  j 

Matei  XII.  12,  deja  a  abrogat  încâtva  sărbarea  ei,  iar  pe  ucenici  i-a  justificat 
pentru  încălcarea  ei  (Matei  XII  1 — 7).  Prin  cuvintele  dela  Marcu  II  27 — 28 
de  asemenea  a  arătat  că  nu  e  obligată  prăznuirea  ei,  iar  slăbănogului  în 
zi  de  Sâmbătă  i-a  zis  să-şi  i-a  patul  şi  să  umble  (Ioan  V.  8  —  11).  Prin  cu¬ 
vintele:  «să  nu  fie  fuga  voastră  Sâmbăta  şi  iarna»  (Matei  XXVI.  20)  n’a 
dat  nici  o  deosebită  însemnătate  Sâmbetei,  pentrucă  aici  nu  e  vorbă  despre 
răsplata  viitoare  şi  păcat,  ci  despre  faptul,  că  iarna  pe  vreme  grea  şi  Sâm¬ 
băta  când  porţile  sunt  închise  (Neemia  XIII.  19),  fuga  e  anevoioasă. 

Dacă  Pavel  sau  alţi  Apostoli  au  mers  Sâmbăta  în  sinagogă,  o  au  făcut 
pentrucă  sinagoga  eră  cel  mai  bun  loc  şi  Sâmbăta  eră  timpul  spre  a  pre¬ 
dică  despre  Isus  că  e  Hristos.  Celor  cari  nu  mergeau  în  sinagogă  le  pre¬ 
dicau  în  «fiecare  zi»  şi  «în  piaţă»  sau  în  areopag  (Fapt,  Ap.  XVII.  17,  22). 
Dar  cu  toate  acestea  adventiştii  ne  pun  întrebarea,  că  unde  găsim  în  Te¬ 
stamentul  Nou,  că  ar  trebui  să  prăznuim  Dumineca?  Ei  încă  nu  pot  ju¬ 
stifică  ţinerea  Sâmbetei  pe  baza  Test.  Nou,  dar  zic:  ne  ţinem  de  cele  vechi. 
Cum  ne  justificăm  însă  noi? 

E  adevărat,  că  nu  găsim  astfel  de  locuri,  dar  urmăm  pilda  Aposto¬ 
lilor.  După  învierea  Mântuitorului,  prima  zi  după  Sâmbătă,  adecă  Dumi¬ 
neca,  a  devenit  pentru  mironosiţele  muieri,  cari  s’au  tânguit  la  groapa  Mân¬ 
tuitorului,  mai  plină  de  bucurie  decât  Sâmbăta  trecută  (Mat.  XXVIII.  9). 
Hristos  în  prima  zi  a  săptămânei,  adecă  Dumineca,  a  frânt  pânea  pentru 
Sf.  Euharistie,  Dumineca  a  înviat  şi  s’a  arătat  ucenicilor,  iar  preste  o  săp¬ 
tămână  în  aceeaş  zi  s’a  arătat  iată.  Dumineca  au  sărbat  Apostolii  Pogo- 
rîrea  Duhului  Sfânt  şi  nu  Sâmbăta,  cum  spun  adventiştii  (pag.  27). 

Dumineca  o  sărbătoreau  creştinii  cei  dintâi ;  se  adunau  la  slujba  Dum¬ 
nezeiască  şi  aprindeau  lumini  (Fapt.  A.  XX.  8).  Mântuitorul  însuş  la  loan 
XVI.  20;  XVI.  23,  26  prevesteşte  Apostolilor  sosirea  acestei  zile.  în  urma 
acestora  e  clar,  că  Dumineca  la  creştini  s’a  sărbat  de  timpuriu,  cum  atestă 
Varnava,  Sf.  Ignatie  etc.  Adventiştii  spun  că  mai  târziu  s’a  introdus  decum 
spun  aceştia,  dar  se  contrazic,  deoarece  odată  afirmă  că  papa  o  a  introdus, 
altădată  că  Constantin  cel  mare. 

Botezul  —  zic  ei  —  trebue  administrat  numai  celor  maturi,  pentrucă 
spre  a  te  putea  boteză  ai  lipsă  de  credinţa  (Marcu  XVI.  16.)  Insă  la  Luca 
XVIII  15 — 16  se  arată  că  şi  copiii  pot  veni  cătră  Dzeu.  Credinţa  copiilor 
o  mărturisesc  naşii,  dupăcum  după  credinţa  părintelui,  Domnul  a  vindecat 
pe  fiiul  omului  de  împărat  (loan  IV.  46— 53;  Matei  XV.  21—23;  Marcu 
IX.  17 — 25).  Tăierea  împrejur  se  săvârşiâ  şi  asupra  copiilor,  deci  şi  bo¬ 
tezul  trebue  să  se  administreze,  căci  el  îniocueşte  tăierea  împrejur.  Din 
locul  dela  Cor.  I.  VII.  14  scot  concluzia,  că  copiii  sunt  sfinţi,  deci  nu  ar 
mai  trebui  botezaţi. 

Dar  sunt  numiţi  sfinţi  din  cauza,  că  sunt  născuţi  în  legătură  legală 
şi  necontrară  sfinţeniei  (pag.  40).  Următoarele  locuri:  loan  III.  5,  Mateiu 
XXVIII.  19,  Fapt.  Apost,  II.  31—41;  III.  25,  comp.  Eremia  XXXI.  34,  Fapt. 
Apost.  XVI.  14 — 15;  XVI.  30 — 39;  1.  Cor.  16:  toate  sunt  în  defavorul  lor. 
Un  loc  clasic  e  la  Fapt.  Ap.  VIII.  14 — 17  unde  se  spune  că  Apostolii  în 
Samaria  au  botezat  o  comunitate  întreagă.  E  imposibil  ca  în  aceasta  să 
nu  fi  fost  copii. 

Cu  privire  la  ierarhie,  zicând  că  existenţa  acesteia  e  nebazată  la  noi, 
se  provoacă  cu  nedreptul  la:  Marcu  IX.  38—39,  dar  nu  iau  în  samă  lo¬ 
curile  dela  I,  Cor.  XII.  3 — 11.  Se  referă  tot  cu  nedreptul  şi  Ia  locurile: 
I.  Cor.  XIV.  26—31,  Efes.  V.  19,  Colos.  III.  16,  Oalat.  III.  28,  dar  spre  a 
le  interpretă  corect  nu  ţin  seamă  de  locurile :  I.  Cor.  XII.  28 — 29,  Efes.  IV. 
11 — 12,  Iacob  IU.  1,  Romani  X.  15. 

Preoţia  îşi  are  originea  încă  de  pe  timpul  patriarhilor  —  aceştia  erau 
slujitorii  şi  învăţătorii.  Îndată  ce  s’a  dat  legea,  s’a  ales  neamul  lui  Levi 
pentru  serviciul  preoţesc.  (Eşire  XXVIII,  1 — 3). 

Moise  a  împărţit  ierarhia  V.  T.  în  3  trepte,  arhierească,  preoţească 
şi  levitică,  iar  cu  700  ani  n.  de  Ch.  s’a  prezis  că  va  veni  vremea  când 
Dzeu  îşi  va  alege  preoţi  dintre  credincioşi  în  genere  (Isaia  LXVI  18 — 21) 
şi  nu  numai  din  seminţia  lui  Levi  şi  urmaşii  lui  Aaron,  ceeace  s’a  realizat 
întocmai,  pentrucă  Isus  e  preot  după  rânduiala  lui  Melhisedec  şi  nu  după 
a  lui  Aaron  (Ps.  CIX.  4,  Evrei  VI.  20.) 

în  Test.  Nou,  Christos  şi-a  ales  numai  12  Apostoli  şi  numai  cătră  aceia 
a  zis  cuvintele  dela  Ioan  XV.  16.  Numai  lor  le-a  dat  puterea  să  predice 
învăţăturile  Sale  (Matei  X.  1—7,  XIII.  11,  Luca  IX  1 — 6.)  Numai  lor  le-a 
dat  diferite  prerogative:  îoan  XV  26 — 27,  Matei  X.  19 — 20,  Luca  XXI  15. 
El  a  instituit  deci  ierarhia  înainte  de  a  se  răstigni  pe  lemnul  crucei.  După 
înviere  tot  numai  lor  le-a  dat  autorizaţia-  de  a  propovădui  credinţa,  de  a 
administra  tainele  (Matei  XXVIII  18 — 20)  etc.  Niciodată  n’a  zis  Mântui¬ 
torul  tuturor  credincioşilor  să  boteze,  să  înveţe,  să  ocârmuiască,  ci  numai 
cătră  Apostoli.  Apostolii  au  şi  urmat  cuvintelor  Mântuitorului  (Fapte  V. 
42;  I.  Cor.  IX.  16,  I.  Cor.  IV.  1.)  Se  face  amintire  de  diaconi,  prin  cetăţi 
se  aşază  preoţi  (Tit,  I.  5),  se  institue  episcopi  (I.  Timot  IV.  14,  II.  Tim.  I. 
6,  I.  Tim.  NI.  15.).  Părinţii  bisericei  încă  recunosc  originea  divină  a  ierar¬ 
hiei  bisericeşti,  împărţirea  ei  în  trepte  şi  sfera  ei  de  activitate. 

Cu  toate  acestea  adventiştii  nu  recunosc  ierarhia  şi  de  aici  se  ex¬ 
plică  apoi,  că  aduc  cele  mai  îndrăzneţe  acuzaţii  personale  la  adresa  preo¬ 
ţim»  ;  ei  atacă  vieaţa  privată  a  acesteia,  fără  a  se  gândi  la  predicatorii  lor. 
Impută  preoţimii,  că  primeşte  recompense  pentru  slujbele  ce  Ie  face  cre¬ 
dincioşilor,  dar  în  încăpăţinarea  lor  nu  bagă  în  seamă  cuvintele  dela:  Mateiu 
X.  9 — 11;  Luca  X.  7,  a  doua  lege  XXV  4,  I.  Cor.  IX.  4 — 14,  Numeri  III. 
46 — 51,  a  doua  lege  XVIII  1 — 5,  Levitic  III.  10 — 16,  II.  Tes.  III.  8,  9;  II. 
Cor.  XI.  8.  Noi  deci  sprijinim  pe  Biblie  primirea  recompenselor,  dar  ei 
cari  din  banii  lor  susţin  casele  de  rugăciune,  plătesc  predicatori  şi  provăd 
pe  propagandişti  cu  cele  necesare,  cu  ce  se  justifică? 

în  chestia  combaterii  acestei  secte  a  mai  scris  în  1911  P.  Sa  Arhie¬ 
reul  Soft  oaie  Craioveanu  în  <  Pagini  Teologice »  a.  I.  Nr.  4  şi  5,  ocupân- 
du-se  în  special  de  istoricul  ei. 

Tot  în  anul  1911  Econ.  C.  Nazarie ,  combate  învăţătura  lor  despre 
icoane  în  broşura:  «Cinstirea  sfintelor  icoane  şi  adventiştii*  (Bucureşti.  Tip. 
Cărţilor  Bis.)  Părerile  adventiştilor  cari  se  razimă  mai  ales  pe  porunca  a 
doua  a  decalogului,  sunt  eronate,  pentrucă  din  context  se  vede  lămurit, 
că  se  interzice  numai  închinarea  la  idoli  existentă  la  păgâni.  Aceasta  se 
învederează  dela  Eşire  XXV.  18;  XXVI.  1.  Din  aceste  locuri  reiese,  că 
Moisi  a  primit  dela  Dzeu  poruncă  să  facă  doi  Cheruvimi  de  aur  vărsaţi 
şi  un  Cheruvim  lucru  de  ţesător,  deci  numai  zugrăvirea  idolilor  n’a  fost 
permisă.  Nu-i  adevărată  afirmaţia  că  icoanele  s’ar  fi  introdus  numai  după 

sinodul  dela  787,  căci  loan  Damaschin  încă  în  760  a  scris  un  tratat  de¬ 
spre  icoane. 

în  veacul  al  IV-lea  istoricul  Eusebiu  spune  că  a  văzut  o  mulţime  de 
portrete  de  ale  Mântuitorului,  ale  lui  Petru  şi  ale  lui  Pavel,  care  s’au  con¬ 
servat  până  la  timpul  său  (Istoria  bis.  şi  vieaţa  lui  Constantin  cel  mare 
Trad.  de  Iosif  Gheorghian.  Bucureşti  1806,  pagina  225). 

între  multe  altele  ei  întreabă,  că  dacă  icoanele  sunt  sfinte,  pentruce 
nu  rămân  nestricate?  De  ce  nu  fac  minuni  până  vedem  cu  ochii  noştri?  Ei 
nu  admit  deci  că  ele  ar  face  minuni  şi  astfel  îşi  uită  de  citatele  dela  Isus 
Navi  III.  4,  I.  Imp.  cap.  IV— VI;  Matei  IX,  XIV.  36,  Luca  VI.  10;  Fapt 
Ap.  XIX.  12.  Ţin  să  amintesc  aici  că  în  privinţa  închinării  icoanelor  ei 
pot  fi  combătuţi  cu  foarte  mare  succes  prin  scrierea  «Tratat  despre  cin¬ 
stirea  şi  închinarea  icoanelor  în  biserica  ortodoxă  şi  despre  icoanele  fă¬ 
cătoare  de  minuni  în  România»  de  Melchisedec  fost  episcop  de  Roman, 
tipărită  în  Bucureşti  in  1800.  Tip.  Cărţilor  Bis.,  în  care  găsim  descrierea 
frapantă  a  lăcrimărei  miraculoase  a  icoanei  Maicii  Domnului  din  catape¬ 
teasma  bisericei  dela  mănăstirea  Socola  de  lângă  laşi. 

Cea  mai  recentă  apariţie  cu  privire  la  secta  adventiştilor  e  confe¬ 
rinţa:  «.Despre adventişti»  ţinută  de  preotul  Constantin  Gh.  Andrei  cu  ocazia 
întrunirii  conferenţelor  pastorale  în  Focşani  în  Noemvrie  1911.  Are  23  pa¬ 
gini,  dar  nu  conţine  nimic  nou  afară  de  amintirea  în  rezumat  a  unor  obi¬ 
ceiuri  practicate  de  această  sectă,  ca  spre  pildă:  spălarea  picioarelor,  apoi 
credinţa  lor  referitoare  la  Sf.  Euharistie,  la  obiceiul  practicat  la  înmor¬ 
mântări,  refuzarea  serviciului  militar  şi  a  jurământului. 

Aş  fi  ajuns  la  sfârşit  cu  expunerea.  Scopul  mi-a  fost  să  arăt  în¬ 
semnătatea  scrierilor  prin  cari  se  pot  combate  adventiştii,  a  căror  idei  cir- 
culează  în  mare  parte  şi  între  nazarenii  dela  noi.  Să  cetim  scrierile  cari 
s'au  înşirat,  căci  ne  vom  convinge  din  ce  în  ce  mai  mult,  că  aşezămintele 
bisericei  noastre  se  bazează  pe  orânduiri  dumnezeeşti;  vom  vedea  într’o 
icoană  şi  mai  frumoasă  chemarea  în  serviciul  căreia  ne-am  pus;  vom  vedea 
că  dacă  avem  de  gând  să  păzim  sufletele  credincioşilor  de  curente  frivole 
avem  lipsă  de  cunoaşterea  cea  mai  temeinică  a  celei  dintâi  arme  spiri¬ 
tuale,  a  Bibliei,  pe  care  sectarii  deosebiţi  o  răsfoiesc  cu  multă  dibăcie, 
deşi  se  folosesc  de  apucături.  Şi  văzând  aceasta  ne  vom  potenţa  zelul  şi 
trebue  să-l  potenţăm. 

Pe  lângă  făptui  că  predicatorii  sectelor  sunt  foarte  mulţi  în  raport 
cu  aderenţii  ce-i  au,  mai  vine  şi  aceea,  că  ei  se  specializează  în  mod  deo¬ 
sebit  şi  astfel  şi  noi  trebue  să  ne  nizuim  poate  cu  puteri  întreite,  fiindcă 
ei  pun  la  dispoziţia  sectei  lor  publicaţii  de  conţinut  religios  aproape  gra¬ 
tuit,  iar  Cartea  Cărţilor  o  răspândesc  cu  multă  râvnă,  pe  când  la  noi  nu 
este  aşa.  Să  ne  aducem  aminte  că  şi  la  noi  sunt  mulţi  cari  deşi  nu  neagă, 
dar  nu  se  mai  închină  la  icoane,  nu-şi  mai  fac  sfânta  cruce,  crezând  că-i 
râde  lumea.  Trebue  să  purtăm  grijă  de  creşterea  religioasă  a  tineretului, 
căci  numai  o  cultură  religioasă  ne  asigură  viitorul.  Gh.  Comşa. 

PREDICĂ  LA  DUMINECA  VI.  DUPĂ  PAŞTI. 

Un  om  carele  se  chiamă  Usus,  a  făcui 
tină  şi  a  uns  ochii  mei  şi  a  zis  mie:  Mergi 
la  lacul  Siloamului  şi  te  spală!  Şi  mergând 
şi  spălându-rnă  am  văzut.  Ioan  9,  11—12. 

Iubiţi  fii! 

Dumineca  aceasta,  după  numele  omului  ce  l-a  vindecat  Domnul 
lisus  în  una  din  Sâmbete  în  Ierusalim,  numcşte-se  şi  «Dumineca  orbului». 
Orb  s’a  născut  omul  şi  mulţi  ani  a  trăit  —  nainte  de  vindecare  în 
orbie.  Trudită  vieaţă  şi  lungă  vreme  de  chin.  Mulţi  ani  să  poată  umblă 
dintr’un  loc  într’altul  numai  dacă  alţii  îl  poartă  de  mânecă,  mulţi  ani  să  nu 
poată  lucră,  mulţi  ani  să  fie  silit  a  aşteptă  până  altora  li  se  va  face  milă  a-i 
da  codrul  de  pane  la  susţinerea  vieţii  —  sunt  stări  ce  dor  şi  ard  mai  tare 
ca  ferul  roş  intrând  în  came  vie.  De  câteori  streinii  nu  i-au  întins  apă  în 
loc  de  pâne  şi  pânc  în  loc  de  apă !  De  câteori  nu  şi-a  stâmpărat  foamea, 
numai  cu  «făr  mituri» !  (Celce  face  milă  dă  cât  se  îndură,  nu  de  cât  are 
lipsă  la  stâmpărarea  foamei  flămândul).  Noroc  că  nu-i  muriseră  încă  pă¬ 
rinţii.  Bătrâni,  slabi  acum...  Grija  lor  însenină  totuş  truditele  zile  a  fiiului 
fără  vedere. 


Şi  nici  nu  durerile  cât  mai  vârtos  chinurile  sufleteşti  făceau  nesu¬ 
ferită  soartea  orbului.  Greu  îl  frământă  frica  de  mâne.  Poate  să-şi  piardă 
părinţii,  poate  să  ajungă  cu  totului  pe  stradă.  Lipsa  de  soţi  —  în  noaptea 
fără  sfârşit,  căror  să  le  spună  ce  are  pe  inimă  —  îi  măreă  şi  ea  untul. 
Soarte  bună-i,  să  stea  cineva  vecinie  în  fundul  temniţei,  având  de  soţi 
numai  greerii  şi  întunerecul?  Sunt  pentru  om  munci  mai  grele  ca  a  fi 
singur  în  lume,  a  stă  ca  pironit  întrtun  loc  toată  vieaţa  sa?  —  Nici  mun¬ 
cile  iadului  nu  întrec  aşa  munci...  Se  zice,  că  a  fost  cândva  un  om 
osândit  (pentru  fărădelegile  multe  ce  făcuse)  a  duce  în  vârful  muntelui 
un  mare  bolovan  rotilat  şi  a-1  face  să  steâ  acolo.  Creasta  fiind  însă  ascu¬ 
ţită,  abiă  atingea  vârful  muntelui  şi  se  şi  rostogolea  cu  mare  sgomot 
într’altă  parte  Ia  vale.  Eră  greu  a  urcă  în  sus  cu  aşa  povară,  de  zece  ori 
mai  greu  a  o  ajunge  în  fugă  la  vale  şi  a  porni  îndărăt.  îi  sbucneâ  inima, 
cădea  în  nesimţire.  Nu  puteâ  odihni  totuş  nici  pe  un  moment.  Osânda 
îl  mână  înainte...  Urcă  şi  cobora,  coborâ  şi  urcă,  fără  a  şti  ce  va  să  zică 
odihna  şi  întrămarea  puterilor  sleite  de  oboseală...  Starea  osânditului 
acestuia  din  poveste,  dă  icoană  adevărată  suferinţelor  sufleteşti  ale  orbului. 

Câtă  nefericire! 


Scris  este  însă:  Tot  celce  va  chiemâ  numele  Domnului  se  va  mântui 
(Rom.  10,  13)  şi  într’alt  loc:  Şi  va  fi  carele  va  chiemâ  numele  Domnului 
se  va  mântui,  că  în  muntele  Sionului  şi  în  Ierusalim  va  fi  cel  mântuit, 
precum  a  zis  Domnul  şi  ceice  binevestesc  pe  carii  i-a  ales  Domnul  (loil  2, 
32).  Mângăerile  aceste  ale  lui  loil  şi  Ap.  Pavel,  în  cea  mai  mare  măsură, 
s’au  adeverit  Ia  «orbul  din  naştere».  Fiind  dânsul  dintre  oamenii  ce  chiamă 
pe  Domnul  în  ajutor  (chiar  lisus  îi  dă  atestatul  bun  când  grăeşte  de  el: 

«nici  acesta  nu  a  păcătuit,  nici  părinţii  Iui  (loan  9,  3)  —  «se  arătară  lu¬ 
crurile  Domnului  la  el»,  când  soartea  şi-o  credea  vecinică  şi  nici  mai 
cugetă  la  vindecare.  îşi  căpătă  vederea  (ce  nainte  nici  o  avuse)  şi  schim- 
băi-se  şi  soartea:  din  tristă  în  veselă,  din  nefericită  în  fericită.  Cel  ce  nu 
pricepuse  nicicând:  ce  va  să  zică  câmp  verde  şi  înflorit,  raze  de  soare 
strălucitoare,  cer  înstelat  —  avu  parte  a  se  desfăta  în  privirea  «lucrurilor 
lui  Dumnezeu»,  cum  se  desfătcază  copilul  mic  ce  iese  pentru  întâiadată 
cu  mama  din  casă  şi  afară  vede  «măreţia  lui  Dumnezeu »  ce-I  încunjură 
de  toate  părţile,  încât  şi  resuflarea  i  se  opreşte  de  pătruns  ce  e. . . 

Cum  s’a  săvârşit  minunea?  —  Evanghelistul  în  cuvintele  ce  le-am  pus 
în  fruntea  cuvântărei  acesteia,  vindecarea  orbului  o  redă  aşa:  «Un  om, 
carele  se  chiamă  lisus,  a  făcut  tină  şi  a  uns  ochii  mei  şi  a  zis  mic:  Mergi 
la  lacul  Siloamului  şi  te  spală!  Şi  mergând  şi  spălându-mă  am  văzut. 
(Ioan  9,  11—12). 

Care  va  se  zică,  vindecarea  orbului  a  venit  dela  lisus,  care  a  scuipat 
jos,  a  făcut  tină,  a  uns  cu  ea  ochii  —  locul  ochilor  —  şi  a  îndrumat  pe 
orb  la  Siloam.  Nu  i-a  trebuit  om  să-l  ducă  la  Siloam.  Deja  pe  drum  a 
văzut,  a  putut  de  sine  face  drumul  —  el,  celce  nainte  -  -  nu  putea  merge 
singur  nici  cale  de  3  paşi,  necum  până  la  lacul  Siloamului... 

lisus  a  fost  cauza  vindecării  orbului :  lisus  Dumnezeu,  nu  lisus  omul. 
S’a  dovedit  deci  şi  în  acest  caz:  cât  de  mare  este  puterea  de  sus  şi  cât 
bine  face  Dumnezeu  celor  ce-i  cer  ajutorul.  Vindecarea  mai  presus  de 
fire  ne  face  a  strigă  cu  Psalmistul:  «Mare  eşti  Doamne  şi  minunate  sunt 
lucrurile  Tale,  şi  nici  un  cuvânt  nu  este  destul  a  spune  lauda  minunilor 
Taie!»...  Tu  şi  numai  Tu  Doamne  ai  putut  da  vedere  celuice  nu  vedea, 
doar  şi  organele  vederii  i-a  lipsit! 

Adevărat,  că  cuvintele  date  de  Evanghelist  în  gura  orbului  par  a  nu 
mărturisi,  că  Dumnezeu  l-a  vindecat.  «Un  om  carele  se  chiamă  lisus,  a 
făcut  tină»  —  zice  orbul.  Nici  măcar  «domn»  nu  numeşte  pe  binefăcă¬ 
torul.  Nepotrivit  graiu  în  gura  orbului!  —  veţi  zice.  Orbul  a  căzut  în 
păcatul  nemulţămirei,  cum  cad  nenumăraţi,  cari  fac  rău  pentru  bine  şi  cu 
hule  răsplătesc  lauda.  Nu,  iubiţilor!  Nu  graiul  nemulţămirei  îl  cetim  din 
spusele  orbului,  ci  graiul  fără  meşteşug  ce-i  vine  pe  limbă  în  momentul 
insufleţirei.  Om  l-a  văzut  mai  întâi  şi  om  îl  şi  numeşte  pe  lisus,  cum  şi 
eră.  Dar  nu-1  ţine  de  om  —  în  sufletul  său,  ci  Dumnezeu-om.  Se  cu¬ 
noaşte  aceasta  din  alte  cuvinte  de  mai  la  vale  ale  orbului,  în  cari  apărând 
pe  lisus  faţă  de  jidovi  astfel  se  rosteşte:  «Intru  acesta  este  minune,  că 
voi  nu  ştiţi  de  unde  este  (lisus)  şi  a  deschis  ochii  mei,  şi  ştim  că  Dum¬ 
nezeu  pe  păcătoşi  nu-i  ascultă,  ci  de  este  cineva  cinstitor  de  Dumnezeu 
şi  face  voia  Lui,  pe  acela  îl  ascultă.  Din  veac  nu  s’a  auzit  că  a  deschis 
cineva  ochii  celui  născut  orb.  De  nu  ar  fi  acesta  (lisus)  dela  Dumnezeu, 
nu  ar  fi  putut  face  nimica  (Ioan  9,  30 — 33). 

Oraiurile,  cum  vedem,  se  întregesc  unele  pe  altele.  în  cel  dintâi 
cunoaştem  însufleţirea  faţă  de  persoana  lui  lisus,  în  al  doilea  se  face  prea¬ 
mărirea  Dumnezeului  celui  ce  vindecă  ranele  şi  alinează  durerile. 

Graiurile  orbului,  afară  de  asta,  dau  puternică  dovadă  filozofică  în 
mâna  noastră  a  creştinilor  de  a  putea  combate  cu  ele  pe  ceice  vinde¬ 
cările  boalelor  le  ascriu  singur  doftorilor  şi  lucrărilor  paterilor  din  natură , 
sau  firei. 

Se  vindecă  cutare  bolnav  —  zice-se  chiar  în  graiul  de  obşte  al  multora 
—  căci  i-a  stat  în  ajutor  firea  sa  tare  ce  a  răsbit  boala,  ori  a  avut  putere 
leacurile  doftorului  asupra  bolnavului.  Ba  şi  doftori  sunt,  cari  ne  iau  în 
nume  de  rău,  când  cutezăm  a  le  spune,  că  Dumnezeu  ne-a  vindecat,  nu  ei. 

Nu  trag  la  îndoială  iscusinţa  omenească.  Dacă  de  laudă  sunt  vrednici 
doftorii,  cel  dintâi  ce  le  dă  lauda  eu  vreau  să  fiu.  Măreţ  lucru  săvârşesc 
şi  mult  bine  fac  celor  ce  sufer.  Să  nu  se  supere  însă,  când  eu  ca  creştin 
strig  cu  orbul:  «Intru  acesta  este  minune,  că  voi  nu  ştiţi  de  unde  este  şi 
a  deschis  ochii  meih  Doftorii,  da,  cunosc  mersul  boalei,  au  aflat  doftoria 
ce  poate  schimbă  boala.  Puterea  doftoriei  însă  nu  dela  ei  emanează.  Firea 
poate  şi  ea  ajută  bolnavului,  răzbind  boala.  Nici  firea  nu  dela  ea  are 
putere .  în  amândouă  cazurile  puterea  este  dela  o  fiinţă  care  a  făcut  şi 
pe  om  şi  firea,  şi  a  dat  putere  vindecătoare  buruenilor ,  apelor,  prafurilor 
de  folosesc  ca  doftorii.  Doftorii  şi  natura  lucră,  ca  să  folosesc  o  asemănare, 
cum  lucră  ceasornicarii.  Ceasornicarii  pun  roatele  orologiului,  ei  curăţă  roa¬ 
tele,  le  înlocuesc  cu  alte  nouă,  pun  în  mişcare  întreg  mersul.  Nu  a  lor  este 
însă  singurul  merit,  că  avem  ceasuri.  Merit  de  căpetenie  au  fabricele, 
unde  se  fac  roatele  şi  maşinăriile  şi  merit  şi  mai  de  căpetenie  are  ceice 
a  aflat  meşteşugul  mai  întâi  a  face  ceasuri. 

Deci  ce  ne  rămâne  şi  nouă  alta,  decât  să  strigăm  cu  orbul :  « De  nu 
ar  fi  acesta  dela  Dumnezeu  nu  ar  fi  putut  face  nimic /» 

Aşa  el  Dumnezeu  este  doftorul  cel  mai  mare,  ceice  toate  le  vindecă, 
ajută  şi  acolo  unde  mintea  omenească  se  opreşte,  învie  morţii,  dă  vedere 
celor  ce  n’au  organele  vederii.  Numai  Dumnezeu  ceice  a  făcut  lumea 
din  nimic  poate  creâ  toate.  Nouă  oamenilor  ni-e  dat  numai  a  ne  folosi 
de  puterile  dumnezeeşti  din  natură,  întorcând  în  folosul  nostru  lucrările  lor. 

Dacă  veţi  auzi,  iubiţilor,  cândva  zicând,  că  natura  ajută,  natura  şi 
doftorii  fac  vindecările,  apoi  să  înţelegeţi  graiurile  aşa,  că  mâna  lui  Dum¬ 
nezeu  lucră  prin  natură  şi  leacuri,  dar  nu  că  natura  oarbă  poate  face  ceva 
dela  sine. 


Zice  orbul:  «un  om  ce  se  chiamă  Iisus  a  făcut  tină  şi  a  uns  ochii 
mei».  N’a  avut  oare  Iisus,  ca  Dumnezeu,  şi  alt  mijloc  a  vindecă  pe  orb? 
Trebuia  neapărat  să  facă  tină?...  Ceice  cu  cuvântul  a  înviat  pe  Lazar  din 
morţi,  a  vindecat  bolnavii,  a  îndreptat  mersul  şchiopilor  —  se  puteâ  folosi 
şi  aci  de  puterea  cuvântului.  Puteâ  zice:  Fiule,  poruncesc  a-ţi  deschide 
ochii!  Şi  s’ar  fi  deschis.  A  scuipat  însă  şi  a  făcut  tină,  ca  să  ne  dee  îndemn, 
ca  şi  noi  cu  fapte  să  sărim  în  ajutorul  aproapelui,  nu  din  gură.  Jidovul 
(levitul)  ceice  a  trecut  pe  lângă  omul  bătut  de  tâlhari  a  zis  şi  el  nu  odată 
cătră  alţii,  că  datori  suntem  a  sări  în  ajutorul  celor  în  năcazuri,  preotul 

va  fi  predicat  şi  el  poporului  tot  aşa.  Nici  unul  n’a  dat  însă  ajutor.  A 
ajutat  bătutului  Samarineanul  ce  nu  se  fălea  cu  vorbe  —  făcea  fapte  (Luca, 
10,  30 — 35).  Aşa  datori  suntem  noi  a  urmă  Samarineanul.  La  asta  ne 
îndrumă  lisus  —  făcând  tină  şi  ungând  cu  ea  ochii  orbului. 

Fapta  Domnului  lisus  ne  strigă  parică:  «Faceţi  şi  voi  aşişderea!» 

Putem  noi  face  minuni?  —  Nu  asta  se  cere!  Se  cere  să  pregătim 
«Siloame»  pe  seama  celor  ce  sufer.  A  face  Siloame  va  se  zică,  a  tinde 
mână  de  ajutor  şi  adăpost  celorce  stau  lângă  drumuri  şi  cer  «pomană». 
Poate  bietul  bătut  de  soarte  n’a  mâncat  de  zile  întregi;  poate  nici  când 
n’a  avut  pat  ca  oamenii,  poate  nici  bunătatea  căminului  părintesc  nu  o 
cunoaşte.  Să-i  ştergem  bietului  lacrimile!  Să-l  primim  la  noi,  să-l  îmbră¬ 
căm,  să-i  alinăm  foamea.  Dacă  nu  avem  «aur,  argint»,  barăm  o  vorbă 
bună  să-i  dăm.  Cea  mai  mare  barbarie  ar  fi  dela  noi,  când  faţă  de  aceşti 
nefericiţi  ne  purtăm  ca  cei  de  cari  s’au  scris  aceste:  « fi  au  fost  când  de 
veselia  inima  lor ,  au  zis :  Chemaţi  pe  Samson  din  casa  temniţei  ţi  să 
joare  înaintea  noastră ,  si  au  chemat  pe  Samson  din  temniţă  şi-şi  băteă 
joc  de  el  (Judecători  16,  25).  Nici  ceriul  nici  pământul  nu  ni-ar  iertă  purtân- 
du-ne  aşa  cu  nefericiţii.  Samsonii  (năcăjiţii  din  lume)  de  ajutor  au  lipsă, 
nu  de  ocări,  nu  de  batjocuri... 

Barbarii,  asupritorii  de  tot  felul  pot  crede,  că  dreptul  de  a  fi  în  lume 
îl  are  cel  mai  tare;  noi  creştinii,  noi  oamenii  de  inimă,  noi  ceice  dorim 
întărirea  societăţii  nu  putem  nici  zice,  nici  face  aşa.  Unde  am  ajunge? 
Ar  mai  fi  societate  de  oameni  în  lume  ?  S’ar  putea  susţinea  pacea  atât 
de  dorită  între  oameni?...  Hienă  e  omul  fără  inimă,  şi  în  împărăţia  hie¬ 
nelor,  ştim,  nu  poate  înflori  nici  o  virtute. 

Ajutorul  ce-1  dăm  aproapelui,  dacă  e  să  aline  suferinţele,  nu  poate 
rămânea  răsleţ,  trebue  să  ia  formă  hotărîtă  de  crearea  instituţiilor  filan¬ 
tropice  pe  seama  nefericiţilor.  Alt  soare  ar  străluci  săracilor  noştri,  când 
am  putea  zidi  «casă»  anume  pentru  ei,  unde  să-i  putem  primi,  să  le  dăm 
câte  un  pat,  să  le  facem  parte  de  căldură  şi  hrană.  Instituţia  le-ar  veni 
ca  doftoria  cea  mai  puternică,  dar  şi  mulţămirea  noastră,  că  ne  unim  în 
a  face  bine  năcăjitului,  deplină  ar  fi...  începutul  îl  putem  face  cu  o  cutie 
ce  se  aşează  la  loc  potrivit  al  întrărei  în  biserică.  Miloşii  aruncând  filerii 
acolo,  epitropia  parohială  — ■  după  pian  dinainte  primit  —  ar  scoate  banii 
şi  i-ar  împărţi  între  săracii,  bolnavii,  nefericiţii,  orbii  comunei...  Creştinii 
dintâi,  când  ardea  văpaia  credinţei  şi  mila  de  săraci  în  măsură  mai  mare 
ca  în  zilele  noastre,  aşa  au  procedat;  şi  cu  mari  slove  s’au  scris  numele 
lor  în  cartea  vieţii. 

Iubiţilor! 

E  înaintat  timpul  şi  firul  vorbei  nu  se  poate  ţese  mai  departe.  Aţi 
şi  prea  obosi,  poate,  ţesând  atâtea  idei  unele  întrialtele.  Ideile  prea  multe 
sunt  ca  şi  povara  prea  mare  —  nu  le  poate  purtă  sufletul.  Nu  ţes  deci, 
dar  ridic  pânza  ce  am  ţesut,  s’o  vedeţi  cât  de  măreaţă  e.  Am  cunoscut 
nefericirea  orbului  din  naştere;  ne-am  dumirit,  că  numai  puterea  de  sus 

!-a  vindecat,  am  simţit  şi  noi  toată  nefericirea  şi  ne-am  hotărît  a  urma 
pilda  celorce  zidesc  case  de  scăpare  pentru  bolnavi...  Sta-vom  oare  ne¬ 
păsători  faţă  de  atâtea  constatări  ?  Rămânea-vom  la  vorbe,  ori  păşim  la 
fapte?...  Filantropia  a  ridicat  şi  civilizat  popoarele,  ce  se  dovedeşte  cu 
istoria  ţărilor  creştine  —  fără  osebire  de  neam  şi  limbă;  egoismul  la  rândul 
său  le-a  sălbătăcit.  Argument  (razim)  pentru  asta  ne  dă  chiar  migraţia 
(mutarea  dintr’un  loc  într' altul  a)  popoarelor  din  veacul  de  mijloc,  la  cari 
sabia  eră:  crucea,  şi  prada,  jaful,  sângele  de  om  —  jertfa.  Din  temelii  s’a 
răsturnat  atunci  toată  rânduiala  socială,  ba  urmele  barbariei  lor  nu  s’au 
şters  de  tot  din  lume  nici  azi... 

Când  deci  zi  de  zi  cunoaştem  tot  mai  bine,  că  fără  a  ne  răzimâ 
unii  pe  alţii,  nu  o  mai  putem  duce  -  nu  se  poate  să  ne  închidem  în 
cetăţuia  strâmtă  a  egoismului  personal,  ci  trebue  să  păşim  pe  terenul  de 
muncă  a  filantropiei  creştine.  Să  păşim  deci,  încă  odată  zic,  la  muncă  fi¬ 
lantropică,  urmând  pilda  lui  Isus,  care  din  filantropie  (iubire  şi  milă  a 
deaproapelui)  a  săvârşit  şi  minunea  din  evanghelia  de  azi  a  orbului... 

Darul  Domnului  Isus  Christos  şi  dragostea  lui  Dumnezeu  Tatăl  să 
fi  cu  noi  cu  toţi»  şi  să  deschidă  ochii  sufletului  nostru,  ca  aşa  să  facem! 

Amin.  Vasile  Gan, 

protopop. 


MIŞCAREA  LITERARĂ. 

Administraţia  bisericească,  de  loan  Genţ,  protopop  greco-catolic 
în  Oradea-mare.  Cu  permisiunea  Preaveneratului  Ordinariat  episcopesc 
greco-catolic  de  Oradea-mare.  Tipografia  Nagyvarâd  1912—766  pagini, 
cu  o  prefaţă.  Cuprinsul  şi  Indice  alfabetic.  —  Preţul  12  coroane. 

în  prefaţă  autorul  ne  spune  scopul  urmărit  prin  lucrarea  aceasta  va¬ 
loroasă,  şi  anume:  «să  dau  în  mânile,  păstorilor  noştri  sufleteşti  o  carte 
vastă,  care  să  le  servească  nu  numai  lor  de  un  povăţuitor  bun  în  diferitele 
ramuri  ale  administraţiei  bisericeşti  şi  în  cauzele  şcolastice,  ci  după  prin¬ 
cipiul  că  preotul  bun  trebue  să  fie  tuturor  toate,  cu  cunoştinţele  juridice 
cuprinse  în  cartea  aceasta  să  poată  grăbi  în  ajutorul  credincioşilor  lor  chiar 
şi  în  afacerile  lor  lumeşti.  Conform  scopului  urmărit  e  aranjat  şi  mate¬ 
rialul  în  22  de  titluri.  Titlul  I  e  mai  mult  istoric.  Titlurile  II-  XVI  cuprind 
chestiuni  referitoare  la  viaţa  bisericească  internă  şi  chestiuni  referitoare  la 
administraţia  bisericească,  Ia  conducerea  oficiului  parohial  şi  la  raportul 
bisericei  cu  statul  şi  cu  oficiile  publice  ale  statului.  —  Titlul  XVII  cuprinde 
cauza  şcolară.  Titlul  XVIII  şi  XIX  se  ocupă  cu  fonduri,  fundaţiuni,  reu¬ 
niuni,  asociaţiuni,  tovărăşii.  Titlurile  XX — XXII  cauze  administrative  de 
stat,  dări  şi  taxe,  cauze  de  drept  privat. 

Dupăcum  ne  spune  însuşi  autorul,  ca  bază  a  lucrării  i-a  servit  lucrarea 
«Egyhâzi  Kozigazgatâs»  scrisă  în  limba  maghiară  de  Dr.  Geizs.  Din  acest 
op  a  preluat  autorul  cele  mai  multe  ordinaţiuni  ministeriale,  legi,  decisuri 

judecătoreşti,  precum  şi  cunoştinţele  cuprinse  în  titlii  XX— XXII,  adecă 
cauzele  administrative  de  stat,  dări,  taxe  de  drept  privat 

Pentru  chestiunile  şi  afacerile  bisericei  greco-catolice  a  studiat  cer- 
cularele  apărute  în  toate  4  diecezele  gr.  cat.  dela  anul  Î870  începând, 
precum  şi  actele  şi  decretele  sinoadelor  arhidiecezane  şi  diecezane  gr.-cat. 
scoţând  din  ele  dispoziţiunile,  regulamentele,  normativele  ce  sunt  în  vi¬ 
goare  în  fiecare  dieceză,  şi  punându-le  în  o  ordine  sistematică  le  publică 
aproape  din  cuvânt  în  cuvânt.  «Cartea  întreagă  e  o  colecţiune  de  docu¬ 
mente  şi  citaţiuni»,  iar  scopul  prefipt  autorul  şi  l-a  ajuns,  căci  £arteA-ar.easia~ 
de  fapt  e  de  cel  mai  mare  folos  pentru  oricare  preot  şi  păstor  sufletesc, 
dupăce  se  extinde  aproape,  aşupra  Jututomjchestiunilor  cari  pot  -obveni.  în 
viaţă' şipraxa  pastorală.  Fiecare  preot,  ca  păstor  sufletesc,  ca  conducător 
al  oficiului  paroTiiâT,  câ^director  şcolar,  ca  cetăţean  al  statului  cu  uşurinţă 
luându-se  după  indicele  alfabetice,  poate  află  îndrumări  bune,  desluşiri 
clare  referitor  la  toate  trebuinţele.  Fiecare  titlu  e  lucrat  pe  baza  legilor 
şi  ordinaţiunilor  bisericeşti,  a  legilor  statului  şi  pe  baza  ordinaţiunilor  mi¬ 
nisteriale. 

Găsim  citate  din  sfânta  Scriptură,  din  sfinţii  părinţi,  din  Euhologiile 
cele  mai  bune,  din  opurile  cele  mai  însemnate  ale  teologilor.  Natural  că 
autorul  ţine  cont  aproape  numai  de  trebuinţele  şi  instituţiunile  bisericei 
greco-catolice  româneşti  din  Ungaria.  în  special  opul  acesta  va  face  cele 
mai  bune  servicii  preoţilor  din  cele  4  dieceze  greco-catolice. 

în  special  ct  priveşte  cuprinsul  opului  însemnăm  următoarele.  Titlul 
prim  tractează  despre  autonomia  provinciei  mitropolitane  greco-catolice 
de  Alba-Iulia  şi  Făgăraş.  în  nota  I.  autorul  justifică  folosirea  terminului 
autonomie,  când  de  fapt  biserica  greco-cat.  în  starea  ei  de  azi  nu  are  au¬ 
tonomie  adevărată.  Autorul  zice  «noi  (greco-catolicii)  avem  drept  incon¬ 
testabil  la  autonomie  separată  şi  arhiereii  noştri  totdeauna  s’au  silit  şi  se 
silesc  în  acolo  ca  deodată  cu  înfiinţarea  autonomiei  catolicilor  ungari  să 
avem  şi  noi  autonomia  noastră  separată,  în  carea  să  poată  întră  şi  laicii 
noştri,  şi  în  comun  cu  clerul  să  lucreze  pentru  înflorirea  tuturor  aşeză¬ 
mintelor  Provinciei  noastre  mitropolitane.  Cumcă  succede-va  sau  ba,  ca 
cu  timpul  să  avem  şi  noi  autonomia  noastră  proprie  ca  fraţii  grcco-orient. 
români  e  secretul  viitorului». 

Paragrafii  1  şi  2  din  titlul  prim,  fiind  de  interes  istoric  general,  căci 
ne  arată  încâtva  raportul  bisericei  greco-cat.  cu  cea  apuseană,  îi  vom  ex¬ 
pune  mai  pe  larg.  §.  1.  Cuprinde:  Unirea  cu  sântul  scaun  apostolic  al 
Romei,  cap.  1.  Decretul  de  comemorare  a  sfintei  uniri,  din  care  aflăm  că 
fraţii  români  greco-catolici,  la  anul  1900  în  13  26  Sept.  întruniţi  la  al  treilea 
consiliu  provincial  au  ţinut  o  sesiune  solemnă  «celebrând  memoria  actului 
sfintei  uniri  a  bisericei  noastre  cu  sânta  Maică  biserică  catolică  a  Romei, 
şi  reînoesc  mărturisirea  credinţei  făcută  de  Părinţii  noştri».  Declară  —  în¬ 
truniţi  în  şedinţa  solemnă  —  «că  credem  şi  mărturisim  toate  şi  una  câte 
una,  câte  le  crede,  le  mărturiseşte  şi  le  învaţă  una,  sfântă,  catolică  şi  apo- 

stolică  Biserică  a  Romei...  Exprimă  alipirea  noastră  neclătită  cătră  ritul 
nostru  oriental  după  a  sa  puritate,  cătră  aşezămintele  provinciei  noastre 
metropolitane  şi  îndeosebi  cătră  autonomia  adecă  independenţa  ei  dela 
jurisdicţiunea  oricărei  alte  provincii  bisericeşti,  atârnând  ea  singură  şi  ime¬ 
diat  dela  sântul  scaun  apostolic  al  Romei»  etc. 

§.  2  tractează  despre  drepturile  şi  îndreptarea  provinciei  bisericeşti 
mitropolitane  greco-catolice  române  de  Alb.  Iul.  Făg.  Din  acest  paragraf 
vedem  că  drepturile  şi  privilegiile  mitropoliei  greco-catolice  sunt  preci¬ 
zate  în  decretul  consiliilor  ei  provinciale  din  1872  şi  1882,  aprobate  fiind 
de  sântul  scaun  apostolic  al  Romei. 

Raportul  provinciei  mitropolitane  de  Alba  Iul.  Făgăraş  cu  celelalte 
biserici  e  cel  determinat  prin  bulla  pontificială  a  papei  Piu  IX.  Ecclesiam 
Christi  din  6  Dec.  1853,  prin  care  bullă  provincia  metropolitană  de  Alb. 
Iul.  Făgăraş,  cu  toate  bisericile,  parohiile,  filialele  şi  cu  toate  persoanele 
sale  de  ori  ce  sex  şi  condiţiune  a  fost  scoasă  de  sub  jurisdicţia  mitropo¬ 
litană  şi  de  sub  orice  prerogativă  jurisdicţională,  a  arhiepiscopului  din 
Strigon.  Deci  autoritate  mai  înaltă  decât  sinoadele  sale  provinciale,  pentru 
biserica  gr.-cat.  română  e  numai  scaunul  Romei,  Sinodul  provincial  din  1900 
în  §.  5  zice:  Sinodul  (provincial)  cu  aceste  decrete  sinodale  nu  voieşte 
să  prejudece  dreptului  şi  datorinţei,  ce  o  au  arhiereii  noştri  (greco-ca- 
tolici)  de  a  conlucra  cu  prelaţii  bisericei  catolice  de  ritul  latin  în  toate 
noţiunile  cari  se  referesc  Ia  interesele  generale  ale  bisericei  catolice  din 
Ungaria  şi  la  cele  comune  ale  provinciei  noastre  bisericeşti,  cu  ale  bise- 
ricei  catolice  de  ritul  latin. 

i  Aceşti  3  paragrafi  ne  dau  o  mică  desluşire  despre  raportul  bis.  greco- 

\cat.  cu  biserica  apuseană  în  general  şi  în  special  despre  raportul  ei  în 
piserica  apuseană  din  Ungaria. 

Titlurile  următoare  se  ocupă  cu  administraţia  bisericească,  vieaţa 
bisericească,  promovarea  vieţii  religios-morale  a  credincioşilor,  cu  prin¬ 
cipii  pastorale.  In  titlul  II  e  stilul  bisericesc,  tractat  în  11  §-i,  însuşirile, 
calităţile  stilului,  diferite  protocoale  şi  redactarea  lor,  felul  corespon¬ 
denţei  bisericeşti,  rugări,  atestate,  procese  verbale,  conducerea  corectă  a 
oficiului  bisericesc,  corespondenţa  oficioasă  scutită  de  timbru,  documen¬ 
tele  oficioase. 

Titlul  III.  Religiunea  şi  moravurile.  —  începând  cu  exerciţiul  liber  al 
religiunii  tratează  despre  confesiunile  diferite,  dreptul  lor  de  a  săvârşi  cultul 
divin,  trecerile,  religia  copiilor.  Relaţiile  de  drept  ale  romano-catolicilor  şi 
greco-catolicilor.  Un  scurt  paragraf  despre  greco-orientali,  şi  raportul  lor  cu 
greco-catolicii,  rezolvirea  afacerilor  dintre  greco-orient.  şi  greco-catolici,  pe 
cale  jurisdicţională.  Sfinţirea  sărbătorilor  şi  Duminecilor,  repausul  dumineca!, 
posturile.  La  aceste  momente  luate  din  vieaţa  religios-morală  se  află  ex¬ 
plicări  dogmatice,  istorice,  expuneri  de  principii  creştineşti.  Conturbarea 
cultului  divin,  batjocorirea  cultului  divin,  a  persoanelor  bisericeşti,  cum  au 
să  fie  pedepsite  —  agitare  contra  confesiunilor.  —  Vieaţa  morală  publică, 

concubinate,  delicte  contra  moralei.  Crâşme.  Procedura  judicială  faţă  de 
vinovaţi  minoreni  şi  educaţia  lor. 

IV.  Cultul  divin,  valoarea  şi  necesitatea  cultului  divin,  formele  lui, 
prescriptele  pastorale  ale  bisericei  cu  privire  ia  săvârşirea  cultului  divin, 
învăţături  dogmatice,  morale,  sfaturi  pastorale  şi  liturgice,  concepte  din 
dreptul  bisericesc.  V.  Sacramente.  VI.  Sacramentale,  adecă  slujbele  dela 
diferite  ocaziuni,  cu  bune  şi  corecte  desluşiri  la  o  mulţime  de  cazuri  cari 
pot  obvenî. 

VII.  Frumos  şi  bine  e  expusă  instrucţia  bisericească,  fiind  pe  larg 
tractată  catehizaţia,  scoţând  la  iveală  legile,  ordinaţiunile  ministeriale,  cer- 
cularele  date  de  autoritatea  biser.  greco-catolică.  Materialul  catehetic  e 
expus  după  planul  de  învăţământ,  şi  după  necesităţile  diferitelor  şcoale. 
Datorinţele,  drepturile,  remuneraţia  cateheţilor,  limba  de  catehizaţie,  etc. 
La  fiecare  moment  sunt  expuse  şi  legile  statului  şi  ordinaţiunile  ministe¬ 
riale,  cu  o  scurtă  explicare  corespunzătoare. 

VIII.  Locurile  şi  obiectete  sacre,  în  special  biserica  cu  toate  cele  apar¬ 
ţinătoare  unei  biserici,  şi  cimiteriile. 

Titlurile  IX.— XIII.  cuprind  mai  mult  chestiuni  cari  sunt  de  interes  pentru 
biserica  greco-catolică.  Pe  larg  se  expun  aici  drepturile  şi  datorinţele  per¬ 
soanelor  bisericeşti,  de  toate  rangurile.  Frumos  şi  concis  se  expun  drep¬ 
turile  şi  datorinţele  ierarhiei  bisericeşti  celei  după  rânduiaiă  dzeească.  — 
Pe  larg  expuse  datorinţele  slujbaşilor  bisericeşti  cari  chivernisesc  averea 
bisericească.  Patronatul  cu  drepturile  şi  datorinţele  patronilor.  —  între¬ 
girea  congruală  cu  articolii  de  lege  din  1898.  XIV.  şi  1909.  XIII. 

XIV.  Averile  bisericeşti,  chivernisirea  lor,  modelele  de  inventar,  ra- 
ţiociniu,  budget,  ziar.  Contribuţia  bisericească. 

XV.  Dreptul  matrimonial.  Raportul  dreptului  matrimonial  bisericesc 
cu. legile  civile.  Modele  de  contract  de  căsătorie.  Învoieli  cu  privire  la 
căsătoria  pruncilor  din  căsătorii  mixte.  Pedecile  de  căsătorie,  dispensări. 
Procese  matrimoniale.  Aproape  pentru  toate  actele  sunt  modele. 

XVI.  Matriculele  bisericeşti  şi  matriculele  de  stat,  purtarea  matricu- 
lelor.  Legitimarea  ulterioară  a  copiilor.  Extrădarea  extraselor.  îndreptări 
în  aiatriculă.  înmatriculare  ulterioară.  Modele  felurite. 

Mai  frumos  şi  mai  pe  larg  e  tractată  cauza  şcolară,  atât  de  grea  în 
zilele  noastre  (titlul  XVII,  49  paragrafi.  124  pagini).  Sunt  expuse  detailat 
toate  momentele  referitoare  la  diferitele  şcoale  româneşti  în  general,  în 
special  cele  gr.-cat.  Şcoalele  confesionale,  comunale,  supravegherea,  con¬ 
trola,  susţinerea  lor.  Organele  bisericeşti,  organele  statului.  Darea,  cultul. 
Salarizarea  învăţătorilor,  ajutorul  de  stat,  pensionarea  învăţătorilor.  Co¬ 
misia  administrativă  etc.  Poate  cel  mai  însemnat  titlu  e  acesta  din  opul 
întreg. 

XVIII.  Fonduri,  fundaţiuni,  chivernisirea  lor. 

XIX.  Reuniuni,  asociaţii,  tovărăşii.  Multe  după  modelul  bisericii 
apusene. 

XX — XXIII.  Cauze  administrative  de  stat.  Dări,  taxe,  cauze  de  drept 
privat.  Au  valoare  deosebită  pentru  preot  ca  sfătuitor  al  parohienilor  săi 
în  cauzele  lor  private.  Autorul  la  toate  cele  expuse  în  opul  său,  aduce 
dovezi  din  lege  şi  citează  minuţios  paragrafii  legii  şi  decisele  curiale,  la 
toate  cazurile  extraordinare.  A  lucrat  cu  mult  zel,  conştienţios  şi  cu 
mare  sârguinţă  şi  multă  paciinţă,  de-a  putut  adună  atâta  material  bun 
şi  necezar.  —  Din  lipsa  de  spaţ  nu  putem  face  o  analizare  detailată. 
Excepţionând  pârtiile  cari  se  refer  în  special  la  biserica  gr.-cat.,  opul  face 
servicii  foarte  bune  tuturor  preoţilor  români  fără  excepţiune  şi  o  reco¬ 
mandăm  tuturora.  Preţul  e  12  coroane  (legată)  şi  se  poate  procură  direct 
dela  autor,  A.  C. 


CRONICĂ  BISERICEASCĂ-CULTURALÂ. 


Din  sbuciumările  Românilor  din  Bu¬ 
covina.  O  lovitură  grea  se  pregăteşte  bi- 
sericei  din  Bucovina.  Rutenii  se  năpustesc 
cu  toată  obrăznicia  veneticilor  flămânzi  asu¬ 
pra  bogatei  «biserici  moldoveneşti»,  fondată 
din  evlavia  şi  dărnicia  voivozilor  noştri  de 
pe  vremuri,  cari  acum  îşi  dorm  somnul  de 
veci  pe  la  Putna,  Suceava  şi  Rădăuţi. 

Lupta  între  aceste  două  neamuri :  unui 
cu  istorie  şi  tradiţie,  înfrăţit  cu  glia  prin 
legătura  tainică  a  sângelui  vărsat  de  stră¬ 
moşi  şi  moştenitor  îndreptăţit  al  patrimo¬ 
niului  bisericii,  şi  altul  fără  nici  un  trecut 
şi  istorie,  neam  străin,  ocrotit  în  nizuinţele 
lui  de  stăpânire  şi  găzduit  din  bunătatea 
şi  blândeţa  celui  dintâi,  în  timpul  din  urmă 
se  înteţeşte  tot  mai  mult. 

S’a  vorbit  nu  de  mult,  că  conflictul  pe 
tema  bisericească  între  Românii  şi  Rutenii 
din  Bucovina  s’a  aplanat,  că  cu  toţii  s’au 
învoit  la  înfiinţarea  unei  episcopii  separate 
pe  seama  Rutenilor.  Se  aşteptă,  ca  să  se 
realizeze  această  ideie  frumoasă,  singura 
cale  care  poate  duce  la  pace  şi  linişte  pe 
aceste  două  neamuri  învrăjbite.  Dar  Ru¬ 
tenii,  simţind  cum  stă  lucrul,  s’au  declarat 
nemulţămiţi.  De  unde  dânşii  până  acum 
cereau  despărţirea  diecezei,  ba,  ce  e  mai 
mult,  au  trimis  şi  o  deputaţiune  la  monarhul 
în  această  privinţă,  acum  însă,  dupăce  s’au 
mai  resgândit,  cer  numai  «paritate  iu  con- 
sistor».  Pretenţia  aceasta  în  aparenţă  nu-i 
mare,  dar  privită  mai  deaproape,  se  ob¬ 
servă  o  tendinţă  ascunsă  de  a  rutenizâ  cu 
timpul  toată  biserica.  Românii  bucovineni 
au  protestat  contra  acestei  pretenţii  neîn¬ 


dreptăţite  prin  marea  adunare  din  17  Iulie 
a  anului  trecut,  care  a  adresat  împăratului 
o  «jalbă  ferbinte»,  în  care  se  roagă,  ca  ca¬ 
racterul  românesc  al  bisericii  să  nu  fie  al¬ 
terat  şi  să  se  înfiinţeze  pe  seama  Rutenilor 
o  dieceză  deosebită.  Până  astăzi  nu  s’a  ales 
nimic  de  aceasfă  jalbă. 

în  timpul  din  urmă  atacul  s’a  înăsprit. 
Postul  de  arhimandrit  de  scaun  şi  vicar  ge¬ 
neral  al  diecezei  devenind  vacant  prin 
moartea  apreciatului  arhimandrit  Calinescu, 
Rutenii  îşi  dau  toate  silinţele  să-l  câştige 
pe  seama  lor. 

în  faţa  acestei  primejdii  Românii  bu¬ 
covineni  s’au  adunat  din  nou  în  număr 
mare  la  25  Martie  a.  c,  în  înstrăinata  ca¬ 
pitală  a  Bucovinei,  Cernăuţi.  Această  «adu¬ 
nare  naţională»  a  fost  convocată  de  cei  mai 
aleşi  fii  ai  naţiunii  în  frunte  cu  vechiul  boer 
E.  Hurmuzachi.  Din  toate  părţile  Buco¬ 
vinei  au  curs,  ea  odinioară  oştenii  sub 
steagul  lui  Stefan-cel-mare,  când  buciumul 
chema  la  lupta  sfântă  pentru  moşie,  preoţi, 
învăţători,  boieri,  funcţionari  şi  ţărani,  ca 
să-şi  apere  comoara  lor  cea  mai  scumpă 
de  puhoiul  nesăţioşilor  Ruteni. 

Adunarea  se  începe  cu  o  rugăciune 
fierbinte,  rostită  de  mii  de  glasuri,  ce  ce¬ 
reau  sprijinul  şi  dreptatea  Dumnezeului 
dieptăţii.  Cu  capetele  descoperite  ca  într’o 
biserică  ascultă  mulţimea  norodului  vorba 
cuminte  şi  aşezată  a  descălecătorului  glo¬ 
rioasei  familii  Hurmuzachi,  care  arată  pe¬ 
ricolul  ce  ameninţă  biserica  şi  chiamă  la 
luptă  pentru  salvarea  caracterului  ei  româ¬ 
nesc.  Vorbesc  apoi  şi  alţi  bărbaţi,  cari  in- 

deamnă  la  apărarea  cu  vrednicie  a  tot  ce 
am  moştenit  deia  moşii  şi  strămoşii  noştri, 
cari  şi-au  dat  vieaţa  pentru  limbă,  lege  şi 
moşie. 

Se  adresează  apoi  o  petiţie  împăratului 
subscrisă  de  aproape  100  de  mii  de  Ro¬ 
mâni.  în  această  petiţie  se  face  istoricul 
pe  scurt  al  bisericii  şi  fondului  religionar, 
cari  s’au  înfiinţat  de  voivozii  români  şi  au 
rămas  româneşti  în  decurs  de  cinci  secole. 
Cer,  ca  biserica  să-şi  păstreze  şi  mai  de¬ 
parte  caracterul  ei  românesc,  care  în  timpul 
din  urmă  a  fost  alterat  prin  încuibarea  Ru¬ 
tenilor  în  sinul  ei.  Cer  delăturarea  lor  din 
arhidieceză  şi  înfiinţarea  unei  episcopii  pro¬ 
prii  rutene  la  Coţman,  dependentă  de  mi¬ 
tropolia  românească  din  Cernăuţi. 

Acestea  sunt  cererile  îndreptăţite  ale 
Românilor  din  Bucovina,  pe  cari  «adu¬ 
narea  naţională»  le-a  încredinţat  unei  de- 
legaţiuni,  ca  să  le  înmanueze  împăratului, 
dela  a  cărui  dreptate  aşteptăm  sprijin  şi 
scut  contra  duşmanilor  noştri,  cari  voiesc 
să  ne  răpească  avutul  nostru  cel  mai  pre¬ 
ţios,  trecutul  şi  moaştele  strămoşilor  noştri. 
* 

O  cruce  comemorativă  istorică.  Pre¬ 
cum  ştim  din  istorie,  la  asediarea  Vienei 
din  partea  Turcilor  sub  vizirul  Cara  Mu- 
stafa  la  sfârşitul  verii  anului  1683,  au  luat 
parte  siliţi  de  Turci  şi  Românii,  sub  con¬ 
ducerea  principilor  Şerban  Cantacuzin  al 
Munteniei  şi  Gheorge  Duca  al  Moldovei. 

«în  tot  timpul  asediului,  ne  spune  A. 
D.  Xenopol  în  Istoria  Românilor  din  Dacia 
Traiană,  adecă  în  momentele  acele  de  des¬ 
curajare  şi  de  neliniştită  aşteptare,  în  care 
se  aflau  încunjuraţii,  Gheorge  Duca  şi  mai 
ales  Şerban  Cantacuzin  întreţineau  deşi  în- 
cunjuraţi  de  Turci  şi  expunându-se  de  o 
miie  de  ori  celei  mai  cumplite  soarte,  în¬ 
ţelegeri  cu  cei  din  oraş,  ajutându-le  în  toate 
modurile,  «că  aveau  poruncă  dela  vizirul 
să  facă  pod  peste  Dunăre,  şi  lucrase  încet, 
ca  doară  mai  curând  ar  veni  oastea  creşti¬ 
nească;  afară  de  aceasta  Şerban  Vodă  se 
înţelege  pe  ascuns  cu  Nemţii  prin  cărţi,  şi 
odată  a  avut  mult  timp  pe  un  iesuit  ascuns 
în  cortul  său,  şi  când  mai  că  voiau  Nemţii 
să  dea  cetatea,  trimise  pe  acel  iesuit  să  le 
spună  să  mai  ţină  încă  patru  ciasuri,  că 
Turcii  gata  iarba  de  puşcă  şi  vor  încetă 
a  bate,  până  li-se  va  aduce  alta».  Del 


Chiaro  spune  deasemenea,  că  «Şerban  vodă 
încărca  tunurile  sale  cu  ghiulele  de  paie». 

«Ajutorul  dat  de  Români  Nemţilor  fu¬ 
sese  ascuns  şi  nu  strălucea  la  lumina  zilei 
ca  acel  adus  de  regele  polon.  Dacă  însă  el 
nu  ar  fi  susţinut  în  timpul  asediului  moralul 
încunj uraţilor,  nu  ştim  dacă  regele  Sobiesky 
ar  mai  fi  avut  ce  despresura,  atunci  când 
târziu  sosi  cu  armata». 

Viena  a  scăpat  cu  ajutorul  Polonilor, 
dar  «Şerban  Cantacuzin  nu  îndrăznise  a 
trece  îndată  în  partea  Nemţilor,  cu  tot  spri¬ 
jinul  ascuns  pe  care-1  dăduse  la  asediu! 
Vienei,  fiindcă  vizirul,  deşi  bătut,  posedă 
încă  puteri  înfricoşate,  şi  parte  din  Ungaria 
care  despărţea  pe  Muntenia  de  Viena,  eră 
încă  in  manile  Turcilor.  Totuş  el  îndrăzni 
să  ridice,  chiar  pe  locul  unde  staţionase 
oştirea  lui,  O  mare  cruce  de  lemn,  pe  care 
o  închină  ca  amintire  cetăţii  pe  care  şi  dân¬ 
sul  fusese  novoit  să  o  împresoare. 

Cu  privire  la  ridicarea  acestei  cruci, 
iată  ce  aflăm  la  iezuiţii  Timon  şi  Kazy  con¬ 
tinuatorii  operei  istoricului  maghiar  Istvânfi: 

«Vaiachi  autem  Moldavique  noctu  ag- 
minatium  vagantes  die  illucescente  turcica 
repetivere castra:  illorum  PrincepsServanus 
paulo  ante  solutam  obsidionem  pietatis  ergo 
loco  stationi  suae  proximo,  im  Gatter- 
Holtzlein  (crucem  ingensis  e  quercu  molis 
XVII.  pedes  longam  terrae  defixerat,  latina 
hac  inscriptione  insculptam :  Cruciş  exal- 
tatio  est  conservatio  mundi:  Crux  decor  Ec- 
clesiae,  Crux  custodia  Regum,  Crux  confir- 
matio  fidclium,  Crux  gloria  Angelorum,  et 
vulnus  daemonum.  Nos  dei  graţia  Servanus 
Ichantha  Cuzenus,  Valachiae  Transalpinae 
Priuceps,  ejusdem  perpetuus  haeres  et  do- 
ttiinus  etc.  erexinus  Crucem  hanc  in  loco, 
quavis  die  devotione  populi  et  sacro  hono- 
rato,  in  perpetuam  sui,  suommque  memo- 
riam  tempore  obsidionis  Maechametanae  a 
Vezirio  Kara  Mustaffa  Bassa  Viennensis 
inferioris  Austriae,  mense  Septembri,  die 
prima,  anno  MDCLXXXUI.  Viator  me¬ 
mento  mori.  Quam  Crucem  Ioannes  Bap¬ 
tista  Mayerus  Vicarius  Genaralis  in  urbem 
Episcopali  jussit  inferri  palatis».  (Nicolai 
Istuanffi  Pannonii,  Historiarum  de  rebus 
Hungaricis,  Liber  XLV.  pg.  585.  —  Epitome). 

Inscripţia  crucii  în  traducere: 

înălţarea  crucii  este  conservarea  lumei : 
Crucea  este  decorul  bisericei,  crucea  apă- 

rătoarea  regilor,  crucea  întărirea  credincio¬ 
şilor,  crucea  mărirea  îngerilor  şi  diavolilor 
rană.  Noi  Şerban  Cantacuzin  din  graţia  lui 
Dumnezeu  Principe  al  Munteniei,  ereditar 
şi  domn  al  ei  pentru  totdeauna  şi  celelalte, 
am  ridicat  această  cruce  în  acest  loc  sfânt 
şi  onorat  spre  închinare  poporului  în  toate 
zilele  întru  pomenirea  vecinicâ  a  lui  şi  alor 
lui,  pe  timpul  asedierii  mohamedane  a 
Vienei  din  Austria-de-jos  prin  vizirul  Paşa 
Cara  Mustafa,  în  ziua  primă  a  lunei  Iui 
Septemvrie  din  anul  1683.  Călătorule,  aduţi 
aminte  de  moarte ! 

Oare  mai  există  crucea  aceasta  un¬ 
deva?!...  Gavriil  fiango,  pre  sbiter. 

* 

Un  orfelinat  pentru  copii  orfani  ai 
preoţilor  noştri.  în  sinodul  nostru  arhî- 
diecezan,  deputatul  Nicolae  Bălan  a  făcut 
urfnătoarea  propunere : 

«Praxa  existentă  în  biserica  ortodoxă 
întreagă  şi  astfel  şi  în  sinul  bisericii  noa¬ 
stre  este,  că  candidaţii  de  preoţi,  înainte 
de  a  primi  darnl  hirotoniei,  se  căsătoresc, 
în  întreaga  noastră  mitropolie  avem  numai 
câteva  cazuri  de  abatere  dela  această  praxă 
generală.  Ce  e  drept,  normele  canonice 
ale  bisericii  ortodoxe  nu  impun  candida¬ 
ţilor  la  preoţie  să  se  căsătorească,  precum 
nu  le  impun  nici  să  nu  se  căsătorească 
(legea  celibatului),  ci  lasă  la  voia  lor  liberă 
să  se  decidă,  înainte  de  hirotonie,  ori  pentru 
una,  ori  pentru  ceealaltă,  —  dar  fapt  este, 
că  în  biserica  noastră,  ca  şi  în  celelalte 
biserici  ortodoxe,  preoţii,  afară  de  rarisime 
excepţii,  se  căsătoresc.  Această  praxă,  ba¬ 
zată  pe  dreptul  divin,  este  bună;  pentrucă 
de  o  parte,  fereşte  pe  preoţii  nostii  de  scă¬ 
derile  clerului  celibatar,  iar  de  altă  parte 
le  dă  posibilitatea  să  premeargă  poporului 
cu  exemplu  bun  în  privinţa  chivernisirii 
casei  lor  şi  a  educaţiei  familiei  lor.  Cum 
şi-a  împlinit  preoţimea  noastră  aceste  în¬ 
datoriri  morale,  ştim  cu  toţii ;  căci,  pe  lângă 
toate  lipsurile  materiale  cu  cari  a  avut  şi 
are  să  lupte  şi  astăzi,  a  crescut  în  bune 
obiceiuri  familii  nutnăroase  de  oameni  cin¬ 
stiţi  şi  folositori  neamului,  din  care  fac 
parte.  îndeosebi  preoţimii  este  a  se  mul- 
ţămi  creşterea  păturei  intelectualilor  noştri. 

Grea  de  tot  e  însă  soartea  acelor 
preoţi,  cari,  după  câţiva  ani  de  căsătorie, 
rămân  văduvi  şi  cu  copii,  adese-ori  numi- 


roşi,  cari  au  trebuinţă  de  educaţie  şi  de  o 
îngrijire  părintească.  In  condiţiile  de  vieaţă 
mai  patriarhală  şi  cu  raporturi  mai  bune 
dintre  oameni  de  pănâ  acum,  se  găsea  de 
celea  mai  multe  ori  vre-o  rudă  a  preotului 
care  luâ  asupra  sa  angajamentul  moral,  ca 
să  poarte  grijă  de  educaţia  copiilor  rămaşi 
orfani  de  mamă.  Astăzi  însă,  când  condi¬ 
ţiile  de  traiu  mai  grele  şi  mai  aspre  în¬ 
drumă  pe  cei  mai  mulţi  muritori  să  cugete 
mai  întâiu  la  tihna  lor  proprie,  se  găsesc 
mai  cu  anevoe  asemenea  inimi  nobile,  gata 
a  se  jertfi  pentru  binele  altora.  In  ase¬ 
menea  cazuri,  copii  de  preoţi  rămaşi  orfani 
de  mamă  ajung  pe  mâna  servitorilor  şi  a 
străinilor,  şi  cresc  ca  vai  de  ei,  lipsiţi  de 
binecuvântările  unei  educaţii  îngrijite  şi  co- 
răspunzătoare  poziţiei  părinţilor  lor. 

Cum  s'ar  putea  sări  întriajutor  ace¬ 
stor  orfani?  Fără  indoială,  mai  bine  prin 
aceea,  că  s'ar  îngădui  a  doua  căsătorie  a 
preoţilor.  Chestiunea  aceasta  e  Ia  ordinea 
zilei  şi  se  discută  cu  viu  interes  în  biserica 
ortodoxă ;  dar,  după  cât  se  poate  prevedea 
astăzi,  nu  sunt  nădejdi  că  se  va  rezolvi  în 
mod  favorabil  întriun  viitor  apropiat.  Prin 
urmare  trebue  căutată  o  altă  modalitate. 
Dacă  biserica  opreşte  pe  preoţii  văduvi  să 
se  căsătorească  a  doua  oară,  ea  e  moral¬ 
mente  obligată  să  le  uşureze  greul  vieţii 
prin  aceea,  Că  ie  va  da  mână  de  ajutor  la 
creşterea  copiilor  lor.  Nu  mai  puţin  da¬ 
toare  e  biserica  să  sară  şi  în  ajutorul  acelor 
copii  de  preoţi,  cari  rămân  orfani  de  tatăl 
lor  şi  fără  pensie  suficientă,  ca  să  poată  fi 
crescuţi  în  mod  corăspunzător. 

Aceasta  se  poate  face  prin  înfiinţarea 
unui  orfelinat  sau  azil  pentru  creşterea  co¬ 
piilor  orfani  ai  preoţilor.  In  biserica  noa¬ 
stră  pănă  astăzi  n’avem  astfel  de  instituţii 
de  caritate  sau  filantropie  organizată,  ceea 
ce  nu  înseamnă,  că  în  biserica  noastră  nu 
s’ar  face  acte  de  caritate  creştinească ;  se 
fac,  dar  fără  organizare,  dela  om  la  om. 
Progresând  însă  biserica  noastră  şi  dându-se 
o  interpretare  din  ce  în  ce  mai  superioară 
principiilor  moralei  creştine,  trebue  să  ne 
gândim  şi  la  datorinţele  de  a  purtă  grijă 
de  alinarea  lipsurilor  şi  a  năcazurilor  şi 
prin  instituţii  de  caritate,  organizate  pe  baza 
unor  principii  morale  mai  superioare  decât 
acela  al  întinderii  unei  bucăţi  de  pâne  cer- 
şitorului  dela  uşa  casei.  O  biserică,  care 

produce  astfel  de  roade  ale  iubirii  dea- 
proapelui,  câştigă  încrederea  şi  alipirea  cre¬ 
dincioşilor  ei,  ca  una,  care  se  luptă  să-şi 
realizeze  principiile  morale  ce-o  însufleţesc 
şi  care  poartă  la  inimă  binele  celor  loviţi 
de  soarte.  Din  experienţele  de  până  acum 
putem  spune,  că  şi  la  noi,  fiecare  scop 
moral  măreţ  îşi  găseşte  inimile  creştineşti, 
cari  sâ-i  facă  cu  putinţă  realizarea.  Aşa  se 
vor  găsi  încetul  cu  încetul  sprijinitori  şi  ai 
unui  orfelinat  sau  azil  pentru  orfanii  de 
preoţi,  poate  chiar  astfel  de  oameni,  cari 
vor  fi  simţit  cândva  lipsa  lui 

Bazat  pe  aceste  motive  propun  ca  Ven. 
Sinod  să  îndrume  Ven.  Consistor  arhidie- 
cezan,  să  studieze  chestiunea  înfiinţării  unui 
orfelinat  sau  azil  pentru  orfanii  de  preoţi, 
căulând  mijloacele  şi  modalităţile  necesare 
pentru  înfiinţarea  lui,  şi  având  a  raportă 
despre  acestea  într’o  viitoare  sesiune  a  si¬ 
nodului». 

Propunerea  aceasta  s’a  primit  din  par¬ 
tea  sinodului;  rămâne  deci  ca  cunsistorul 
dupăce  va  fi  studiat  chestiunea,  să  caute 
mijloacele  de  lipsă  pentru  realizarea  ei  şi 
la  timpul  său  să  o  ducă  la  îndeplinire.  Vom 
mai  reveni  asupra  acestei  chestiuni,  spu- 
nându-ne  părerea  asupra  modalităţilor  rea¬ 
lizării  ei. 

* 

Nimeni.  Marele  astronom  Newton  avea 
un  prietin,  care  nu  ţredeâ  în  Dumnezeu  şi 
îi  plăcea  să  facă  paradă  cu  necredinţa  sa. 
Newton,  din  contră,  eră  un  creştin  evlavios. 
El  avea  în  camera  sa  de  lucru  înire  alte 
obiecte  şi  un  glob  al  cerului  lucrat  cu  multă 
măiestrie  şi  care  înfăţişă  foarte  exact  pozi- 
ţiunea  stelelor  fixe.  lntr’o  zi  a  venit  la 
Newton  prietinul  său  ateu,  ca  să  vadă  acel 
glob.  El  a  rămas  intr’adevăr  uimit  de  frum- 
seţa  şi  exactitatea  globului.  Dupăce  l-a  exa¬ 
minat  şi  l-a  admirat  timp  mai  îndelungat, 
s’a  întors  cătră  Newton  şi  i-a  pus  întreba¬ 
rea:  «Cine  a  făcut  acest  glob»?  Newton, 
apăsând  vorba,  i-a  răspuns  scurt:  «Nimeni» ! 
Prietenul  său  a  înţeles  lecţia  cuprinsă  în 
acest  răspuns  şi  u’a  mai  zis  o  vorbă.  El 
credeă  adecă,  că  acel  glob  a  fost  făcut  de 
cineva,  dar  nu  voia  să  creadă  că  firma¬ 
mentul  pe  care-1  înfăţişă  globul  încă  a  tre¬ 
buit  să  fie  zidit  de  cineva. 

# 

Activitatea  sinoadelor  noastre  epar¬ 
hiale  din  acesi  an  poale  fi  socotită  ca  destul 


de  roditoare  şi  în  măsura  a  promova  în 
direcţia  cea  mai  bună  interesele  culturale 
ale  bisericei  noastre. 

Cuvântările,  prin  cari  P.  Sfinţiţii  noştri 
arhierei  an  deschis  sesiunea  trecută  a  si¬ 
noadelor  noastre,  au  fixat  câteva  probleme 
de  muncă  şi  au  semnalat  unele  apariţinni 
din  vieaţa  noastră  bisericească,  cari  merită 
o  deosebită  atenţiune. 

înalt  Preasfinţia  Sa  părintele  arhie¬ 
piscop  şi  mitropolit  al  nostru  loan  a  scos 
la  iveală  şi  cu  acea  ocaziune  însemnătatea 
ce  o  are  biserica  strămoşească  pentru  fe¬ 
ricirea  şi  mântuirea  noastră.  în  consec¬ 
venţă  cu  aceasta,  a  dat  deputaţilor  sino¬ 
dali  înţeleptul  îndemn  de  a  merge  în  mij¬ 
locul  poporului,  spunând  că :  „nu  este 
de  ajuns  a  aduce  aici  concluze,  normative, 
sau  regulamente,  oricât  de  bune;  ci  mai 
este  neapărat  de  lipsă  să  vă  coborîţi  şi  jos 
la  popor,  Domnilor,  să  cercetaţi  de  simte 
şi  el  ca  noi,  câ  adecă,  numai  prin  biserica 
străbună  poate  ajunge  bine  şi  ferice,  şi  că 
prin  urmare  numai  biserica  ne  este  mân- 
tuitoarea  noastră.  Este  de  lipsă,  Dior,  să 
vă  coborîţi  jos  la  popor,  să  cercetaţi  dis¬ 
poziţia  lui  sufletească,  pentruca  sâ  vă  in¬ 
formaţi  din  propria  intuiţiune,  dacă  are  şi 
el  aceea  firmă  convingere,  că  numai  prin 
asemenea  desvoltare  şi  cultivare  se  poate 
susţinea  şi  mântui.  Şi  apoi  să-l  întăriţi  şi 
D-Voastră  tot  mai  mult  în  acea  convingere, 
spunându-i,  că  fără  de  aceasta  nu  ne  vom 
putea  mântui,  ci  vom  merge  din  rău  în  mai 
rău.»  E  foarte  înţeleaptă  această  interpre¬ 
tare  a  datorinţei  deputaţilor  sinodali,  din 
împlinirea  căreia  ar  rezultă  cel  puţin  o  mai 
strânsă  legătură  cu  poporul  şi  o  creştere 
a  încrederii  acestuia  în  intelectualii  săi. 

Cât  de  necesar  este  acest  apostolat, 
se  învederează  din  constatările  ce  le-a  făcut 
Prea  Sfinţia  Sa  părintele  episcop  han  al 
eparhiei  Aradului,  care  între  altele  a  spus 
că:  «indiferentismul  religios  bate  la  uşă  şi 
află  întiare  nu  mimai  la  o  parte  a  popo¬ 
rului  de  jos,  ci,  durere,  şi  la  unii  dintre 
cărturarii  noştri  şi  chiar  la  de  aceia,  cari 
se  pretind  a  fi  chiemaţi  şi  chiar  îndreptăţiţi 
a  da  directivă  vieţii  noastre  publice  bise¬ 
riceşti,  şi  care  indii  rentism  se  manifestă 
nu  numai  prin  necercetarea  bisericii  în 
Dumineci  şi  Sărbători,  nu  numai  prin  în- 
trelâsarea  împărtăşirei  lor  cu  sfintele  taine 

ca  şi  daruri  ale  ei,  ci  şi  prin  răceala  sen¬ 
timentului  jertfei  de  bună  voie  pentru  bi¬ 
serică  şi  instituţiunile  ei  reiigioase-morale 
şi  culturale,  fără  să-şi  deie  seamă  unii  ca 
aceştia,  că  biserica  noastră  naţională  ne 
este  tot  atât  de  scumpă  şi  preţioasă  şi  nouă 
celor  de  acuma,  cum  eră  şi  părinţilor  şi 
străbunilor  noştri  şi  cum  ne  eră  tuturor  şi 
în  timpul  nu  tocmai  îndepărtat,  când  şi 
inteligenţii  cercetau  biserica  împreună  cu 
poporul  de  rând  în  Dumineci  şi  Sărbători, 
cum  cercetează  alte  neamuri  şi  acum  bi¬ 
sericile  lor,  cinstesc  aşezămintele  lor,  pe 
care  bază  aceştia  se  şi  bucură  de  cinste 
deplină  din  partea  celor  de  o  limbă  şi  de 
o  credinţă  cu  ei». 

Prea  Sfinţia  Sa  părintele  episcop  Miroti 
al  eparhiei  Caransebeşului,  în  frumoasa 
cuvântare  prin  care  a  deschis  sinodul  a 
zugrăvit  şi  mai  amănunţit  apariţiunile  în¬ 
grijitoare  din  vieaţa  bisericească  şi  cultu¬ 
rală  a  poporului  nostru.  P.  S.  Sa  a  început 
prin  a  spune  că  până  bine  de  curând,  po¬ 
porul  nostru  era  uşor  de  păstorit,  căci  trâiâ 
O  vieată  patriarhală  în  duhul  sănătos  ai  bj- 
sericei,  iar  legătura  dintre  preot  şi  credin¬ 
cioşi  erâ  intimă,  familiară,  întemeiată  pe 
încrederea  dintre  un  părinte  şi  fiii  săi.  Dar 
vremurile  nouă  —  continuă  a  spune  P.  S. 
Sa  —  au  schimbat  multe  din  faţa  acestei 
icoane.  Creşterea  preoţilorîn  institute  străine 
i-a  mai  îndepărtat  de  vechile  tradiţii  ale 
vieţii  noastre  religioase  şi  relaţia  dintre 
preot  şi  fiii  săi  s’a  mai  răcit.  Sub  «institute 
străine»  P.  Sfinţia  Sa  n’a  înţeles  semina¬ 
rele  noastre,  —  cum  cu  rea  credinţă  i-a  in¬ 
terpretat  cuvintele  o  revistă  care  se  nu¬ 
meşte  a  «preoţilor»,  —  ei  a  înţeles,  desigur, 
şcolile  medii  străine  de  biserica  noastră, 
pe  cari  le  cercetează  tinerii  noştri  înainte 
de  ce  vin  în  seminare  şi  în  cari  primesc  o 
educaţie  care  «îi  îndepărtează  la  vechile  tra¬ 
diţii  ale  vieţii  noastre  religioase».  Tot  ase¬ 
menea,  când  a  spus  P.  S.  Sa  că  înainte 
vreme  preotul  stătea  într’o  mai  strânsă  le¬ 
gătură  cu  poporul,  u’a  voit  să  zică  —  cum 
iarăşi  cu  rea  credinţă-  i-s’au  interpretat  cu¬ 
vintele  —  că  ar  trebui  să  ne  întoarcem  la 
stai  ea  lipsită  de  cu  Itură  a  preoţimii  de  atunci, 
.ci  tocmai  din  contră,  a  accentuat  necesi¬ 
tatea  unei  culturi  mai  temeinice  în  duh  re¬ 
ligios  şi  bisericesc,  spunând  lămurit  pentru 
cei  cari  vor  să  înţeleagă,  că:  «Clericilor  şi 


învăţătorilor  noştri,  trebue  să  le  dăm  o  cul¬ 
tură  mai  temeinică,  din  care  să  transpire 
ca  un  fir  roşu  duhul  unei  creşteri  religi¬ 
oase,  bisericeşti,  conştie  de  toate  tradiţiile 
trecutului  şi  aspiraţiile  viitorului,  care  să 
deştepte  în  sufletul  lor  simţul  misiunii  apo- 
stoleşti,  ce  o  au ;  altcum  vor  privi  în  oficiul 
lor  o  slujbă,  ca  toate  slujbele,  ale  cărei 
îndatoriri  le  împlineşti  de  dragul  unei 
plăţi  mai  bune,  sau  mai  rele».  Acesta  e 
unul  din  mijloacele  propuse  de  P.  S.  Sa 
pentru  a  combate  şi  înlătură  semidoc- 
tismul  îngust  şi  primejdios,  ale  cărui  ur¬ 
mări  au  început  a  se  arătă  în  forme  urîte. 
Sectele  cuprind  teren  şi  înstrăinează  pe  mulţi 
credincioşi  de  biserica  noastră  străbună.  E 
necesară  deci  o  catehizaţie  stăruitoare  şi  o 
muncă  conştientă  şi  din  partea  intelectua¬ 
lilor  pentru  întărirea  şi  ridicarea  în  cele 
bisericeşti  şi  culturale  a  credincioşilor  bi- 
sericei.  Căci,  constată  P.  S.  Sa :  «condu¬ 
cătorii,  ieşiţi  din  sânul  lui  (poporului),  l-au 
lăsat  de  sine;  nu  i-au  dat  îndrumările  să¬ 
nătoase  de  cari  aveâ  lipsă,  ca  să  nu  rătă¬ 
cească  pe  căi  greşite.  Cu  destul  de  puţine 
excepţiuni,  cei  mai  mulţi  s’au  interesat  de 
popor  numai  atunci,  când  au  avut  lipsă  de 
sprijinul  lui,  sau  au  avut  vr’un  câştig  in 
urma  slujbei  ce  o  au». 

Aşa,  completându-se  unul  pe  altul,  şi-au 
arătat  arhiereii  noştri  îngrijorările  ce  le  au 
faţă  de  scăderile  vieţii  noastre  culturale-bi- 
sericeşti,  pentru  a  căror  înlăturare  au  dat  în¬ 
demnuri  înţelepte  şi  poveţe  folositoare. 

Sinoadele  au  arătat  că  înţeleg  glasul 
arhiereilor,  căci  au  luat  măsuri  potrivite 
pentru  a  aduce  un  progres  in  vieaţa  bi- 
sericei.  S’a  accentuat  necesitatea  unei  apos¬ 
tolii  reiigioase-morale  mai  intensive  din 
partea  preoţimii ;  au  fost  rugaţi  arhiereii 
să  continue  a  face  atât  de  folositoarele  vi- 
zitaţiuni  canonice,  prin  cari  trezesc  însufle¬ 
ţire  în  sinul  preoţimii  şi  a  credincioşilor ; 
s’a  cerut  o  acţiune  mai  intensivă  în  contra 
sectelor  religioase ;  s’a  tratat  despre  ame¬ 
liorarea  dotaţiunii  clerului,  despre  catehi¬ 
zaţie  etc.  O  deosebită  atenţiune  s’a  dat  în 
toate  trei  sinoadele  chestiunii  şcoalelor 
noastre,  în  legătură  cu  care  s’âu  luat  mă¬ 
suri  pentru  a  se  face  o  mai  rigoroasă  in¬ 
specţie  din  partea  organelor  bisericii,  mă¬ 
suri  pentru  a  se  spori  numărul  învăţătorilor, 
pentru  a  se  ţinea  cursuri  de  vară  pe  seama 


243 


lor  etc.  S’a  discutat  chestiunea  fuzionării 
preparandiilor  din  Arad  şi  Caransebeş.  La 
Sibiiu  s’a  decis  să  se  clădească  un  nou 
edificiu  pe  seama  seminarului.  La  Arad  s’a 
hotărit  asupra  înfiinţării  unei  şcoale  de 
fete.  Şi  chestiile  financiare  au  format  un 
obiect  însemnat  de  preocupaţie  in  sinoade, 
stâruindu-se  asupra  modalităţilor  augmen¬ 
tării  fondurilor  culturale.  S’a  tratat  despre 
fondurile  de  pensie  a  preoţilor  etc.  Fiind 
deja  publicate  în  organele  oficioase  bise¬ 
riceşti  concluzele  luate  cu  privire  la  aceste 
chestiuni,  nu  Ie  vom  reproduce  şi  la  acest 
loc.  Dar  şi  numai  din  înşirarea  lapidară  a 
celor  discutate  şi  hotărîte  în  sinoadele 
noastre  din  sesiunea  de  curând  închisă,  se 
poate  vedea  că  activitatea  lor  a  fost  destul 
de  vie  şi  importantă. 

* 

„Corabia  de  salvare".  «Un  preot 
unit»,  trezit  la  conştiinţa  primejdiei  ce  se 
apropie  sub  forma  episcopiei  gr.-cat.  ma¬ 
ghiare,  a  cărei  înfiinţare  a  primit  aproba¬ 
rea  papei  dela  Roma,  publică  în  Nr.  89  al 
ziarului  «Românul»  din  Arad  un  articol  în¬ 
titulat:  «Pentru  mântuirea  bisericei  greco- 
unite»,  în  care,  dupăee  constată  că  «căpi¬ 
tanii»  corăbiei  ameninţate  «abia  dacă  au 
desvoltat  o  activitate  săracă  spre  salvarea 
ei,  se  întreabă,  că  oare  «pasagerii»  acelei 
corăbii  ce  vor  zice  văzând  soartea  ei  ? 
«Putem  noi  să  croim  o  altă  soarte  bise¬ 
ricii  noastre?»  Răspunzând  la  această  în¬ 
trebare,  ajunge  la  următoarea  concluzie: 
<£7f  cred  că  putem,  mimai  voinţa  şi  unire 
să  fie.  De  noi  nu  stă  departe  corabia  de 
salvare,  care  stă  gata  să  ne  cuprindă ».  ■ 

«Dupăee  şi  altcum  se  ventilează  prin 
ziarele  noastre,  că  în  curând  o  să  se  con- 
cheme  un  congres  monstru  în  Blaj,  dacă 
se  va  vedea,  că  acele  50  de  parohii  desti¬ 
nate  a  se  rupe  din  provincia  noastră  ro¬ 
mână  gr.-cat.,  spre  a  se  încorpora  la  epis¬ 
copia  înfiinţândă,  nici  cum  nu  se  vor  putea 
salva;  dupăee  Roma,  pe  care  noi  uniţii, 
totdeauna,  acum  de  peste  200  ani  o  am 
cinstit  ca  pe  o  mamă  dulce,  acum  s’a  fă¬ 
cut  maşteră,  şi  din  ce  ni-a  dat  acum  60 
ani,  astăzi  ne  ia,  ca  să  ne  lase  pe  mâna 
ucigaşului  neamului  nostru,  pentru  ce  să 
nu  ne  facem  şi  noi  fii  maşteri,  căci  înainte 
de  toate  trebue  să  rămânem  şi  să  fim  Ro¬ 
mâni,  adecă  aceea  ce  ne-a  făcut  Dumnezeu 


şi  numai  după  aceea  gr.-cat.  ori  gr.-or., 
ca  să  vadă  Sanctitatea  Sa  papa  Piu  X,  că 
unui  cap  bisericesc  pus  aşa  sus  în  socie¬ 
tatea  omenească  nu  i  se  cade  să  calce  în 
picioare  decretele  antecesorilor....  Şi  dacă 
cârmacii  corăbiei  noastre  nu  vor  merge  cu 
poporul  lor  încredinţat,  să-i  lăsăm  să  ră¬ 
mână  cu  duşmanii  noştri,  căci  nu  turma  e 
făcută  pentru  păstor,  ci  păstorul  pentru 
turmă.  Să  alergăm  deci  cu  mic  cu  mare, 
tinăr  cu  bătrân,  învăţat  cu  neînvăţat  la  con¬ 
gresul  ce  se  va  conchemâ  în  Blaj,  care 
dacă  ar  fi  să  nu  se  concheme,  să  pretin¬ 
dem  ca  să  se  concheme,  şi  precum  în  1700 
în  corpore  am  trecut  ta  unire,  astfel  acuma 
iarăşi  în  corpore  să  trecem  la  neunire; 
căci  aceea  e  corabia  noastră  de  salvare-. 

Pe  ziua  de  29  Maiu  st  n,  e  convocată 
o  conferinţă  generală  a  obştei  Românilor 
gr.-cat.  la  Alba-lulia. 

* 

Apel.  Numărul  2  din  «Biblioteca  bu¬ 
nului  păstor»  va  conţinea  un  studiu  înti¬ 
tulat:  « Clerul  şi  chestiunea  alcoolismului ». 
Până  acum  s’au  tipărit  deja  două  coaie  din 
această  publicaţie  şi  în  curând  va  apărea 
întreagă.  Facem  apel  la  inimile  nobile  ale 
cetitorilor  noştri,  rugându-i  să  contribue 
cu  ce  le  stă  în  putinţă  pentru  publicarea 
acelei  scrieri  traduse  din  limba  germană 
de  un  absolvent  al  seminarului  nostru. 
Dacă  din  contribuţiile  de  bună  voie  se  va 
putea  suportă  o  parte  mai  mare  din  chel¬ 
tuieli,  atunci  acea  scriere  se  va  trimite 
gratis  tuturor  preoţilor  din  mitropolia  noa¬ 
stră;  altcum  se  va  trimite  gratis  numai  ace¬ 
lora  cari  au  achitat  întreg  abonamentul  pe 
anul  1912  la  «Revista  Teologică».  Contri- 
buirile  sunt  a  se  trimite  la  administraţia 
acestei  reviste.  Numele  contribuenţilor  îm¬ 
preună  cu  sumele  trimise  se  vor  tipări  la 
sfârşitul  scrierii  amintite. 

* 

Cuvinte  înţelepte.  Christos  înseamnă 
pentru  noi  totul.  Vreai  să-ţi  vindeci  ranele 
tale  —  El  e  doftorul  tău.  Dacă  te  apasă 
vre-o  nedreptate  --  El  e  dreptatea  ta.  Ai 
trebuinţă  de  ajutor  —  El  e  puterea.  Te  temi 
de  moarte  -  El  e  vieaţa!  —  zice  s/.  Am- 
brosiu  de  Milan. 

—  Un  corăbier  iscusit  fiind  întrebat  de 
cătră  cineva,  că  oare  de  ce  există  stâncile 
şi  băncile  de  năsip  în  mare?  —  a  răspuns: 

16* 

«pentruca  corăbierii  să  le  încunjure».  Un 
cugetător  creştin  a  făcut  o  foarte  înţeleaptă 
întrebuinţare  de  acest  răspuns.  Căci  fiind 
întrebat,  că  oare  de  ce  trimite  Dumnezeu 
năcazuri  şi  suferinţe  asupra  oamenilor,  a 
răspuns  :  «pentruca  să  le  învingem  şi  să  le 
întoarcem  spre  folosul  nostru».  Şi  într’a- 
devăr,  demnitatea  vieţii  şi  tăria  caracterului 
nu  se  arată  într’aceea  câ  ne  ferim  din  calea 
greutăţilor  vieţii,  ci  întru  aceea  că  Ie  stă¬ 
pânim  şi  biruim. 

* 

Ceeace  vrea  Dumnezeu,  vreau  şl  eu. 

Din  vieaţa  Catarinei  de  Sietia  ni-se  poves¬ 
teşte  următoarea  întâmplare. 

Intr’o  zi  duceau  la  locul  de  execuţie 
pe  doi  făcători  de  rele,  cari,  pe  când  tre¬ 
ceau  pe  dinaintea  casei  Catarinei,  huleau 
pe  Dumnezeu,  în  loc  ca  să  arate  căinţă. 
Când  a  văzut  Catarina  starea  grozavă  a 
acelor  nenorociţi,  s’a  aruncat  in  genunchi, 
s’a  rugat  lui  Dumnezeu  cu  lacrămi  pentru 
ei  şi  i-a  însoţit  cu  gândul  până  dincolo  de 
porţile  cetăţii,  unde  se  află  locul  de  exe¬ 
cuţie.  Ea  s’a  rugat  neîncetat  lui  Dumne¬ 
zeu  ca  să  întoarcă  inimile  acelor  nenoro¬ 
ciţi.  Pe  când  stă  ea  aşa  în  genunchi,  a 
ameninţat-o  Satana,  că  de  nu  va  încetă  a 
se  rugă,  o  va  cuprinde  cu  duhurile  sale 
necurate.  Catarina  i-a  răspuns  :  fă  ce  vreai, 
dar  eu  vreau  ceeace  vrea  şi  Dumnezeu. 
Ea  s’a  rugat  mai  departe  până  ce  unul  din 
acei  doi  nenorociţi  s’a  trezit  Ia  conştiinţa 
stării  sale  deplorabile  şi  de-odată,  în  loc 
ca  să  hulească  pe  Dumnezeu,  s’a  căit  cu 
amar,  şi-a  mărturisit  păcatele  şi  plin  de 
resemnare  s’a  dus  la  locul  de  osândă. 

Pe  când  se  întorcea  mulţimea  dela 
locul  de  osânda,  i-am  povestit  Catarinei 
despre  întoarcerea  momentană  a  unuia 
dintre  cei  doi  nenorociţi,  iar  ea,  lupfătoarea 
credincioasă  pentru  mântuirea  sufletelor,  a 
simţit  în  suflet  o  şoaptă  care-i  spunea  că 

rugăciunea  ei  a  fost  ascultată. 

• 

Un  epilog.  Vreau  să  încrestez  la  acest 
loc  ultima  mărturisire  a  unui  penitent  al 
meu,  pe  care-1  luasem  sub  tratare  duhov¬ 
nicească  înainte  de  aceasta  cu  câţiva  ani. 
E  vorba  de  noua  mărturisire  a  d-lui  O. 
Goga  în  chestia  culturii  şi  a  dotaţiei  ma¬ 
teriale  a  preoţim»  noastre. 


Cetitorii  noştri  îşi  vor  aduce  bine  aminte 
de  discuţia  ce  o  purtasem  cu  d-1.  O.  Goga, 
din  cauza  câ  d-sa  luând  o  atitudine  ostili 
faţă  de  religiune,  nu  se  împăca  cu  apariţia 
acestei  reviste,  care  are  scopul  să  promo¬ 
veze  şi  cultura  teologică  a  preoţim»  noa¬ 
stre.  D-sa  eră  însufleţit  pe  atunci  de  «vc- 
chiul  popă  românesc >,  care  trăia  muncind 
alături  de  credincioşii  săi  la  coarnele  plu¬ 
gului  şi  care  nu  se  deosebea  nici  prin  cul¬ 
tură  de  «norodul»  său. 

Dar  de  atunci  omul  a  ajuns  la  senti¬ 
mente  mai  bune,  —  vorba  vine  —  «s’a  pri¬ 
menit».  Dupâ-ce  a  mai  umblat  prin  lume 
şi  a  văzut  că  şi  Englezii  sunt  un  popor 
cu  credinţă,  a  cerut  acelaş  lucru  şi  pentru 
noi,  înlr’un  articol  întitulat  «Vrem  o  cre¬ 
dinţă».  Ce  e  drept,  nu  ni-a  spus  ce  cre¬ 
dinţă  vrea  d-sa;  aceea  pe  care  o  are  de 
veacuri  biserica  şi  poporul  noslru,  ori  alta, 
—  dar  eu  am  cea  mai  bună  nădejde  că  la 
urma  urmelor  va  vrea  şi  d-sa  credinţa  noa¬ 
stră.  Prin  urmare,  în  privinţa  aceasta  sun¬ 
tem  pe  calea  bunei  păci. 

Actim  în  urmă  a  revenit  la  sentimente 
mai  bune  şi  faţă  de  preoţimea  noastră, 
susţinând,  cu  dreptaie,  ceeace  îi  spusesem 
noi  mai  înainte,  că  „nu  se  mai  poate  în¬ 
toarce  Ja  coarnele  plugului...  ci  simte  în 
mod  firesc  exigenţele  curente  ale  societăţii 
culte».  Ajungând  deputat  în  sinodul  arhi- 
diecezan,  a  cerut  chiar  urcarea  dotaţiei 
preoţeşti.  Atât  de  mult  l-a  încântat  această 
idee,  încât  a  propus  să  se  aleagă  slante 
pede  o  delegaţiune  din  sânul  sinodului, 
care,  în  frunte  cu  1.  P.  Sfinţia  sa  mitro¬ 
politul,  să  alerge  cu  cererea  la  Excelenţa  sa 
ministrul  de  culte  al  ţării.  Nu  s’a  primit 
acest  lucru,  fiindcă  o  singură  dieceză  nu 
putea  să  umble  de  capul  ei  pe  la  miniştrii, 
ci  s’a  lăsat  ca  un  asemenea  pas  să-l  facă 
reprezentanţa  întregei  noastre  mitropolii. 
Dar  aceasta  nu  ne  împoartă  aici,  ci  ceeace 
voiam  să  încrestez  la  acest  loc  sunt  senti¬ 
mentele  mai  bune  faţade  preoţimea  noastră, 
la  cari  a  revenit  dl  O.  Goga.  Constat  deci 
că  pe  urma  unei  cugetări  mai  temeinice, 
şi-a  revocat  rând  pe  rând  motivele  pentru 
cari  odinioară,  intr’un  avânt  tineresc,  ne 
declarase  răsboiu.  JV,  fl. 

Tipicul  cultului  religios. 

Cazuri  liturgice,  date  şi  indigitări  tipiconale  pe  luna  lui  Maia. 

Mercuri  în  2  Maiu  la  Vecernie.  După  binecuvântare  dela  preot  se  ceteşte  psalmul 
de  seara,  iar  după  ectenia  cea  mare  de  începere  se  cântă  «Doamne  strigat-am»  pe 
melodia  glasului  6  cu  toate  stihirile  Penticostarului.  După  vohod  şi  după  imnul  de  seara 
«Lumină  lină»  urmează  prohimenul  zilei  şi  paremiiie  Penticostarului  şi  ectenia  «Să  zicem 
toţi*  cu  «învredniceşte-tie  Doamne*.  Preotul  zice  ecteniile  celor  6  cereri  şi  strana  cântă 
stihoavna  cu  stihirile  pe  glas  2  şi  cu  «Mărire  —  şi  acum»  pe  glas  6  din  Penticostariu 
«Acum  slobozeşte»,  «Preasfântă  Treime»,  «Tatăl  nostru*  şi  troparul  «înălţatute-ai  întru 
mărire»  şi  otpustul. 

Joi  în  3  Maiu.  Praznicul  înălţării  Domnului.  La  utrenie:  După  binecuvântare, 
după  cetirea  psalmilor  şi  după  ectenia  cea  mare  de  începere,  urmează  «Dumnezeu  este 
Domnul»  de  4-ori  pe  melodia  troparului  glasul  4  şi  însuş  troparul  praznicului  de  3-ori. 
Ectenia  mică  şi  seria  primă  de  sedeine,  iar  ectenie  mică  şi  seria  a  doua  de  sedelne 
din  Penticostariu.  După  seria  a  doua  de  sedelne  urmează  nemijlocit  Polileul  cu  pri- 
pelele.  Preotul  iar  zice  ectenie  mică  şi  strana  cântă  sedealna  Polileului  din  Penticostariu 
cu  «Mărire  —  şi  acum»  Antifoanele  glasului  4  dela  sărbători  şi  probimemi!  Pentico¬ 
starului.  Evangelia  utreniei  a  3-a  a  învierii  dela  Marcu,  «învierea  lui  Christos»  una 
dată  şi  psalmul  50  «Mărire  —  Pentru  rugăciunile  Apostolilor  Tăi»  «şi  acum  —  Pentru 
rugăciunile  Născătoarei  de  Dumnezeu»  şi  stihira  praznicului  pe  glas  6  «Astăzi  pute¬ 
rile  cele  de  sus  în  ceri  uri*.  Catavasiile  praznicului  cu  sedealna  Penticostarului  la 
peasna  a  3-a  şi  cu  condacul  şi  icosul  praznicului  la  peasna  a  6-a.  La  peasna  a  9-a  în 
loc  de  «Măreşte  suflete  a!  meu  —  ceeace  eşti  mai  cinstită»  se  cântă  pripelele  acestei 
pesne.  După  ectenie  mică  dela  preot  urmează  apoi  sfetilna  praznicului  de  3-ori  şi 
hvalitele  Penticostarului  cu  «Mărire  —  şi  acum»  şi  doxologia  cea  mare  pe  melodia 
antifonului  dela  glas  2. 

La  Liturgie.  în  loc  de  «Binecuvinteazâ  suflete  al  meu»  se  cântă  antifonul  I. 
«Pentru  rugăciunile  Născătoarei  de  Dumnezeu»  înainte  de  «Unule  născut»  antifonul  11. 
«Mântueşte-ne  pre  noi  Piui  lui  Dumnezeu»  şi  în  loc  de  fericiri  troparul  praznicului. 
«Câţi  în  Christos  v’aţi  botezat»  apostolul  şi  evangelia  praznicului.  La  «Cuvine-se  cu 
adevărat»  irmosul  înălţării  iar  la  priceasnă  «Suitu-s’a  Dumnezeu  întru  strigare,  Domnul 
în  glas  de  trimbiţă». 

Sâmbătă  în  5  Maiu.  La  vecernie :  La  «Doamne  strigat-am»  cântăm  10  stihirî, 
3  ale  învierii  dela  glas  6,  3  stihiri  ale  înălţării  şi  4  stihiri  ale  Sfinţilor  Părinţi  din  Pen¬ 
ticostariu  «Mărire»  a  sfinţilor  «şi  acum»  bogorodicina  glasului.  După  Vohod  «Lumină 
lină»  prohimenul  zilei,  paremiiie  Penticostarului.  —  Celelalte  părţi  a  vecerniei  ca  de 
obiceiu.  La  slihoavnă  stihirile  octoihului  -Mărire*  a  Sfinţilor  «şi  acum«  a  înălţării. 
«Acum  slobozeşte»,  «Sfinte  Dumnezeule»,  «Preasfântă  Treime»,  «Tatăl  nostru»,  tropariul 
glasului  6  «mărire»  a  sfinţilor  «şi  acum»  a  înălţării. 

Duminecă  în  6  Maiu.  Dumineca  a  7-a  a  SS.  Părinţi  glas  6  vos.  10.  La  utrenie  : 
După  începerea  obicinuită  cu  psalmii  de  dimineaţa  toţi  şi  ectenia  cea  mare  «Dumnezeu 
este  Domnul»  de  4  ori  pe  melodia  troparului  glasului  6.  Troparul  acestui  glas  de  2 
ori  «Mărire*  tropariul  Sfinţilor  «şi  acum»  al  înălţării.  Sedelneie  învierii  cu  ectenie  mică 
între  ele.  După  a  11-a  serie  de  sedelne  troparele  învierii  «Soborul  îngeresc».  Ectenie 
mică,  ipacoiul  şi  antifoanele  glasului  6,  evangelia  utreniei  a  10-a  dela  loan.  «învierea 
lui  Christos»  una  dată  şi  psalm  50.  Catavasiile  înălţării.  La  peasna  a  3-a  după  ectenia 
mică  condacul  şi  icosul  înălţării  şi  sedelneie  Părinţilor,  la  peasna  a  6-a  ectenie  şi  con- 


246 


dacul  şi  icosul  Părinţilor.  Pesnei  a  8-a  îi  premerge  «Să  lăudăm,  bine  să  cuvântăm»  iar 
pesnei  a  9-a  «Ceiace  eşti  mai  cinstită».  La  sfetilnâ  «Sfânt  este  Domnul»  sfetilna  în¬ 
vierii  «mărire»  a  Părinţilor  «şi  acum»  a  înălţării.  La  hvalite  4  stihiri  ale  glasului  6  din 
octoih  şi  4  ale  Părinţilor  din  Penticostar.  «Mărire»  stihira  Penticostarului  «şi  acum, 
Prea  binecuvântată  eşti»  şi  doxologia  cea  mare.  ambele  pe  melodia  troparului  glasului  6. 

Sâmbătă  12  Maiu  Ia  vecernie.  La  «Doamne  strigat-am»  cântăm  10  stihiri  ale 
penticostariului  cu  «mărire  —  şi  acum  -  Veniţi  popoare  să  ne  închinăm  Dumnezeirii 
cei  în  trei  ipostasuri».  Urmează  apoi  pe  rând  Vohodul,  Lumină  lină,  prohimenu!  zilei, 
paremiile  praznicului,  ectenia  «să  zicem  toţi»,  imnul  «Invredniceştene  Doam-ne»,  ectenia 
celor  6  cereri  şi  stihoavna  penticostarului  cu  «Mărire,  şi  acum  —  Limbile  oare  când 
s’au  amestecat».  După  «Tatăl  nostru»  tropariul  praznicului  de  trei  ori  şi  încheierea. 

Duminecă  în  13  Maiu,  Pogorîrea  sfântului  Duh,  Rusaliile,  la  utrenie.  La 

«Dumnezeu  este  Domnul»  troparul  praznicului  de  3  ori.  Urmează  apoi  sedeinele  pen- 
ticostariului  cu  ectenie  mică  între  ele,  Poliieui,  ectenie  mică,  sedealna  polileului,  anti- 
foanele  glasului  4  dela  praznice  eu  prohimenu]  «Duhul  tău  cel  bun  mă  va  povăţui  la 
pământul  cel  drept»  cu  stihul  lui,  evangelia  utreniei  a  9-a  a  învierii  «Fiind  seară  în  ziua 
aceia»  şi  fără  «învierea  lui  Christos»  cetim  psalmul  50.  După  «Mărire  —  Pentru  rugăciu¬ 
nile  apostolilor»,  şi  «şi  acum,  -  Pentru  rugăciunile  Născătoarei  de  Dumnezeu»  se  cântă 
«împărate  ceresc».  Catavasiile  «Cu  Dumr.ezeescul  nor  acoperit  fiind  gângavul»,  cu  se¬ 
dealna  penticostariului  la  peasna  a  3-a  şi  cu  condacul  şi  icosul  praznicului  la  peasna  a 
6-a.  La  peasna  a  9-a  se  cântă  pripelele  penticostarului  şi  nu  imnul  Născătoarei  de 
Dumnezeu.  Sfetilna  şi  hvalitele  penticostarului  şi  pe  melodia  tropariului  glasului  6  do¬ 
xologia  cea  mare.  La  liturgie:  în  loc  de  «Binecuvintează  suflete  al  meu»  se  cântă  an- 
tifonul  l  «Pentru  rugăciunile  Născătoarei  de  Dumnezeu»,  înainte  de  «Unuie  născut» 
antifonul  al  II-lea  «Mântueşte-ne  Mângăitorule  bune»,  şi  în  loc  de  fericiri,  tropariul 
praznicului.  La  «Cuvine-se  cu  adevărat»  cântăm  irmosul  Pogorîrii  Duhului  sfânt,  iar  la 
priceastna  «Duhul  Tău  cel  bun  mă  va  povăţui  la  pământul  cel  drept». 

Duminecă  în  13  Maiu  la  vecernie.  După  cetirea  psalmului  de  seara  şi  după  ec¬ 
tenia  cea  mare  de  începere,  se  cântă  «Doamne  strigat-am»  cu  6  stihiri  ale  penticosta¬ 
rului  şi  cu  «Mărire,  —  şi  acum,  —  împărate  ceresc».  Vohod,  Lumină  lină,  prohimenul  «Cine 
este  Dumnezeu  mare»  cu  stihurile  lui.  Preotul  ceteşte  din  altar  şi  obştea  ascultă  în  ge¬ 
nunchi  rugăciunea  «Preacurate,  nespurcate»  şi  «Bine  eşti  cuvântat  Doamne».  Se  zice 
apoi  ectenia  «Apără,  mântueşte»  şi  «Să  zicem  toţi»  şi  urmează  rugăciunea  «Doamne 
Isuse  Christoase»,  «Doamne,  Doamne»  şi  imnul  de  seara  «Invredniceşte-ne  Doamne». 
După  cetirea  acestuia,  preotul  zice  rugăciunea  «Izvorule  al  vieţii  cel  luminător».  Dum¬ 
nezeule  cel  mare  şi  vecinie»  şi  «Dumnezeule  cel  mare  şi  preaînalt». 

După  ectenia  celor  6  cereri  strana  cântă  stihoavna  penticostarului  cu  «Mărire  —  şi 
acum  —  Veniţi  popoare  să  ne  închinăm  Dumnezeirii  cei  în  trei  ipostasuri».  Acum  slobo- 
zeşte,  Sfinte  Dumnezeule,  Preasfântă  Treime,  Tatăl  nostru,  tropariul  praznicului  şi  ot- 
pustul  prescris. 

Luni  în  14  Maiu  la  utrenie :  începutul  ca  şi  in  ziua  primă  de  Rusalii.  La  «Dum¬ 
nezeu  este  Domnul»  cântăm  troparul  praznicului  de  trei  ori.  După  a  11-a  serie  de  se- 
delne  a  penticostarului  urmează  imediat  psalmul  50  şi  Catavasiile  praznicului  «Cu  dum- 
nezeeseul  nor  acoperit  fiind  gângavul».  La  peasna  a  3  a  sedealna  penticostarului,  la 
peasna  a  6-a  condacul  şi  icosul  praznicului,  iar  la  peasna  a  9-a  în  Ioc  de  «Măreşte  su¬ 
flete  al  meu»  se  cântă  pripelele  praznicului.  După  sfetilnele  praznicului  urmează  hva¬ 
litele  cu  4  stihuri  ale  praznicului  şi  cu  «Mărire,  şi  acum  —  Limbile  oarecând  s’au  ame¬ 
stecat»  şi  doxologia  cea  mare  pe  melodia  antifonului  glasului  8. 

La  Liturgie  «Binecuvintează  suflete  al  meu»,  «Unuie  născut»  şi  pe  melodia  anti¬ 
fonului  glasului  4  fericirile  cu  «Mărire,  şi  acum»  dela  peasna  a  6-a  a  canonului  prazni- 

cului.  In  loc  de  «Cuvine-se  cu  adevărat»  se  căntă  Irmosul  Rusaliilor  iar  la  priceastnă 
«Duhul  Tău  cel  bun  mă  va  povăţui  la  pământul  cel  drept». 

Sâmbătă  în  19  Malu  la  vecernie:  Începutul  cu  binecuvântare  cu  cetirea  psalmului 
şi  a  catismei  şi  cu  ectenia  cea  mare.  La  «Doamne  strigat-am»  se  pun  6  stihiri  a  învierii 
din  octoih  dela  glas  8  şi  4  din  Penticostar.  «Mărire — Dumnezeiască  ceata  Mucenicilor, 
temelia  bisericii»  din  Penticostar  «şi  acum»,  dogmatica  glasului  8  din  Octoic,  Vohod 
«Lumină  lină»,  prohimenul  zilei,  paremiile,  ectenia  «să  zicem  toţi»  imnul  «lnvredni- 
ceşte-ne  Doamne».  După  ectenia  celor  6  cereri  urinează  stihoavna  glasului  8  din  octoic 
cu  «mărire  —  Veniţi  credincioşii,  astăzi  ceată  împreunând,  să  prăznuitn  creştineşte»  din 
Penticostar,  «şi  acum»  dogmatica  dela  stihoavna  glasului  6  din  octoih.  «Acum  slobo- 
zeşte.  Sfinte  Dumnezeule,  Prea  sfântă  Treime  -  Tatăl  nostru»  şi  tropariul  glasului  8, 

*  mărire-  a  Sfinţilor  Părinţi  din  Penticostar  «şi  acum»  dogmatica  tropariului  glasului 
4  din  octoic.  Otpustul  ca  în  totdeauna. 

Duminecă  în  20  Maiu,  dumineca  tuturor  Sfinţilor  glas  8  vos.  1.  La  utren  e. 
Preotul  dă  binecuvântarea  şi  citeţul  ceteşte  psalmi  de  dimineaţa  neschimbaţi,  după  cum 
sunt  puşi  în  ciaslov  sau  în  octoic.  Dnpă  ectenia  cea  mare  de  începere  se  cântă  «Dum¬ 
nezeu  este  «Domnul»,  pe  melodia  tropariului  glasului  8  de  4  ori,  însuş  acest  tropar  de 
două  ori,  «mărire»  tropariul  Penticostariului  «şi  acum  —  Taina  cea  din  veaa  ascunsă». 
După  catisme  sedelnele  octoieului  cu  ectenie  mică  între  ele,  troparele  învierii  «soborul 
îngeresc»,  ipacoiul  şi  antifoanele  glasului  şi  evangelia  utreniei.  «Învierea  lui  Hristos» 
psalm  50  şi  catavasiile  «Bunei  Vestiri»  «Desehidevoi  gura  mea».  După  peasna  a  6-a 
sedelnele  Sfinţilor,  apoi  condacul  şi  icosul  lor,  iar  la  peasna  a  9-a  «Măreşte  suflete  al 
meu  —  Ceeace  eşti  mai  cinstită».  Sfetiina  învierii,  «mărire»  sfetilna  Sfinţilor  din  Pen¬ 
ticostar  «şi  acum»  a  Născătoarei  de  Dumnezeu  tot  de  aici.  La  hvalite  se  pun  5  stihiri  din  oc¬ 
toic  a  glasului  şi  trei  a  Sfinţilor  din  Peniicostar.  «Mărire»  stihira  evangeliei,  «şi  acutn 
—  Prea  binecuvântată  eşti»  şi  doxologia  cea  mare,  ambele  pe  melodia  antifonului 
glasului  8. 

Duminecă  în  20  Maiu  la  vecernie.  La  «Doamne  strigat-am»  punem  stihirile  mi- 
neiului  pe  6  cu  «mărire.  Darurile  cele  mai  bogate  şi  mai  bune  primind»,  «şi  acum.  Tre¬ 
cut-a  umbra  legii».  Lumină  lină,  prohimenul  «lată  acum  binecuvântaţi  pe  Domnul», 
paremiile  mineiului,  ectenia,  să  zicem  toţi»,  Invredniceşte-ne  Doamne,  ectenia  celor  6 
cereri,  stihoavna  mineiului  cu  «Mărire,  Lumina  cea  prea  luminoasă»,  «şi  acum.  Fecioară 
nenuntită».  «După  «Tatăl  nostru»  cântăm  troparul  Sfinţilor,  «Mărire,  şi  acum»  bogorodicitia. 

Luni  în  21  Maiu.  Sfinţii  marii  împăraţi  şi  întocmai  cu  apostolii  Constantin 
şi  Elena,  la  utrenie.  La  «Dumnezeu  este  Domnul»  cântăm  troparul  Sfinţilor  de  2  ori, 
«Mărire,  şi  acum»  bogorodicina  învierii  dela  glas  8.  Urmează  apoi  sedelnele  mineiului 
Polileu),  eclenie,  sedealna  polileului,  antifoanele  glasului  4  dela  praznice  cu  prohimenul 
«înălţat-am  pe  cel  ales  din  poporul  meu»,  evanghelia  utreniei,  dela  Ioan  <  Zis-a  Domnul 
nu  sunt  uşa,  prin  mine  de  va  intră  cineva »,  psalm  50  şl  stihirile  «mărire,  pentru  rugă¬ 
ciunile  de  Dumnezeu  incununaţilor  împăraţi»,  «şi  acum,  Pentru  rugăciunile  Născătoarei» 
«Milueşte-mă  Dumnezeule,  Pomenirea  binecredinciosului  Constantin.  Catavasiile  Bunei- 
vestiri  «Deschide-voi  gura  mea»  cu  sedealna  mineiului  la  peasna  a  3-a  şi  condacul  şi 
icosul  Sfinţilor  la  peasna  a  6-a.  La  peasna  a  9-a  cântăm  imnul  Născătoarei  «Măreşte 
suflete  al  meu».  Sfetilna  «Nu  dela  oameni  au  luat  stăpânia  împărătească»,  «Mărire,  — 
Luminători,  ceice  aţi  luminat  lumea»,  «şi  acum,  —  Preacurată  maică  a  lui  Dumnezeu».  La 
hvalite  punem  4  stihiri  cu  «Mărire,  —  împăratul  împăraţilor»,  «şi  acum,  —  Eu  preasfântă 
fecioară»  şi  pe  melodia  antifonului  glasului  8  doxologia  cea  mare. 

La  liturgie  fericirile  pe  antifon  8  cu  «Mărire,  —  Cu  palma  Ta  fiind  îndreptaţi»,  «şi 
acum,  —  Vindecă  inima' mea  cea  bolnavă  fără  vindecare»  dela  peasna  a  6-a  a  canonului 
Sfinţilor. 

Sâmbătă  în  26  Maiu  la  vecernie:  Preotul  dă  din  altar  binecuvântarea,  iar  ceteţul 
ceteşte,  dupăce  zice  «Veniţi  să  ne  închinăm»  de  3  ori,  psalmul  de  seara  «Bineeuvintează 
suflete  al  meu  pe  Domnul».  In  acest  restimp  preotul  înaintea  uşei  împărăteşti  îşi  ceteşte 
rugăciunile  de  seară  din  liturgier.  Intrând  apoi  în  altar  pe  uşa  de  miazăzi,  zice  de  acolo 
ectenia  cea  mare  de  începere  «Cu  pace  Domnului  să  ne  rugăm».  După  vosglasul  acestei 
ectenii  se  ceteşte  catisma  prescrisă  din  psaltire  şi  se  cântă  «Doamne  strigat-am»  pe  melo¬ 
dia  glasului  1  cu  10  sfihiri  şi  anume  7  din  Octoic  şi  3  din  mineiu.  «Mărire»  din  Mineiu 
«şi  acum»  dogmatica  glasului  de  rând.  în  cursul  cântării  «Doamne  strigat-am»  se  tămâiază 
întreaga  biserică,  iar  când  se  cântă  «şi  acum»  preotul  luând  pe  sine  şi  felonul,  cădeşte 
sfânta  masă  în  forma  crucii,  ese  pe  uşa  dinspre  meazănoapte,  cădeşte  din  faţa  uşii  din 
mijloc  sfintele  icoane,  stranele  şi  poporul  şi  zicând  «înţelepciune  dreaptă»  întră  pe  uşa  din 
mijloc  în  altar.  Strana  ceteşte  imnul  de  seara  «Lumină  lină».  După  aceasta  preotul  zice  : 
„Să  luăm  aminte  pace  tuturor"  şi  strana  cântă  prohimeuul  de  Sâmbătă  seara  «Domnul  s’a 
împârăţit»  cu  stihurile  lui  pe  melodia  tropariului  glasului  6  Preotul  zice  apoi  ectenia  «Să 
zicem  toţi»  iar  după  vosglas  strana  ceteşte  imnul  de  seara  «Invredniceşte-ne  Doamne»  din 
octoic.  Urmează  după  acest  imn  ectenia  celor  6  cereri  şj  după  al  doilea  vosglas  al  acestei 
ectenii  strana  cântă  stihoavna  glasului  de  rând  din  Octoic  «Mărire»  dela  stihoavna  mi- 
neiului  «şi  acum»  dogmatica  stihoavnei  acelui  glas,  pe  care  s’a  cântat  «Mărire»  —  nea- 
vând  Mineul  «Mărire»  separat  de  «şi  acum»  se  cântă  «Mărire  —  şi  acum»  din  octoic 
dela  glasul  de  rând.  După  «Mărire  —  şi  acum»  deia  stihoavnă,  strana  ceteşte  «Acum 
slobozeşte  -  Sfinte  Dumnezeule.  Prea  sfântă  Treime  —  Tatăl  nostru».  După  vosglas 
dela  preot,  strana  cântă  troparele  în  ordinea  următoare:  (1  tropariul  învierii  a  glasului 
de  rând  (în  această  zi  trop.  «Când  te-ai  pogorît  la  moarte»),  (2  «Mărire»  tropariul 
Sfântului  din  Mineiu,  3)  «şi  acum  bogorodicina  tropariului  învierii  din  octoic  dela 
acel  glas,  pe  care  s’a  cântat  tropariul  Mineiului.  După  tropare  preotul  din  uşa  cea  mare 
stând  cu  faţa  cătrâ  popor  zice :  «înţelepciune»  strana:  «Binecuvintează  părinte».  Preotul 
«Cel  ce  este  binecuvântat  Christos  Dumnezeul  nostru,  totdeauna  acum  şi  pururea  şi  în  vecii 
vecilor».  Strana:  «întăreşte  Doamne  pe  prea  Înălţatul  împăratul  şi  regele  nostru  N.  N.  în 
sfânta  dreaptă  credinţă  a  dreptcredincioşilor  creştini  în  veacul  veacului».  Preotul  închi- 
nându-se  spre  icoana  Născătoarei  zice:  «Prea  Sf.  Născătoare  de  Dumnezeu  mântueşte-ne 
pre  noi»,  strana:  Ceea-ce  eşti  itiai  cinstită  decât  Heruvimii  şi  mai  mărită  etc.»  Preotul  făcând 
închin  ciune  spre  icoana  Mântuitorului  zice:  «Mărire  Ţie  Christoase  Dumnezeul  nostru, 
mărire  Ţie»  strana:  «Mărire —  şi  acum»  «Doamne  milueşte-ne  (de  3  ori',  întru  numele 
Domnului  binecuvânta  părinte»  şi  preotul  face  otpustul  dupăcum  este  arătat  în  liturgier. 
După  otpust  strana  cântă:  «Stăpână  primeşte  rugăciunile  robilor  Tăi».  Cantor. 


